Plan, coordinate and deliver mine training programs in Kivalliq communities.

ᐸᕐᓇᐃᓂᕐᒧᑦ, ᑐᑭᒧᐊᖅᑎᑦᓯᓂᕐᒧᑦ ᐊᐅᓚᑦᓯᓂᕐᒧᓪᓗ ᐅᔭᕋᕐᓂᐊᖅᑐᓕᕆᓂᕐᒧᑦ ᐱᓕᒻᒪᑦᓴᐃᓂᕐᒧᑦ ᐱᓕᕆᐊᓂᒃ ᑭᕙᓪᓕᕐᒥ ᓄᓇᓕᖏᓐᓂ.


ᑭᕙᓪᓕᕐᒥᒃ ᓇᒻᒥᓂᖃᖅᑏᑦ ᓴᖅᑭᔮᖅᑎᑦᓯᓂᕐᒧᑦ ᑎᒥᖓᑦ


Support Nunavut business delegation to the 2016 Centrallia International Business Development Conference in Winnipeg.

ᐃᑲᔪᖅᑕᐅᓂᖓᓄᑦ ᓄᓇᕗᒻᒥ ᓇᒻᒥᓂᖃᖅᑏᑦ 2016 Centrallia ᓄᓇᕐᔪᐊᒥ ᓇᒻᒥᓂᖃᖅᑏᑦ ᐱᕙᓪᓕᐊᔪᓕᕆᓂᕐᒧᑦ ᑲᑎᒪᕐᔪᐊᖅᑐᓄᑦ ᐅᐃᓂᐱᒡᒥ.


ᕿᑭᖅᑖᓗᒻᒥ ᓇᒻᒥᓂᖃᖅᑏᑦ ᑲᑐᔾᔨᖃᑎᒌᖏᑦ


ᕼᐊᓕᕚᒃᔅ ᑕᐅᖅᓰᓂᕐᒧᑦ ᐊᐅᓪᓚᕐᓂᖏᑦ.


ᑳᐱᕐᕕᒻᒥᒃ ᓇᒻᒥᓂᖁᑎᒋᔭᐅᔪᒥᒃ ᐱᒋᐊᖅᑎᑦᓯᓂᕐᒧᑦ.


Infrastructure - Commercial Building construction with office space and commercial kitchen for rent, café and boutique hotel.

ᐊᑭᑐᔫᑎᓂᒃ - ᐃᓪᓗᕐᔪᐊᓕᐅᕐᓂᖅ ᐊᓪᓚᕝᕕᓕᒻᒥᒃ ᓇᒻᒥᓂᖁᑎᒋᔭᐅᔪᒥᓪᓗ ᑰᖃᕐᕕᒻᒥᒃ ᐊᑐᖅᑐᐊᖅᑕᐅᔪᑦᓴᒥᒃ, ᑳᐱᕐᕕᒻᒥᒃ ᑐᔪᕐᒥᕕᒻᒥᓪᓗ.


ᐃᖃᓗᑦᑑᑦᑎᐊᕐᒥ ᕼᐊᒻᓚᒃᑯᖏᑦ


Welded art training for development of a heritage park.

ᐊᐅᖅᑭᑦᓯᓂᕐᒧᑦ ᓴᓇᐅᒐᕐᓂᒃ ᐱᓕᒻᒪᑦᓴᐃᓂᖅ ᓴᓇᓂᐊᖅᑐᓂᒃ ᒥᕐᖑᐃᖅᓯᕐᕕᒻᒧᑦ.


ᖁᕐᓗᖅᑑᒥ ᕼᐊᒻᓚᒃᑯᑦ


ᐃᑲᔪᕈᑎ ᐱᖓᓲᔪᖅᑐᓂᒃ ᒪᑐᓕᒻᒥᒃ ᓄᓇᓯᐅᑎᒃᑯᕕᒻᒥᒃ.


Training to members to build capacity in HR, marketing, finance and accounting.

ᐱᓕᒻᒪᑦᓴᐃᓂᕐᒧᑦ ᐃᓚᒋᔭᐅᔪᓂᒃ ᐱᔪᓐᓇᕐᓂᖅᑖᖁᓪᓗᒋᑦ ᐃᖅᑲᓇᐃᔭᖅᑐᓕᕆᓂᕐᒧᑦ, ᓂᐅᕐᕈᑎᖃᕐᓂᕐᒧᑦ, ᑮᓇᐅᔭᓕᕆᓂᕐᒧᓪᓗ.


Air Cadet Squadron #795 purchase of three flight simulators.

ᐅᓇᓕᑦᓴᔭᕋᓛᑦ #795 ᓂᐅᕕᕐᓂᕐᒧᑦ ᐱᖓᓱᓂᒃ ᖃᖓᑕᔫᖑᐊᕈᑎᓂᒃ.


ᓄᓇᕗᒻᒥ ᖃᐅᔨᓴᖅᑎᒃᑯᑦ


Collaborate with Newfoundland to co-host Ocean Innovation 2016: Sustainable Oceans in Iqaluit October 4-5, 2016.

ᑲᑐᔾᔨᖃᑎᖃᕐᓂᕐᒧᑦ ᓂᐅᕗᓐᓛᓐᒥ ᑐᙵᓱᑦᑎᑦᓯᖃᑎᒌᓐᓂᒧᓪᓗ ᐃᒪᕕᒻᒥ ᖃᐅᔨᓴᖅᑐᓕᕆᓂᕐᒧᑦ 2016: ᐃᒪᕕᓕᕆᓂᖅ ᐃᖃᓗᓐᓂ ᐋᒃᑐᐸ 4-5, 2016.


ᐃᓄᐃᑦ ᑕᑯᓐᓇᕋᑦᓴᓕᕆᔨᒃᑯᖏᑦ


ᐃᖅᑲᓇᐃᔭᖅᑎᓂᒃ ᐃᓕᓐᓂᐊᖅᑎᑦᓯᓂᕐᒧᑦ.


Purchase of UAVs, for sea Ice monitoring, search & rescue, wildlife surveys and habitat assessments.

ᓂᐅᕕᕐᓂᕐᒧᑦ ᖁᓛᒎᓕᙳᐊᓂᒃ ᐊᔾᔨᓕᐅᕈᑎᓂᒃ, ᓯᑯᒥᒃ ᖃᐅᔨᓴᕐᓂᕐᒧᑦ, ᕿᓂᕐᓂᕐᒧᑦ ᐸᖅᓴᐃᓂᕐᒧᑦ, ᓂᕐᔪᑎᓂᒃ ᖃᐅᔨᓴᕐᓂᕐᒧᑦ ᓇᔪᖅᐸᑦᑕᖏᓐᓂᓪᓗ ᖃᐅᔨᓴᕐᓂᕐᒧᑦ.


ᓇᒻᒥᓂᖁᑎᖓ ᖃᐅᔨᓴᖅᑕᐅᓂᖓᓄᑦ.


ᐊᑭᑐᔫᑎᓂᒃ ᐱᖁᑎᓂᒃ ᓂᐅᕕᕐᓂᕐᒧᑦ ᓇᒻᒥᓂᖓᓗ ᐱᒋᐊᖅᑕᐅᓂᖓᓄᑦ.


Marketing tour in support of The Jerry Cans Australian release of their new album Inuusiq.

ᓂᐅᕐᕈᑎᖃᕐᓂᕐᒧᑦ ᐳᓚᕋᕐᓂᖏᑦ ᐸᐃᒑᓚᖃᐅᑏᑦ ᐋᔅᑐᕋᐃᓕᐊᒥ ᓴᖅᑭᖅᑕᐅᑎᓪᓗᒍ ᓂᔾᔭᐅᑎᖓᑦ ᐃᓅᓯᖅ.


ᑭᙵᕐᓂ ᓄᓇᓕᓐᓂ ᒐᕙᒪᖏᑦ


Construction of a combined Cultural Centre and Print Shop.

ᓴᓇᔭᐅᓂᖓᓄᑦ ᑲᑎᑕᐅᓯᒪᔪᑦ ᐃᓕᖅᑯᓯᓕᕆᕕᒃ ᑎᑎᖅᑐᒐᕐᕕᓪᓗ.


ᓴᓂᑭᓗᐊᕐᒥ ᓄᓇᓕᓐᓂ ᒐᕙᒪᖏᑦ


Address lack of Heavy Equipment Operators and Class 3 drivers.

ᑲᒪᒋᔭᐅᓂᖓ ᐊᒥᒐᕐᓂᖏᑦ ᐅᖁᒪᐃᑦᑐᕐᓂᐅᑎᓂᒃ ᐊᖁᑎᓂᒃ ᖁᑦᑎᓐᓂᓕᓐᓂᓪᓗ 3 ᐊᖁᑦᑐᖅᓯᐅᑎᓖᑦ.


ᑲᖏᖅᑐᒑᐱᒻᒥ ᓄᓇᓕᓐᓂ ᒐᕙᒪᖏᑦ


Develop and implement a 2017-2021 Community Economic Development Plan.

ᐋᖅᑭᑦᓱᐃᓂᕐᒧᑦ ᐊᑐᓕᖅᑎᑦᓯᓂᕐᒧᓪᓗ 2017-2021 ᓄᓇᓕᓐᓂ ᐱᕙᓪᓕᐊᔪᓕᕆᓂᕐᒧᑦ ᐸᕐᓇᐅᑎᖓᓂᒃ.


ᐃᑲᔪᖅᑕᐅᓂᖓ ᓇᒻᒥᓂᕆᔭᐅᔪᖅ ᐊᖏᓪᓕᒋᐊᖅᑕᐅᖁᓪᓗᒍ.


For the 2015-2016 fiscal year, 17 applications were approved and went on to receive funding under the Strategic Investments Program.

2015-2016 ᐊᕐᕌᒍᖓᓂ, 17-ᓂᒃ ᑐᑦᓯᕋᐅᑎᓂᒃ ᐊᖏᖅᑕᐅᔪᖃᓚᐅᖅᑐᖅ ᑮᓇᐅᔭᖅᑖᖅᑎᑕᐅᓪᓗᑎᒃ ᖃᓄᖅᑑᕈᑕᐅᓯᒪᔪᓂᒃ ᑮᓇᐅᔭᖃᖅᑎᑦᓯᓂᕐᒧᑦ ᐱᓕᕆᐊᑎᒍᑦ.


For the 2016-2017 fiscal year 28 applications were approved and funded.

2016-2017 ᐊᕐᕌᒍᖓᓂ 28-ᓂᒃ ᑐᑦᓯᕋᐅᑎᓂᒃ ᐊᖏᖅᑕᐅᔪᖃᓚᐅᖅᑐᖅ ᑮᓇᐅᔭᖃᖅᑎᑕᐅᓪᓗᑎᓪᓗ.


The exact number of applications that were received and rejected was not consistently tracked.

ᖃᑦᓯᐅᓪᓚᑦᑖᕐᓂᖏᑦ ᑐᑦᓯᕋᐅᑏᑦ ᐱᔭᐅᓚᐅᖅᑐᑦ ᐊᖏᖅᑕᐅᒐᑎᓪᓗ ᓇᓗᓇᐃᔭᖅᑕᐅᖃᑦᑕᙱᑦᑐᑦ.


This is because each of the four offices involved in administration of the program has historically recorded such applications differently and has not consistently differentiated between applications that are rejected based on ineligibility, withdrawn, denied based on lack of merit or incomplete applications.

ᐅᐱᓐᓇᕋᓂ ᐊᑐᓂᑦ ᓯᑕᒪᐃᑦ ᐊᓪᓚᕝᕕᕗᑦ ᐊᐅᓚᑦᓯᖃᑕᐅᔪᑦ ᐱᓕᕆᐊᒥᒃ ᑎᑎᖅᓯᖃᑦᑕᖅᓯᒪᔪᑦ ᑐᑦᓯᕋᐅᑎᓂᒃ ᐊᔾᔨᒌᙱᑦᑐᒃᑯᑦ ᓇᓗᓇᐃᖅᓯᖃᑦᑕᕋᑎᓪᓗ ᑐᑦᓯᕋᐅᑎᓂᒃ ᐊᖏᖅᑕᐅᓐᓂᖏᑦᑐᓂᒃ ᐱᔪᓐᓇᖃᑕᐅᓂᖏᑦᑐᓂᒃ, ᖁᔭᓈᖅᑕᐅᓯᒪᔪᓂᒃ, ᐊᖏᖅᑕᐅᓯᒪᙱᑦᑐᓂᒃ ᐱᔾᔪᑎᑦᓴᖃᑦᓯᐊᙱᓗᐊᕐᓂᖏᓐᓄᑦ ᐅᕝᕙᓘᓐᓃᑦ ᐊᑕᖏᙱᓗᐊᕐᓂᖏᓐᓂᒃ ᑐᑦᓯᕋᐅᑎᒥᓂᖏᑦ.


The department is developing clear internal procedures to allow this information to be tracked consistently in the future.

ᐱᓕᕆᕕᑦᑎᓐᓂ ᐋᖅᑭᑦᓱᐃᔪᑦ ᑐᑭᓯᓇᑦᓯᐊᖅᑐᓂᒃ ᐊᑐᐊᒐᕐᓂᒃ ᑐᑭᓯᒋᐊᕈᑏᑦ ᓇᓗᓇᐃᖅᑕᐅᓯᒪᖃᑦᑕᕐᓂᐊᕐᖓᑕ ᐊᔾᔨᒌᑦᑐᒥᒃ ᓯᕗᓂᑦᓴᑎᓐᓂ.


The application requirements for the Strategic Investment Program are outlined in the Policy:

ᑐᑦᓯᕋᐅᑎᓕᐅᕐᓂᕐᒧᑦ ᒪᓕᑦᑕᐅᒋᐊᓖᑦ ᖃᓄᖅᑑᕈᑕᐅᓯᒪᔪᓂᒃ ᑮᓇᐅᔭᖃᖅᑎᑦᓯᓂᕐᒧᑦ ᐱᓕᕆᐊᑎᒍᑦ ᓇᓗᓇᐃᖅᑕᐅᓯᒪᔪᑦ ᐊᑐᐊᒐᖏᓐᓂ:


For Schedule A: Nunavut Business Investment, applicants must submit a completed and signed application form.

ᐃᓚᒍᑕᖓᓄᑦ A: ᓄᓇᕗᒻᒥ ᓇᒻᒥᓂᖃᖅᑎᐅᔪᓂᒃ ᑮᓇᐅᔭᖃᖅᑎᑦᓯᓂᖅ, ᑐᑦᓯᕋᖅᑐᑦ ᑐᓂᓯᒋᐊᓖᑦ ᑎᑎᕋᖅᓯᒪᔪᓂᒃ ᐊᑎᓕᐅᖅᑕᐅᓯᒪᔪᒥᓪᓗ ᑐᑦᓯᕋᐅᑎᒥᒃ ᑕᑕᑎᕆᐊᓕᒻᒥᒃ.


ᐃᓚᒋᓕᐅᔾᔨᓯᒪᓗᓂ ᐅᑯᓂᖓ:


ᑮᓇᐅᔭᖃᖅᑎᑦᓯᓂᕐᒧᑦ ᑲᑎᖅᓱᖅᑕᐅᓯᒪᔪᑦ ᐃᓚᒋᓕᐅᔾᔨᓯᒪᓗᑎᒃ ᐅᑯᓂᖓ:


Arms-length Debt Financing or Equity Investment in the required proportions; and

ᐊᓯᖏᓐᓄᑦ ᐊᑭᓕᑦᓴᖏᓐᓂᒃ ᐊᑭᓖᕙᓪᓕᐊᓂᕐᒧᑦ ᐱᖁᑎᖏᓐᓂᓪᓗ ᓇᓪᓕᐅᒃᑯᒫᖃᕐᓂᕐᒧᑦ ᒪᓕᑦᑕᐅᒋᐊᓕᓐᓂᒃ ᖃᓄᑎᒋᐅᒋᐊᖃᕐᓂᖏᓐᓂᒃ; ᐊᒻᒪᓗ


A client contribution, which can take the form of cash, sweat equity or existing assets.

ᐃᑲᔪᖅᑕᐅᔪᑦ ᑮᓇᐅᔭᖃᖅᑎᑕᐅᓂᖏᑦ, ᑮᓇᐅᔭᓪᓚᑦᑖᑎᒍᑦ, ᓇᓪᓕᐅᒃᑯᒫᖃᕐᓂᒃᑯᑦ ᐅᕝᕙᓘᓐᓃᑦ ᐱᖁᑎᖏᑎᒍᑦ.


Business plan demonstrating potential for viability, sustainability and growth;

ᐱᓕᕆᐊᖑᓂᐊᖅᑐᓂᒃ ᐸᕐᓇᐅᑎᒥᒃ ᓇᓗᓇᐃᔭᐃᓗᑎᒃ ᒪᑭᑕᒍᓐᓇᕋᔭᕐᒪᖔᑦ, ᐊᐅᓚᓂᖃᑦᓯᐊᕈᓐᓇᕋᔭᕐᒪᖔᑦ ᐱᕈᖅᐸᓪᓕᐊᒍᓐᓇᕋᔭᕐᒪᖔᓪᓗ;


Three-year historical financial statements (if available);

ᐊᕐᕌᒍᓄᑦ ᐱᖓᓱᓄᑦ ᑭᖑᓂᑦᑎᓐᓂ ᑮᓇᐅᔭᓕᕆᓂᕐᒧᑦ ᑎᑎᕋᖅᑐᓯᒪᔪᓂᒃ (ᐊᑐᐃᓐᓇᐅᑉᐸᑕ);


Evidence that the initiative will provide net economic benefit beyond the financial return to the applicants;

ᓇᓗᓇᐃᕈᑎᓂᒃ ᐱᓕᕆᐊᖅ ᑮᓇᐅᔭᓕᐅᕐᓂᕐᒧᑦ ᐱᕚᓪᓕᕈᑕᐅᓂᐊᕐᒪᖔᑦ ᐅᖓᑖᓄᑦ ᑮᓇᐅᔭᓕᐅᕈᑕᐅᒍᓐᓇᕐᓂᖓᑕ ᑐᑦᓯᕋᖅᑐᓄᑦ;


Evidence that the initiative will create new jobs for Nunavummiut;

ᓇᓗᓇᐃᕈᑎᓂᒃ ᐱᓕᕆᐊᖅ ᐃᖅᑲᓇᐃᔮᓂᒃ ᓴᖅᑭᕈᑕᐅᓂᐊᕐᓂᖓ ᓄᓇᕗᒻᒥᐅᓄᑦ;


Evidence of a capable and experienced management team; Evidence that the requested NBIF contribution will complete the required funding package and result in the project being fully funded; and

ᓇᓗᓇᐃᕈᑎᓂᒃ ᐱᔪᓐᓇᕐᓂᖃᑦᓯᐊᕐᒪᖔᑕ ᐊᑑᑎᖃᖅᓯᒪᒻᒪᖔᑕᓗ ᐊᐅᓚᑦᓯᔨᖏᑦ; ᓇᓗᓇᐃᕈᑎᓂᒃ ᑐᑦᓯᕋᖅᑕᐅᓯᒪᔪᑦ NBIF ᑮᓇᐅᔭᖃᖅᑎᑕᐅᓂᖏᑦ ᐱᔭᕇᕈᓐᓇᕐᓂᐊᕐᒪᖔᑕ ᒪᓕᑦᑕᐅᒋᐊᓕᓐᓂᒃ ᑮᓇᐅᔭᖃᖅᑎᑕᐅᓂᕐᒧᑦ ᑲᑎᖅᓱᕆᐊᓕᖏᓐᓂᒃ ᓴᖅᑭᕈᑕᐅᓗᑎᓪᓗ ᐱᓕᕆᐊᖅ ᐊᑕᖏᖅᑐᒥᒃ ᑮᓇᐅᔭᖃᖅᑎᑕᐅᖁᓪᓗᒍ; ᐊᒻᒪᓗ


Evidence that costs associated with the initiative are reasonable and that a sound procurement process will be followed for major project components.

ᓇᓗᓇᐃᕈᑎᓂᒃ ᐊᑭᖏᑦ ᑐᕌᖓᔪᑦ ᐱᓕᕆᐊᒧᑦ ᓈᒻᒪᓈᕋᓗᐊᕐᒪᖔᑕ ᑕᒻᒪᖅᓯᒪᙱᑦᑐᓂᓪᓗ ᓂᐅᕕᖃᑦᑕᓂᕐᒧᑦ ᒪᓕᑦᓯᐊᕋᓗᐊᕐᒪᖔᑕ ᐱᓗᐊᙳᐊᖅᑐᓄᑦ ᐱᓕᕆᐊᑉ ᐃᓗᓕᖏᓐᓄᑦ.


For Schedule B: Nunavut Economic Foundations, applicants must submit a completed and signed application form that includes the following:

ᐃᓚᒍᑕᖓᓄᑦ B: ᓄᓇᕗᒻᒥ ᐱᕙᓪᓕᐊᔪᓕᕆᓂᕐᒧᑦ ᑐᙵᕕᖏᑦ, ᑐᑦᓯᕋᖅᑐᑦ ᑐᓂᓯᒋᐊᓖᑦ ᑎᑎᕋᖅᓯᒪᔪᓂᒃ ᐊᑎᓕᐅᖅᑕᐅᓯᒪᔪᒥᓪᓗ ᑐᑦᓯᕋᐅᑎᓂᒃ ᐅᑯᓂᖓ ᐃᓚᒋᓕᐅᔾᔨᓯᒪᓗᓂ:


The project’s potential for viability, sustainability and growth;

ᐱᓕᕆᐊᖓ ᒪᑭᑕᒍᓐᓇᕋᒪᔭᕐᒪᖔᑦ, ᐊᐅᓚᓂᖃᑦᓯᐊᕈᓐᓇᕐᒪᖔᑦ ᐱᕈᖅᐸᓪᓕᐊᒍᓐᓇᕐᒪᖔᕐᓗ;


How the project supports the Department’s strategic priorities or the economic development priorities of the community in which the project will take place;

ᖃᓄᖅ ᐱᓕᕆᐊᖅ ᐃᑲᔪᖅᓱᐃᒻᒪᖔᑦ ᐱᓕᕆᕕᑦᑎᓐᓂ ᖃᓄᖅᑑᕈᑕᐅᓯᒪᔪᑦ ᓯᕗᓪᓕᐅᑎᒍᒪᔭᖏᓐᓂᒃ ᐱᕙᓪᓕᐊᔪᓕᕆᓂᕐᒧᑦ ᓄᓇᓕᖓᓂ ᐱᓕᕆᐊᖅ ᐊᐅᓚᑕᐅᕕᒋᓂᐊᖅᑕᖓᓂ;


Demonstration that the project will provide net economic benefit;

ᓇᓗᓇᐃᕈᑎᖃᕐᓗᓂ ᐱᓕᕆᐊᖅ ᑮᓇᐅᔭᓕᐅᕐᓂᕐᒧᑦ ᐱᕚᓪᓕᕈᑕᐅᓂᐊᕐᒪᖔᑦ;


Demonstration of a capable and experienced management team;

ᓇᓗᓇᐃᕈᑎᖃᕐᓗᓂ ᐱᔪᓐᓇᕐᓂᖃᑦᓯᐊᕐᒪᖔᑕ ᐊᑑᑎᖃᖅᓯᒪᒻᒪᖔᑕᓗ ᐊᐅᓚᑦᓯᔨᖏᑦ;


Evidence that the project’s costs are reasonable and that the project will use sound, competitive procurement methods for the purchase of all goods and services which make up a significant portion of project costs; and

ᓇᓗᓇᐃᕈᑎᖃᕐᓗᓂ ᐱᓕᕆᐊᑉ ᐊᑭᖏᑦ ᓈᒻᒪᓈᕋᓗᐊᕐᒪᖔᑕ ᐱᓕᕆᐊᕐᓗ ᐊᑑᑎᖃᕐᓂᐊᕐᒪᖔᑦ ᑕᒻᒪᖅᓯᒪᙱᑦᑐᓂᒃ, ᐊᑭᑦᑐᕋᐅᑎᒍᑕᐅᓯᒪᑦᓯᐊᖅᑐᓂᒃ ᓂᐅᕕᖃᑦᑕᓂᕐᒧᑦ ᐱᓕᕆᔾᔪᓯᕐᓂᒃ ᓂᐅᕕᕐᓂᐊᖅᑲᑕ ᑭᓱᑐᐃᓐᓇᕐᓂᒃ ᐱᔨᑦᓯᕋᐅᑎᓂᓪᓘᓐᓃᑦ ᐊᑑᑎᖃᕐᓗᑎᒃ ᐃᓘᓐᓇᒐᓚᖏᓐᓂᒃ ᐱᓕᕆᐊᒧᑦ ᐊᑭᖏᓐᓂᒃ; ᐊᒻᒪᓗ


For the purchase of existing operations or assets, an independent professional valuation appropriate to the operation or asset being purchased and any other information requested by the department to assess possible conflicts of interest.

ᓂᐅᕕᕐᓂᐊᖅᑲᑕ ᐱᑕᖃᖅᐹᒌᖅᑐᓂᒃ ᐊᐅᓚᑦᓯᓂᕐᒧᑦ ᐱᖁᑎᓂᓪᓘᓐᓃᑦ, ᐃᒻᒥᒃᑰᖅᑐᒧᑦ ᖃᐅᔨᒪᔪᕐᔪᐊᒧᑦ ᖃᐅᔨᓴᖅᑕᐅᓯᒪᓗᑎᒃ ᐊᐅᓚᑕᐅᔪᒧᑦ ᐱᖁᑎᓄᓪᓘᓐᓃᑦ ᓂᐅᕕᖅᑕᐅᓂᐊᖅᑐᓂᒃ ᐊᓯᖏᓐᓂᓪᓘᓐᓃᑦ ᑐᑭᓯᒋᐊᕈᑎᓂᒃ ᑐᑦᓯᕋᖅᑕᐅᔪᓂᒃ ᐱᓕᕆᕕᑦᑎᓐᓂ ᖃᐅᔨᓴᕈᑎᐅᓂᐊᕐᓗᑎᒃ ᐊᐳᖅᑕᕈᑎᖃᙱᒃᑲᓗᖓᕐᒪᖔᑕ.


The reporting requirements for the Strategic Investment Program are outlined in the contribution agreements and contain requirements specific to each project.

ᐅᓂᒃᑳᓕᐅᕆᐊᖃᕐᓂᕐᒧᑦ ᒪᓕᑦᑕᐅᒋᐊᓖᑦ ᖃᓄᖅᑑᕈᑕᐅᓯᒪᔪᓂᒃ ᑮᓇᐅᔭᖃᖅᑎᑦᓯᓂᕐᒧᑦ ᐱᓕᕆᐊᑎᒍᑦ ᓇᓗᓇᐃᔭᖅᑕᐅᓯᒪᓗᑎᒃ ᑮᓇᐅᔭᓂᒃ ᐃᑲᔫᓯᐊᕐᓂᕐᒧᑦ ᐊᖏᕈᑎᓂ ᐃᓗᓕᖃᕐᓗᑎᓪᓗ ᒪᓕᑦᑕᐅᒋᐊᓕᓐᓂᒃ ᐊᑐᓂᑦ ᐱᓕᕆᐊᓄᑦ.


The policy requires that the reporting requirements include certain basic elements:

ᐊᑐᐊᒐᖅᑎᒍᑦ ᒪᓕᑦᑕᐅᒋᐊᓖᑦ ᐅᓂᒃᑳᓕᐅᕆᐊᖃᕐᓂᕐᒧᑦ ᐃᓚᒋᓕᐅᑎᓯᒪᔪᑦ ᐅᑯᓂᖓ ᐃᓗᓕᐅᒋᐊᖃᕋᔪᑦᑐᓂᒃ:


Recipients are required to submit a report on the activities carried out, and the outcomes and benefits achieved by the supported project; the report must address how these compare to the expected outcomes and benefits of the initiative.

ᑮᓇᐅᔭᖅᑖᖅᑐᒥᓃᑦ ᑐᓂᓯᒋᐊᓖᑦ ᐅᓂᒃᑳᓕᐊᒥᒃ ᖃᓄᐃᓕᐅᕈᑎᒥᓂᖏᑕ ᒥᑦᓵᓄᑦ, ᓴᖅᑭᖅᑕᐅᔪᒥᓃᓪᓗ ᐱᕚᓪᓕᕈᑕᐅᓂᒥᓂᖓᓂᓪᓗ ᐃᑲᔪᕈᑕᐅᔫᑉ ᐱᓕᕆᐊᑉ; ᐅᓂᒃᑳᓕᐊᒥ ᓇᓗᓇᐃᖅᓯᒋᐊᖃᕐᒥᔪᑦ ᖃᓄᖅ ᐊᔾᔨᒌᖏᓐᓂᖃᕐᒪᖔᑕ ᓂᕆᐅᒋᔭᐅᓚᐅᖅᑐᓂᒃ ᓴᖅᑭᖅᑕᐅᓂᐊᓚᐅᖅᑐᓂᒃ ᐱᕚᓪᓕᕈᑕᐅᓂᐊᓚᐅᖅᑐᓂᓪᓗ ᐱᓕᕆᐊᑎᒍᑦ.


Recipients of contributions exceeding $100,000 are required to submit audited financial statements, at the discretion of the Department, along with an audited Schedule of Revenue and Expenses pertaining to the Conditional Contribution Agreement.

ᑮᓇᐅᔭᖅᑖᖅᑐᒥᓃᑦ ᐃᑲᔫᑎᓂᒃ ᐅᖓᑖᓄᑦ $100,000 ᑐᓂᓯᒋᐊᓖᑦ ᑕᒻᒪᖅᓯᒪᔪᖅᓯᐅᖅᑕᐅᓯᒪᔪᓂᒃ ᑮᓇᐅᔭᓕᕆᓂᕐᒧᑦ ᑎᑎᕋᖅᓯᒪᔪᓂᒃ, ᐃᓱᒪᑦᓴᖅᓯᐅᕈᑎᒋᓗᓂᒋᑦ ᐱᓕᕆᕕᖓᑕ, ᐱᖃᓯᐅᑎᓗᒋᑦ ᑕᒻᒪᖅᓯᒪᔪᖅᓯᐅᖅᑕᐅᓯᒪᔪᑦ ᑎᑎᕋᖅᓯᒪᔪᑦ ᑮᓇᐅᔭᐃᑦ ᐃᓯᖅᐸᓪᓕᐊᔪᑦ ᑮᓇᐅᔭᖅᑐᕈᑎᒥᓃᓪᓗ ᒪᓕᑦᑕᐅᓗᑎᒃ ᑮᓇᐅᔭᖅᑎᒍᑦ ᐃᑲᔪᖅᑕᐅᓂᕐᒧᑦ ᐊᖏᕈᑎᓂ.


In addition, interim financial information must be submitted to the Department within 60 days of the end of the Government of Nunavut fiscal year in which the contribution was made.

ᖄᒃᑲᓐᓂᖓᒍᑦ, ᓯᕗᓪᓕᖅᐹᖅᓯᐅᑎᑦ ᑮᓇᐅᔭᓕᕆᓂᕐᒧᑦ ᑐᑭᓯᒋᐊᕈᑏᑦ ᑐᓂᔭᐅᒋᐊᓖᑦ ᐱᓕᕆᕕᑦᑎᓐᓄᑦ ᐅᓪᓗᐃᑦ 60 ᑐᖔᓂ ᐃᓱᓕᓚᐅᖅᑎᓪᓗᒍ ᓄᓇᕗᑦ ᒐᕙᒪᒃᑯᖏᑕ ᑮᓇᐅᔭᓕᕆᓂᕐᒧᑦ ᐊᕐᕌᒍᖓ ᑮᓇᐅᔭᖅᑖᓚᐅᖅᑎᓪᓗᒍ ᐃᑲᔫᑎᓂᒃ.


As of March 31, 2017, how much has the Government spent on settlements for employees who declined to accept offers of employment for decentralized positions, and who subsequently departed the Public Service?

ᒫᔾᔨ 31, 2017-ᒥ ᐱᒋᐊᖅᖢᓂ, ᖃᔅᓯᓂᒃ ᒐᕙᒪᒃᑯᑦ ᑮᓇᐅᔭᓂᒃ ᐊᑐᓚᐅᖅᐸᑦ ᓄᓇᓕᖕᓄᑦ ᐃᖅᑲᓇᐃᔭᖅᑎᖁᑎᖏᓐᓄᑦ ᐃᖅᑲᓇᐃᔮᒃᓴᒧᑦ ᐊᖏᓚᐅᙱᑦᑐᓄᑦ ᓯᐊᒻᒪᒃᑎᖅᑕᐅᓯᒪᔪᓄᑦ, ᐊᒻᒪ ᑭᖑᓂᐊᒍᑦ ᒐᕙᒪᒃᑯᑦ ᐃᖅᑲᓇᐃᔭᖅᑎᖏᓐᓂᒃ ᓄᖅᑲᓚᐅᖅᑐᓂᒃ?


ᑐᑭᓯᓇᖅᓯᑎᒃᑲᓐᓂᕐᓗᒍ ᐊᐱᖅᑯᑎ 1(h):


This includes all individuals who selected option (c) within 90 days of receipt of their letter on the decentralization initiative and who had departed the public service as of March 31, 2017.

ᐱᖃᓯᐅᔾᔭᐅᔪᑦ ᐃᓄᐃᑦ ᓂᕈᐊᓚᐅᖅᑐᑦ (c)–ᒥᑦ ᐅᓪᓗᑦ 90 ᐃᓗᐊᓂ ᑎᑎᖅᑲᖅᑖᓚᐅᖅᑎᓪᓗᒋᑦ ᓯᐊᒻᒪᒃᑎᖅᑕᐅᓯᒪᔪᒧᑦ ᐱᓕᕆᐊᖑᔪᒧᑦ ᐊᒻᒪ ᒐᕙᒪᒃᑯᑦ ᐃᖅᑲᓇᐃᔭᕐᕕᖓᓂ ᓄᖅᑲᓚᐅᖅᑐᒥᑦ ᒫᔾᔨ 31, 2017–ᒥ ᐱᒋᐊᖅᖢᓂ.


It would not include individuals who formally declined to accept offers of employment but

ᐃᓄᐃᑦ ᐱᖃᓯᐅᔾᔭᐅᓇᔭᙱᑦᑐᑦ ᐋᒃᑳᓚᐅᖅᑐᑦ ᐃᖅᑲᓇᐃᔮᒃᓴᖅᑖᖁᔭᐅᑎᓪᓗᒍ ᑭᓯᐊᓂ ᐅᖓᕙᕆᐊᖅᑎᑦᑎᓪᓗᑎᒃ ᐊᐅᓪᓚᕐᕕᒃᓴᖓᑕ


deferred their actual departure dates and had not departed the public service as of March 31, 2017.

ᐅᓪᓗᖓᓂᒃ ᐊᒻᒪ ᒐᕙᒪᒃᑯᑦ ᐃᖅᑲᓇᐃᔭᖅᑎᖏᓐᓂ ᕿᒪᐃᓚᐅᙱᖦᖢᓂ ᒫᔾᔨ 31, 2017–ᒥ ᐱᒋᐊᖅᖢᓂ.


This amount also includes removal costs.

ᑖᒃᑯᐊ ᑲᑎᓯᒪᔪᑦ ᐃᓚᓕᐅᔾᔨᒋᕗᑦ ᐲᑕᐅᔪᑦ ᐊᑭᖏᓐᓂᒃ.


ᐊᒻᒪᓗ ᐊᐱᖅᑯᑎ 1(i):


As of March 31, 2017, what has been the total cost to the Government of Nunavut for the decentralization initiative, including, but not limited to, the following areas of expenditure:

ᒫᔾᔨ 31, 2017-ᒥ ᐱᒋᐊᖅᖢᓂ, ᑲᑎᖦᖢᒋᑦ ᐊᑭᖓ ᖃᔅᓯᐅᓚᐅᖅᐸ ᓄᓇᕗᑦ ᒐᕙᒪᖓᓄᑦ ᓯᐊᒻᒪᒃᑎᖅᑕᐅᔪᓄᑦ, ᐅᑯᓄᖓᓗ, ᑖᒃᑯᐊᑐᐊᖑᙱᖦᖢᑎᒡᓗ, ᐅᑯᐊ ᐊᑭᓕᐅᑕᐅᔪᑦ:


i. Relocation and removal costs for employees;

i. ᓄᒃᑎᖅᑕᐅᓂᖅ ᐊᒻᒪ ᐃᖅᑲᓇᐃᔭᖅᑎᑦ ᐲᖅᑕᐅᔪᑦ ᐊᑭᖏᑦ;


ii. Settlements and other compensation for employees declining offers of employment for decentralized positions;

ii. ᓄᓇᓖᑦ ᐊᓯᖏᓪᓗ ᐊᑭᓕᖅᑕᐅᔾᔪᑎᑦ ᐃᖅᑲᓇᐃᔭᖅᑎᓄᑦ ᐃᖅᑲᓇᐃᔮᒃᓴᒧᑦ ᐋᒃᑳᖅᑐᓄᑦ ᓯᐊᒻᒪᒃᑎᖅᑕᐅᓯᒪᔪᓄᑦ;


iii. ᓴᖅᑭᔮᖅᑎᑦᑎᓂᖕᒧᑦ ᐊᒻᒪ ᐃᖅᑲᓇᐃᔭᖅᑎᒃᓴᖅᓯᐅᕐᓂᖅ;


iv. Infrastructure, office renovations and other capital expenditures, including all costs associated with the construction, provision and furnishing of staff housing in decentralized communities; and

iv. ᒪᑭᒪᔾᔪᑎᑦ, ᐊᒡᓚᕝᕖᑦ ᓄᑖᙳᕆᐊᖅᑕᐅᔪᑦ ᐊᓯᖏᓪᓗ ᐊᑭᑐᔫᑎᓄᑦ ᐊᑭᓕᐅᑕᐅᔪᑦ, ᐊᑭᓕᕆᐊᖃᖅᑐᓕᒫᓪᓗ ᐊᒃᑐᐊᓂᖃᖅᑐᑦ ᐃᒡᓗᓕᐅᕐᓂᕐᒧᑦ, ᒪᓕᒋᐊᓕᖕᓄᑦ ᐊᒻᒪ ᐃᖅᑲᓇᐃᔭᖅᑎᑦ ᐃᒡᓗᖁᑎᖏᑕ ᐱᖁᑎᖏᓐᓄᑦ ᓯᐊᒻᒪᒃᑎᖅᑕᐅᓯᒪᔪᓄᑦ ᓄᓇᓕᖕᓄᑦ; ᐊᒻᒪᓗ


v. Administrative and miscellaneous costs, including expenditures incurred by the Decentralization Secretariat of the EIA?

v. ᐊᒡᓚᕝᕕᓕᕆᓂᕐᒧᑦ ᐊᒻᒪ ᑭᓱᕈᓘᔭᕐᓄᑦ ᐊᑭᓕᕆᐊᓖᑦ, ᐊᑭᓕᖅᑕᐅᔭᕆᐊᖃᓚᐅᖅᑐᑦ ᐱᖃᓯᐅᑎᓪᓗᒋᑦ ᓯᐊᒻᒪᒃᑎᖅᑕᐅᓯᒪᔪᓄᑦ ᑐᖅᑲᖅᑕᕐᕕᒃ ᒐᕙᒪᓕᕆᔨᒃᑯᓐᓂ?


ᑭᐅᔾᔪᑎᖓ ᐊᐱᖅᑯᑎᒧᑦ 1(h) ᐊᒻᒪ 1(i):


The Decentralization Secretariat was dissolved and removed from EIA’s organizational structure per Cabinet approval at the end of the First Legislative Assembly.

ᓯᐊᒻᒪᒃᑎᖅᑕᐅᓯᒪᔪᓄᑦ ᑐᖅᑲᖅᑕᕐᕕᒃ ᓄᖅᑲᖅᑎᑕᐅᓚᐅᖅᐳᖅ ᐲᖅᑕᐅᓪᓗᓂᓗ ᒐᕙᒪᓕᕆᔨᒃᑯᑦ ᑲᑐᔾᔨᖃᑎᒌᖏᓐᓂ ᒥᓂᔅᑕᓄᑦ ᐊᖏᕈᑕᐅᔪᖅ ᒪᓕᒃᖢᒍ ᓯᕗᓪᓕᕐᒥ ᒪᓕᒐᓕᐅᕐᕕᖕᒥ ᐃᓱᓕᑎᓪᓗᒍ.


Therefore, the costs presented in the response to the Return to Written Question No. 10-2(4) in 2008 were the final values.

ᑕᐃᒪᐃᒻᒪᑦ, ᐊᑭᖏᑦ ᓴᖅᑭᑕᐅᔪᑦ ᑭᐅᔾᔪᑎᒥ ᑭᐅᔾᔪᑎ ᑎᑎᖅᑲᑎᒍᑦ ᐊᐱᖅᑯᑎᒧᑦ ᓈᓴᐅᑎᓕᒃ 10-2(4)–ᒥ 2008-ᒥ ᑭᖑᓪᓕᖅᐹᖑᓚᐅᖅᐳᖅ ᐊᑭᖏᑦ.


ᒪᒃᐱᒐᖅ 6 6–ᓂᑦ


ᖁᑉᐱᕐᓂᓖᑦ 4235ᒥᒃ 4271ᒧᑦ


ᑐᒃᓯᐊᕐᓂᕐᒧᑦ ᒪᑐᐃᖅᑕᐅᓂᖓ 4235


ᐱᓪᓗᐊᑕᓄᑦ ᑐᓴᒐᒃᓴᖅ 4235


ᐊᖓᔪᖅᑳᑦ ᐅᖃᐅᓯᖏᑦ 4235


ᓕᒐᓕᐅᖅᑏᑦ ᐅᖃᐅᓯᖏᑦ 4239


ᐅᖃᐅᓯᒃᑯᑦ ᐊᐱᖅᑯᑎᑦ 4242


Revert to Item 5: Recognition of Visitors in the Gallery 4265

ᐅᑎᕐᓂᖅ ᑲᑎᒪᔾᔪᑎᒃᓴᖅ 5−ᒧᑦ: ᐃᓕᑕᖅᓯᓂᖅ ᑐᓵᔭᖅᑐᖅᓯᒪᔪᓂᒃ ᒪᓕᒐᓕᐅᕐᕕᒻᒧᑦ 4265


Notices of Motions for First Reading of Bills 4266

ᖃᐅᔨᒃᑲᐃᓂᖅ ᐱᒋᐊᖅᑎᑕᒃᓴᓂᑦ ᓯᕗᓪᓕᖅᐹᒥᒃ ᐅᖃᓕᒫᖅᑕᐅᖁᓪᓗᒋᑦ ᒪᓕᒐᒃᓴᐃᑦ 4266


ᓯᕗᓪᓕᖅᐹᒥᒃ ᐅᖃᓕᒫᖅᑕᐅᓂᖏᑦ ᒪᓕᒐᒃᓴᐃᑦ 4266


ᐊᐃᑉᐹᓂᒃ ᐅᖃᓕᒫᖅᑕᐅᓂᖏᑦ ᒪᓕᒐᒃᓴᐃᑦ 4266


Consideration in Committee of the Whole of Bills and Other Matters 4267

ᑲᑎᒪᔨᕋᓛᑦ ᑲᑎᒪᑐᐃᓐᓇᖅᑎᓪᓗᒋᑦ ᐃᓱᒪᒃᓴᖅᓯᐅᖅᑕᐅᓂᖏᑦ ᒪᓕᒐᒃᓴᐃᑦ ᐊᓯᖏᓪᓗ 4267


Report of the Committee of the Whole 4270

ᑲᑎᒪᔨᕋᓛᑦ ᑲᑎᒪᑐᐃᓐᓇᓚᐅᖅᑎᓪᓗᒋᑦ ᐅᓂᒃᑳᖓᑦ 4270


ᑲᑎᒪᔾᔪᑎᒃᓴᐃᑦ 4270


296 – 4(3): Canada Post Unveils Nunavut Stamp for Canada at 150 (Taptuna) 4235

296 - 4(3): ᑎᑎᖅᑲᓂᐊᖅᑎᒃᑯᑦ ᓴᖅᑭᑎᑦᑎᕗᑦ ᓄᓇᕗᒻᒧᑦ ᑎᑎᖅᑲᓄᑦ ᖃᖓᑦᑕᐅᑎᒃ ᑲᓇᑕᐅ 150−ᒋᔭᖓᓂᒃ ᓇᓪᓕᐅᓂᖅᓯᐅᕐᓂᖓᓄᑦ (ᑕᑉᑐᓇ) 4235


297 – 4(3): Sound Fields in Education for Nunavut Youth (Quassa) 4236

297 - 4(3): ᑐᓵᑦᑎᐊᖏᑦᑐᓕᕆᔾᔪᑎᑦ ᐃᓕᓐᓂᐊᓂᕐᒥ ᓄᓇᕘᒥ ᒪᒃᑯᒃᑐᓄᑦ (ᖁᐊᓴ) 4236


298 – 4(3): Let’s Be Aware/Ujjiqsuqta Launched (Peterson) 4236

298 - 4(3): ᐅᔾᔨᖅᓱᖅᑕ ᐱᒋᐊᖅᑎᑕᐅᔪᖅ (ᐲᑕᓴᓐ) 4236


299 – 4(3): FANS Enhancements (Mike) 4237

299 - 4(3): ᐃᓕᓐᓂᐊᖅᑎᓄᑦ ᓄᓇᕗᒻᒥ ᐃᑲᔫᑎᒧᑦ ᐱᐅᓯᒋᐊᕈᑏᑦ (ᒪᐃᒃ) 4237


300 – 4(3): Nunavut Community Cleanups (Savikataaq) 4238

300 - 4(3): ᓄᓇᕗᒻᒥ ᓄᓇᓕᓐᓂ ᓴᓗᒻᒪᖅᓴᐃᓃᑦ (ᓴᕕᑲᑖᖅ) 4238


301 – 4(3): Math and Science Award (Ell-Kanayuk) 4238

301 - 4(3): ᓈᓴᐅᓯᕆᓂᕐᒧᑦ ᑭᓪᓕᓯᓂᐊᕐᓂᕐᒧᓪᓗ ᐃᓕᓴᕆᔭᐅᔾᔪᑏᑦ (ᐃᐊᓪ−ᑲᓇᔪᖅ) 4238


555 – 4(3): Recent Fishing Derby in Arctic Bay (Shooyook) 4239

555 - 4(3): ᐃᖃᓪᓕᐊᖃᑦᑕᐅᑎᓕᓵᓚᐅᖅᑐᐃᑦ ᐃᒃᐱᐊᕐᔪᒻᒥ (ᓲᔪᖅ) 4239


556 – 4(3): Commissioner’s Awards Ceremony in Kimmirut (Joanasie) 4240

556 - 4(3): ᑲᒥᓴᓇᐅᑉ ᐃᓕᓴᖅᓯᔾᔪᑎᖃᕐᓂᖓ ᑭᒻᒥᕈᒻᒥ (ᔪᐊᓇᓯ) 4240


557 – 4(3): Recognizing the Needs of Smaller Communities (Sammurtok, T) 4240

557 - 4(3): ᐃᓕᓴᖅᓯᓂᖅ ᒥᑭᓐᓂᖅᓴᐃᑦ ᓄᓇᓖᑦ ᐱᔭᕆᐊᓕᖏᓐᓂᒃ (ᓴᒻᒧᖅᑐᖅ, ᑖ) 4240


558 – 4(3): High School Graduates from Qikiqtarjuaq (Keyootak) 4241

558 - 4(3): ᖁᑦᑎᓂᖅᓴᓂ ᐃᓕᓐᓂᐊᓂᕐᒥ ᐃᓱᓕᒃᓯᔪᐃᑦ ᕿᑭᖅᑕᕐᔪᐊᕐᒥᒃ (ᕿᔪᒃᑖᖅ) 4241


559 – 4(3): Fishing Derby Winners in Pangnirtung (Mike) 4242

559 - 4(3): ᐃᖃᓪᓕᐊᖃᑦᑕᐅᑎᔪᓂ ᓵᓚᒃᓴᖅᑐᐃᑦ ᐸᓐᓂᖅᑑᒥ (ᒪᐃᒃ) 4242


722 – 4(3): Staff Housing (Angnakak) 4242

722 - 4(3): ᐃᖅᑲᓇᐃᔭᖅᑎᓄᑦ ᐃᒡᓗᓕᕆᓂᖅ (ᐊᕐᓇᒃᑲᖅ) 4242


723 – 4(3): Kivalliq Regional Visitor Centre (Sammurtok, A) 4244

723 - 4(3): ᑭᕙᓪᓕᕐᒥ ᐳᓚᕋᖅᑎᓄᑦ ᑐᑦᑕᕐᕕᒃ (ᓴᒻᒧᖅᑐᖅ, ᐋ) 4244


724 – 4(3): Rankin Inlet’s Freshwater Supply (Sammurtok, T) 4245

724 - 4(3): ᑲᖏᖅᖠᓂᐅᑉ ᐃᒥᖅᑕᕐᕕᖓ (ᓴᒻᒧᖅᑐᖅ, ᑖ) 4245


725 – 4(3): Grays Bay Port and Road Project (Akoak) 4246

725 - 4(3): ᖁᕐᓗᖅᑐᐊᕐᔪᒻᒥ ᑐᓚᑦᑕᕐᕕᔅᓴᖅ ᐊᖅᑯᑎᔅᓴᕐᓗ (ᐋᖁᐊᖅ) 4246


726 – 4(3): Cannabis Legalization (Mikkungwak) 4248

726 - 4(3): ᓯᕘᖅᑐᓪᓗᒐᐅᑉ ᒪᓕᒐᑎᒍᑦ ᐱᔭᐅᔪᓐᓇᖅᑎᑕᐅᓂᖓ (ᒥᑭᙳᐊᖅ) 4248


727 – 4(3): Sewage Issues in Naujaat (Mapsalak) 4249

727 - 4(3): ᑭᓈᓗᓕᕆᔾᔪᑏᑦ ᓇᐅᔮᓂ (ᒪᑉᓴᓚᒃ) 4249


728 – 4(3): The Need for Improving Boarding Home Facilities (Shooyook) 4251

728 - 4(3): ᐋᓐᓂᐊᕕᓕᐊᖅᑐᓄᑦ ᑐᔪᕐᒥᕖᑦ ᐱᐅᓯᒋᐊᖅᑕᐅᔭᕆᐊᖃᕐᓂᖏᑦ (ᓲᔪᖅ) 4251


729 – 4(3): Federal Funding to Support Inuktitut and Inuinnaqtun (Joanasie) 4254

729 - 4(3): ᒐᕙᒪᑐᖃᒃᑯᓐᓂᒃ ᐃᑲᔪᕈᑏᑦ ᐃᓄᒃᑎᑐᑦ ᐃᓄᐃᓐᓇᖅᑐᓪᓗ ᐅᖃᐅᓯᕐᓄᑦ (ᔪᐊᓇᓯ) 4254


730 – 4(3): Baffin Island Caribou Management (Keyootak) 4255

730 - 4(3): ᕿᑭᖅᑖᓗᒻᒥ ᑐᑦᑐᓕᕆᓂᖅ (ᕿᔪᒃᑖᖅ) 4255


731 – 4(3): Pond Inlet Marine Facility (Enook) 4257

731 - 4(3): ᒥᑦᑎᒪᑕᓕᒻᒥ ᐅᒥᐊᒃᑯᕕᔅᓴᖅ (ᐃᓄᒃ) 4257


732 - 4(3): ᐳᓚᕋᖅᑐᓕᕆᓂᖅ (ᐊᕐᓇᒃᑲᖅ) 4258


733 – 4(3): Options for Government of Nunavut Infrastructure (Enook) 4259

733 - 4(3): ᓇᓕᕌᕈᑎᔅᓴᐃᑦ ᓄᓇᕗᑦ ᒐᕙᒪᒃᑯᑦ ᐱᖁᑎᕐᔪᐊᖏᓐᓄᑦ (ᐃᓄᒃ) 4259


734 – 4(3): Rankin Inlet’s Hamlet Office (Sammurtok, A) 4260

734 - 4(3): ᑲᖏᖅᖠᓂᕐᒥ ᕼᐋᒻᓚᒃᑯᑦ ᑎᑎᕋᕐᕕᖓᑦ (ᓴᒻᒧᖅᑐᖅ, ᐋ) 4260


735 – 4(3): Franklin Expedition (Akoak) 4262

735 - 4(3): ᕗᕋᐃᓐᑭᓕᓐ ᖃᐅᔨᒋᐊᓚᐅᖅᓯᒪᔪᐃᑦ (ᐋᖁᐊᖅ) 4262


736 – 4(3): Departmental Vacancies (Joanasie) 4263

736 - 4(3): ᐱᓕᕆᕕᓐᓂ ᐃᓐᓄᑦᑕᐅᔭᕆᐊᓖᑦ (ᔪᐊᓇᓯ) 4263


049 – 4(3): Extension of Question Period (Enook) 4257

049 - 4(3): ᐃᓚᔭᐅᓂᖓ ᐊᐱᖅᓱᕐᓇᐅᔪᖅ (ᐃᓄᒃ) 4257


Bill 46 – Appropriation (Capital) Act, No. 1, 2018-2019 – Notice 4266

ᒪᓕᒐᒃᓴᖅ 46 - ᑮᓇᐅᔭᐃᑦ ᐊᑐᖅᑐᒃᓴᑦ (ᐊᑭᑐᔪᖅᑐᕈᑎᒃᓴᐃᑦ) ᒪᓕᒐᖅ, ᓈᓴᐅᑎᖓ 1, 2018-2019 - ᖃᐅᔨᒃᑲᐃᒍᑦ 4266


Bill 46 – Appropriation (Capital) Act, No. 1, 2018-2019 – First Reading 4266

ᒪᓕᒐᒃᓴᖅ 46 - ᑮᓇᐅᔭᐃᑦ ᐊᑐᖅᑐᒃᓴᑦ (ᐊᑭᑐᔪᖅᑐᕈᑎᒃᓴᐃᑦ) ᒪᓕᒐᖅ, ᓈᓴᐅᑎᖓ 1, 2018-2019 - ᓯᕗᓪᓕᖅᐹᒥᒃ ᐅᖃᓕᒫᖅᑕᐅᓂᖓ 4266


Bill 46 – Appropriation (Capital) Act, No. 1, 2018-2019 – Second Reading 4266

ᒪᓕᒐᒃᓴᖅ 46 - ᑮᓇᐅᔭᐃᑦ ᐊᑐᖅᑐᒃᓴᑦ (ᐊᑭᑐᔪᖅᑐᕈᑎᒃᓴᐃᑦ) ᒪᓕᒐᖅ, ᓈᓴᐅᑎᖓ 1, 2018-2019 - ᐊᐃᑉᐹᓂᒃ ᐅᖃᓕᒫᖅᑕᐅᓂᖓ 4266


Bill 44 – Supplementary Appropriation (Operations & Maintenance) Act, No. 1, 2017-2018 –Consideration in Committee 4267

ᒪᓕᒐᒃᓴᖅ 44 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᓈᓴᐅᑎᖓ 1, 2017-2018 - ᑮᓇᐅᔭᓕᕆᔨᒃᑯᑦ - ᑲᑎᒪᔨᕋᓛᓂᑦ ᐃᓱᒪᒃᓴᖅᓯᐅᖅᑕᐅᓂᖓ 4267


Speaker (Hon. George Qulaut) (interpretation): Can you say the opening prayer, please, Mr. Mikkungwak.

ᐅᖃᖅᑎ (ᐊᖓᔪᖅᑳᖅ ᔪᐊᔾ ᖁᓚᐅᑦ): ᑐᒃᓯᐊᕐᓂᒃᑯᑦ ᐅᒃᑯᐃᕈᓐᓇᖅᐱᐅᒃ, ᒥᔅᑕ ᒥᑭᙳᐊᖅ?


Speaker (interpretation): Good afternoon, my fellow Nunavummiut. Members, ministers, and (interpretation ends) Premier, (interpretation) welcome to the House.

ᐅᓐᓄᒃᓴᒃᑯᑦ, ᓄᓇᕗᒻᒥᐅᑕᐅᖃᑎᒃᑲ, ᒪᓕᒐᓕᐅᖅᑏᑦ, ᒥᓂᔅᑕᐃᑦ, (ᑐᓵᔨᑎᒍᑦ) ᓯᕗᓕᖅᑏ (ᑐᓵᔨᑎᒎᕈᓐᓃᖅᑐᖅ) ᑐᙵᓱᑦᑎᐊᕆᑦᑎ.


Before we proceed, I will read a letter that I have received from the Commissioner of Nunavut. It reads:

ᐱᒋᐊᕐᓂᐊᓵᖅᑳᕐᓂᑦᑎᓐᓂᑦ ᐅᖃᓕᒫᕐᓂᐊᕋᒪ ᑎᑎᖅᑲᖅᑖᖅᓯᒪᒐᒪ ᓄᓇᕗᑦ ᑲᒥᓴᓇᖓᓐᓂᑦ ᐃᒪᐃᓕᖓᔪᖅ:


(interpretation ends) Mr. Speaker, I wish to advise that I recommend to the Legislative Assembly of Nunavut the passage of the following bills during the Third Session of the Fourth Legislative Assembly:

(ᑐᓵᔨᑎᒍᑦ) ᐅᖃᖅᑏ, ᐅᖃᐅᑎᒋᐊᕈᒪᒐᒃᑭᑦ ᐱᖁᔨᕗᖓᓗ ᒪᓕᒐᓕᐅᕐᕕᖕᒧᑦ ᓄᓇᕗᒻᒥ ᐅᑯᓇᙵᑦ ᖄᖏᖅᑎᑕᐅᖁᓪᓗᒋᑦ ᐱᖓᔪᐊᓐᓂᑦ ᑲᑎᒪᑎᓪᓗᒋᑦ, ᑎᓴᒪᖓᓐᓂᑦ ᒪᓕᒐᓕᐅᖅᑏᑦ:


Bill 46, Appropriation (Capital) Act, No. 1, 2018-2019

ᒪᓕᒐᒃᓴᖅ 46, ᑮᓇᐅᔭᖅᑐᕈᑎᔅᓴᑲᓐᓂᕐᓄᑦ (ᐊᑭᑦᑐᔫᑎᓄᑦ) ᒪᓕᒐᖅ, ᓇᓴᐅᑎᖓ 1, 2018-19


Sincerely, Nellie T. Kusugak, Order of Nunavut, Commissioner of Nunavut

ᑎᑎᕋᖅᑐᖅ ᓇᓕ ᑎ. ᑯᓱᒐᖅ, ᑲᒥᓴᓇ ᓄᓇᕗᒻᒧᑦ.


(ᑐᓵᔨᑎᒎᕈᓐᓃᖅᑐᖅ) 2.


Ministers’ Statements. (interpretation ends) The Hon. Premier of Nunavut, Mr. Taptuna.

ᒥᓂᔅᑕᐃᑦ ᐅᖃᐅᓯᖏᑦ. (ᑐᓵᔨᑎᒍᑦ) ᓯᕗᓕᖅᑎ ᓄᓇᕗᒻᒧᑦ, ᒥᔅᑐ ᑕᑉᑐᓇ.


Minister’s Statement 296 – 4(3): Canada Post Unveils Nunavut Stamp for Canada at 150 (Taptuna)

ᐊᖓᔪᖅᑳᑉ ᐅᖃᐅᓯᖓ 296 - 4(3): ᑎᑎᖅᑲᓂᐊᖅᑎᒃᑯᑦ ᓴᖅᑭᑎᑦᑎᕗᑦ ᓄᓇᕗᒻᒧᑦ ᑎᑎᖅᑲᓄᑦ ᖃᖓᑦᑕᐅᑎᒃ ᑲᓇᑕᐅ 150−ᒋᔭᖓᓂᒃ ᓇᓪᓕᐅᓂᖅᓯᐅᕐᓂᖓᓄᑦ (ᑕᑉᑐᓇ)


Hon. Peter Taptuna (interpretation): Good afternoon, my colleagues, Nunavummiut, and Kuglukturmiut.

ᓯᕗᓕᖅᑎ ᐲᑕ ᑕᑉᑐᓇ: ᐅᓐᓄᓴᒃᑯᑦ ᒪᓕᒐᓕᐅᖅᑎᐅᖃᑎᒃᑳ, ᓄᓇᕗᒻᒥᐅᑦ, ᖁᕐᓗᖅᑑᒥᐅᑦ.


(interpretation ends) Mr. Speaker, yesterday Canada Post unveiled a stamp as part of Canada’s 150th anniversary and celebrations.

(ᑐᓵᔨᑎᒍᑦ) ᐅᖃᖅᑏ, ᐃᑉᐸᒃᓴᖅ ᑎᑎᖅᑲᕐᓂᐊᕐᕕᓕᕆᔨᒃᑯᑦ ᓴᖅᑭᑦᑎᓚᐅᕐᒪᑕ 150−ᖓᓂ ᑲᓇᑕᒥ ᖃᖓᑦᑕᐅᑎᒥᒃ ᑎᑎᖅᑲᓄᑦ.


The stamp features Leah Ejangiaq Kines from Arctic Bay. It’s a photo of her taken by her husband, Clare Kines.

ᑖᓐᓇ ᓕᐊ ᐃᔾᔭᖏᐊᖅ ᑲᐃᓐᔅ ᐃᒃᐱᐊᕐᔪᖕᒥᐅᑕᖅ ᐊᔾᔨᙳᐊᖓ ᐊᔾᔨᓕᐅᖅᑕᐅᔪᕕᓂᖅ ᐅᐃᖓᑕ ᑭᓕᐅ ᑲᐃᓐᔅ.


As part of a series, the Nunavut stamp honours 10 national moments in Canada’s history.

ᑕᐃᒪᓕ ᖃᖓᑦᑕᐅᑎᓕᐅᖅᑎᓪᓗᒋᑦ ᓄᓇᕗᑦᒥ ᖁᓕᓂᒃ ᐊᑐᖅᓯᒪᔪᓂᒃ ᑲᓇᑕᐅᑉ ᓯᕗᓂᖓᓂᑦ.


Mr. Speaker, the stamp celebrates a special moment in Canadian history: the creation of Nunavut.

ᐅᖃᖅᑏ, ᑖᓐᓇ ᖁᕕᐊᓱᒍᑎᖃᕐᒪᑦ ᑲᓇᑕᐅᑉ ᐊᑐᖅᓯᒪᔭᖏᓐᓂᒃ ᓄᓇᕗᑦᓗ ᐱᙳᖅᑎᑕᐅᓂᖓᓂᑦ.


For Inuit it was a life-changing moment and one that Inuit had championed for many years prior to signing the Nunavut Land Claims Agreement on April 1, 1999.

ᐃᓄᖕᓄᑦ ᐃᓅᓯᕐᒧᑦ ᐊᓯᔾᔨᕈᑎᒋᓚᐅᖅᑐᖅ ᐊᒻᒪᓗ ᐊᔭᐅᖅᑐᖅᑕᐅᒻᒪᕆᓚᐅᖅᑐᓂ ᐊᕐᕌᒍᓂᑦ ᐅᓄᖅᑐᓂᑦ ᐊᑎᓕᐅᖅᑕᐅᓚᐅᖅᑎᓐᓇᒍ ᓄᓇᕗᑦᒥ ᓄᓇᑖᓂᕐᒧᑦ ᐊᖏᖃᑎᒌᒍᑦ ᐊᐃᐳᕉᓪ 1, 1999-ᒥᑦ.


While Canada celebrates its 150th anniversary this year, Nunavut only celebrates its 18th year as a territory, yet Inuit history in our land spans thousands of years.

ᑕᐃᒪ 150 ᐊᕐᕌᒍᓂᑦ ᖁᕕᐊᓱᒍᑎᖃᖅᑎᓪᓗᒍ, ᓄᓇᕗᑦ ᖁᕕᐊᓱᒍᑎᖃᖅᐳᖅ 18-ᒋᓕᖅᑕᖓᓂᑦ ᐊᕐᕌᒍᓂᑦ ᐃᓄᐃᑦ ᑭᓯᐊᓂ ᐊᑐᖅᓯᒪᖕᒪᒋᑦ ᖃᑦᑎᑦ ᑕᐅᓵᓗᖕᓂᒃ ᐊᕐᕌᒍᓂᒃ.


Having the right to self-government is deeply important to Nunavummiut and I am proud that we have come this far together.

ᑕᐃᒪᓕ ᓇᖕᒥᓂᖅ ᒐᕙᒪᖃᕐᓂᖅ ᐱᒻᒪᕆᐅᖕᒪᑦ ᓄᓇᕗᑦᒥᐅᓄᑦ ᐊᒻᒪᓗ ᐅᐱᑉᐳᖓ ᑕᒪᐅᖓ ᑎᑭᐅᑎᓯᒪᒐᑦᑕ ᑲᑐᔾᔨᓪᓗᑕ.


I would like to thank the Speaker, the Commissioner of Nunavut, Canada Post, guests, and Members of the Assembly for joining us yesterday for the special unveiling that celebrates Nunavut’s creation.

ᖁᔭᓐᓇᒦᖅᐸᕋ, ᐅᖃᖅᑏ, ᑲᒥᓯᓇ ᑎᑎᖅᑲᕐᓂᐊᕐᕕᓕᕆᔨᒃᑯᑦ ᑐᙵᓱᒃᑎᑕᐅᔪᓪᓗ ᐃᑉᐸᒃᓴᖅ ᒪᓕᒐᓕᐅᕐᕕᖕᒥ ᓴᖅᑭᑕᐅᑎᓪᓗᒍ ᖁᕕᐊᓱᒍᑎᒋᔭᐅᔪᑦ ᓄᓇᕗᑦ ᐱᙳᖅᑎᑕᐅᓂᖓᓄᑦ.


Minister’s Statement 297 – 4(3): Sound Fields in Education for Nunavut Youth (Quassa)

ᐊᖓᔪᖅᑳᑉ ᐅᖃᐅᓯᖓ 297 - 4(3): ᑐᓵᑦᑎᐊᖏᑦᑐᓕᕆᔾᔪᑎᑦ ᐃᓕᓐᓂᐊᓂᕐᒥ ᓄᓇᕘᒥ ᒪᒃᑯᒃᑐᓄᑦ (ᖁᐊᓴ)


Inclusive education promotes a model of education where all students have access to the education program with their peers.

ᐅᖃᖅᑎᑦᑎᔩ, ᑭᒃᑯᑐᐃᓐᓇᕐᓄᑦ ᑕᒪᓐᓇ ᐃᓕᓐᓂᐊᕐᓂᖅ ᐊᑑᑎᖃᖅᑎᓪᓗᒍ ᐊᒻᒪᓗ ᑕᒪᓐᓇ ᐃᓕᓐᓂᐊᕐᓂᖅ ᑐᕌᒐᖃᕐᒪᑦ ᑭᒃᑯᑐᐃᓐᓇᐃᑦ ᐃᓕᓐᓂᐊᖅᑐᐃᑦ ᐊᔪᕆᐊᖃᙱᑦᑎᐊᓪᓚᕆᖕᒪᑕ ᐊᑐᐃᓐᓇᐅᒋᐊᖃᖅᖢᑎᒡᓗ ᑕᒪᒃᑯᐊ ᐃᓕᓐᓂᐊᕈᑕᐅᖃᑦᑕᖅᑐᐃᑦ ᓄᓇᑦᑎᓐᓂ.


Mr. Speaker, many of our students suffer from hearing loss. This has an impact on their ability to learn. It also affects their social and emotional development.

ᐅᖃᖅᑎᑦᑎᔩ, ᐊᒥᓱᐃᑦ ᐃᓕᓐᓂᐊᖅᑐᖁᑎᐊᓐᓄᒃᐳᑦ ᐃᓚᖏᑦ ᑐᓵᑦᑎᐊᓗᐊᖏᒻᒪᑕ ᓯᐅᑎᖏᒍᑦ ᐊᒻᒪᓗ ᑕᒪᓐᓇ ᐱᔾᔪᑎᒋᓪᓗᒍᐃᓛᒃ ᓱᒃᑲᐃᒡᓕᕚᓪᓕᕈᑕᐅᖃᑦᑕᕐᒪᑦ ᑐᓵᑦᑎᐊᖏᑦᑐᑯᓗᖕᓄᑦ ᐃᓕᓐᓂᐊᖅᑐᓄᑦ, ᐊᒻᒪᓗ ᓇᓗᓇᙱᑦᑐᖅ ᑕᒪᓐᓇ ᐊᒃᑑᑎᖃᖃᑦᑕᕐᒥᖕᒪᑦ ᐃᓅᓯᕐᒥᓄᑦ.


The prevalence of hearing loss in Nunavut children is estimated to be up to 40 percent higher than in other parts of Canada.

ᑕᐃᒪᓖᓛᒃ ᑕᒪᓐᓇ ᓄᓇᕗᑦᒥ ᑐᓴᐅᒪᑎᓪᓗᑕ ᑕᒪᒃᑯᐊ ᓱᕈᓯᖅᐳᑦ 40%-ᒥᒃ ᖁᑦᑎᖕᓂᖅᓴᓪᓚᕆᐅᖕᒪᑕ ᑲᓇᑕ ᑕᐅᑐᓕᒫᖅᖢᒍ ᑐᓵᑦᑎᐊᙱᑦᑐᓂᒃ.


There are limited opportunities for formal screening of preschool or school-aged children, so hearing loss can go undiagnosed until later in the child’s life.

ᑕᒪᓐᓇ ᐱᔾᔪᑎᒋᓪᓗᒍ ᑕᐃᒪ ᖃᐅᔨᓴᖅᑕᐅᖃᑦᑕᕆᐊᖃᕐᓂᖏᑦ ᐃᓕᓐᓂᐊᕆᐊᓕᓵᖅᑐᐃᑦ ᐅᕝᕙᓘᓐᓃᑦ ᐃᓕᓐᓂᐊᓕᓵᖅᑐᑯᓗᐃᑦ ᖃᓄᖅ ᑐᓵᑦᑎᐊᖏᓐᓂᖏᓐᓂᑦ ᐱᔾᔪᑎᒋᓪᓗᒋᑦ ᑕᒪᓐᓇ ᐊᑑᑎᖃᑦᑎᐊᕐᓂᖓ ᒫᓐᓇ ᑲᒪᒋᔭᐅᑦᑎᐊᕐᒪᑦ.


My department is taking action to support students with both known and undiagnosed hearing loss through the sound fields for learning project.

ᑖᒃᑯᐊᓗ ᐃᓕᓐᓂᐊᖅᑐᓕᕆᔩᑦ ᑕᐃᒪ ᐃᑲᔪᖅᑐᑦᑎᐊᖃᑦᑕᕐᒪᑕᐃᓛᒃ ᐃᓕᓐᓂᐊᖅᑐᓂᒃ ᑕᒪᒃᑯᐊ ᖃᐅᔨᓴᖅᑕᐅᖃᑦᑕᖏᑦᑐᓪᓘᓐᓃᑦ ᖃᐅᔨᓴᖅᑕᐅᔭᕆᐊᖃᖅᑐᓪᓗ ᑕᕝᕘᓇ ᐃᓕᓐᓂᐊᕐᕕᑦᑎᓐᓂ ᑐᓵᔾᔪᑎᓂᒃ ᓴᖅᑭᑎᑦᑎᓯᒪᕗᒍᑦ ᑐᓵᑦᑎᐊᕈᑎᓂᒃ.


Mr. Speaker, since 2015 ten schools have had sound field systems installed in learning spaces to amplify the teacher’s voice to ensure students hear clearly.

ᐅᖃᖅᑎᑦᑎᔩ, ᑕᐃᒪᙵᑦ 2015-ᖑᑎᓪᓗᒍ, ᑕᐃᔭᐅᓕᖅᑐᐃᑦ ᐃᓕᓐᓂᐊᕐᕖᑦ ᑕᐃᒪᓐᓇᐃᑦᑐᓂᒃ ᑐᓵᔾᔪᑎᓂᒃ ᐱᑕᖃᓕᖅᑐᑦ.


The installations were launched along with hands-on training for staff, students, and parents around hearing loss and its connection to learning.

ᑕᒪᓐᓇ ᐊᑑᑎᖃᕐᒪᑦ ᐃᓕᓴᐃᔨᐅᔪᖅ ᑐᓴᖅᑕᐅᑦᑎᐊᖃᑦᑕᕐᓂᐊᕐᒪᑦ ᑖᒃᑯᓇᙵᑦ ᐃᓕᓐᓂᐊᖅᑐᓂᒃ ᐊᒻᒪᓗ ᑖᒃᑯᐊ ᐋᖅᑭᒃᓱᖅᑕᐅᑎᓪᓗᒋᓂᓛᒃ ᐃᓕᓐᓂᐊᖅᑎᖃᑦᑕᕐᒥᔭᕗᑦ ᑕᒪᒃᑯᐊ ᐃᓕᓴᐃᔩᑦ, ᓴᓇᔩᓪᓗ ᐃᓕᓐᓂᐊᕐᕕᖕᒥ ᖃᓄᖅ ᑕᒪᓐᓇ ᐊᐅᓚᖃᑦᑕᕐᒪᖔᑦ ᐊᒻᒪᓗ ᑖᒃᑯᐊ ᐊᖏᔪᖅᑳᕆᔭᐅᔪᐃᑦ ᑐᓴᐅᒪᑎᑦᑎᐊᖃᑦᑕᖅᑕᕗᑦ ᑖᒃᑯᓂᖓ.


This initial phase was accomplished through a partnership with Better Hearing in Education for Northern Youth and Qikiqtani School Operations.

ᑕᐃᒪ ᑖᓐᓇ ᐱᒋᐊᓕᓚᐅᖅᓯᒪᒐᑦᑎᒍ ᑖᔅᓱᒥᖓ ᐱᖃᑎᖃᖅᖢᑕ ᑐᓵᔾᔪᑎᓕᕆᓂᕐᒧᑦ ᑲᒪᔨᓪᓚᕇᑦ Better hearing in Edducation for Northern Youth. ᑖᓐᓇ ᑕᕝᕙ ᓴᓇᖃᑎᒋᓪᓗᑎᒍ ᑕᒪᒃᑯᓂᖓ ᓴᖅᑭᑎᑦᑎᖃᑦᑕᕋᑦᑕ ᑕᒫᓂ ᕿᑭᖅᑕᓂ ᐃᓕᓐᓂᐊᕐᕖᑦ ᑐᕌᒐᖏᑦ ᑕᒪᒃᑯᐊ ᐱᓗᐊᖅᖢᒋᑦ


My department will continue with the project and has ordered 200 new systems to be installed in the remaining schools across the territory.

ᐊᒻᒪᓗ ᑖᒃᑯᐊ ᐃᓕᓐᓂᐊᖅᑐᓕᕆᔩᑦ ᑕᐃᒪ ᑕᒪᑐᒥᖓ ᑲᔪᓯᕙᓪᓕᐊᖏᓐᓇᓪᓚᕆᖕᓂᐊᕐᒪᑕ, ᒫᓐᓇᓵᖅ ᑕᐃᒪ 200−ᓂᒃ ᓄᑖᓂᒃ ᑎᑭᓴᐃᓯᒪᓵᖅᑐᒍᑦ ᐃᓕᓐᓂᐊᕐᕕᓕᒫᑦ ᐊᓯᖏᑦ ᑖᒃᑯᐊ ᐅᐸᒃᓯᒪᙱᑕᕗᑦ ᓱᓕ ᐃᓕᕝᕕᐅᓂᐊᕐᒪᑕ.


This project supports students by addressing hearing loss as a barrier to learning.

ᑕᐃᒪ ᑖᓐᓇ ᐃᑲᔫᑎᖃᓪᓚᕆᖕᒪᓂᓛᒃ ᐃᓕᓐᓂᐊᖅᑐᓄᑦ ᑐᓵᑦᑎᐊᖏᑦᑐᓄᑦ ᑕᒪᒃᑯᐊ ᐃᒃᐱᒋᑦᑎᐊᕋᑦᑎᒍ ᐃᓕᓐᓂᐊᕐᕕᖕᒥ ᐃᓕᓐᓂᐊᕈᓐᓇᕐᒪᑕ ᑭᒃᑯᑐᐃᓐᓇᐃᑦ ᓄᑕᖅᑲᑦ.


Minister’s Statement 298 – 4(3): Let’s Be Aware/Ujjiqsuqta Launched (Peterson)

ᐊᖓᔪᖅᑳᑉ ᐅᖃᐅᓯᖓ 298 - 4(3): ᐅᔾᔨᖅᓱᖅᑕ ᐱᒋᐊᖅᑎᑕᐅᔪᖅ (ᐲᑕᓴᓐ)


Hon. Keith Peterson: Mr. Speaker, I rise today to talk about Let’s Be Aware/Ujjiqsuqta, a responsible use of alcohol campaign that I publicly launched in Cambridge Bay on March 22 and that is now being rolled out across Nunavut.

ᐊᖓᔪᖅᑳᖅ ᑮᑦ ᐲᑕᓴᓐ: ᐅᖃᖅᑏ, ᐅᓪᓗᒥ ᓇᖏᖅᓯᕗᖓ ᐅᖃᐅᓯᖃᕐᓗᖓ ᐅᔾᔨᕈᓱᓚᐅᖅᑕ, ᐅᔾᔨᖅᓱᖅᑕ ᑖᓐᓇ ᐃᒥᐊᓘᑉ ᐊᑐᖅᑕᐅᑦᑎᐊᕆᐊᖃᕐᓂᖓᓄᑦ ᑖᓐᓇ ᐃᖃᓗᒃᑑᑦᑎᐊᒥ ᒪᑦᓯ 22-ᖑᑎᓪᓗᒍ ᓴᖅᑭᑕᐅᓚᐅᖅᑐᖅ ᐊᒻᒪᓗ ᓴᖅᑭᑕᐅᕙᓪᓕᐊᓪᓗᓂ ᓄᓇᕗᓕᒪᒥ.


Let’s Be Aware/Ujjiqsuqta was developed to promote healthy and informed choices as a way to prevent alcohol-related harm throughout the territory.

ᐅᔾᔨᖅᓱᖅᑕ ᓴᖅᑭᑕᐅᓚᐅᕐᒪᑦ, ᐋᓐᓂᐊᕐᓇᙱᑦᑐᒥᒃ ᑐᓴᐅᒪᑦᑎᐊᕐᓂᕐᒥᓪᓗ ᓂᕈᐊᖃᑦᑕᕈᓐᓇᕐᓕᑦ ᐃᒥᐊᓘᑉ ᐋᓐᓂᖅᓯᒪᖃᑦᑕᕐᓂᖓᓄᑦ ᓄᓇᕗᒻᒥ.


The campaign will help Nunavut move toward the vision Nunavummiut have described: healthier and happier communities and safer communities where the negative effects of alcohol are significantly reduced.

ᑕᒪᓐᓇ ᓴᖅᑭᔮᖅᑎᑕᖓ ᓄᓇᕗᒻᒥ ᑕᐅᑐᑦᑎᐊᓕᕈᑕᐅᓂᐊᕐᒪᑦ ᓄᓇᕗᒻᒥ ᐅᓂᒃᑲᖑᑦᑎᐊᖅᓯᒪᔪᒥᒃ ᐃᓅᓯᑦᑎᐊᖑᓂᖅᓴᐅᔪᒥᒃ ᐃᓅᓯᖃᕐᓂᕐᒥᒃ ᑖᒃᑯᐊ ᓈᒻᒪᙱᑦᑐᒃᑯᑦ ᐃᒥᐊᓗᒃ ᐊᒃᑐᖅᓯᖃᑦᑕᕐᓂᖓ ᒥᑭᖦᖠᒋᐊᖁᓪᓗᒍ.


The goal of the campaign is to empower local communities through education and awareness. Materials, resources, and activities in all languages are being created for the general public, alcohol education committees, individuals working in helping professions, as well as youth and young adults.

ᑖᓐᓇ ᓴᖅᑭᔮᖅᑎᑦᑎᓂᖅ ᐱᔪᓐᓇᖅᑎᑦᑎᓇᓱᖕᒪᑦ ᓄᓇᓕᖕᓂ ᐃᓕᓐᓂᐊᖅᑎᑦᑎᓂᒃᑯᑦ ᐅᔾᔨᕈᓱᒃᑎᑦᑎᓂᒃᑯᑦ ᐅᖃᓕᒫᒐᐃᑦ ᐱᓕᕆᔾᔪᑎᒃᓴᐃᓪᓗ, ᐱᓕᕆᐊᒃᓴᐃᓪᓗ ᐅᖃᐅᓯᓕᒫᑦ ᐊᑐᖅᖢᒋᑦ ᒪᑯᓄᖓ ᐃᒥᐊᓗᓕᕆᔨᒃᑯᑦ ᑲᑎᒪᔨᖏᓐᓄᑦ ᐃᓄᑐᐃᓐᓇᕐᓄᑦ ᒪᒃᑯᒃᑐᓄᑦ ᐃᓐᓇᕐᓄᓪᓗ ᒪᒃᑯᖕᓂᖅᓴᓄᑦ.


Mr. Speaker, Nunavummiut can also find useful information, facts, tips, and resources on the Let’s Be Aware/Ujjiqsuqta website at www.responsiblenunavut.ca or www.ujjiqsuqta.ca.

ᐅᖃᖅᑏ, ᓄᓇᕗᒻᒥᐅᑦ ᐊᑑᑎᖃᑦᑎᐊᖅᑐᓂᒃ ᑐᓴᐅᒪᔪᓐᓇᕐᒪᑕ ᐱᓪᓚᑦᑖᓂᒃ ᐊᔪᕆᖅᓲᔾᔨᔾᔪᑎᓂᒃ ᐱᓕᕆᔾᔪᑎᒃᓴᓂᒡᓗ ᐅᔾᔨᖅᓱᖅᑕ. ᐃᑭᐊᖅᑭᕕᖓ ᑕᕝᕙᓂ www.responsiblenunavut.ca ᐅᕝᕙᓘᓐᓃᑦ www.ujjiqsuqta.ca.


Minister’s Statement 299 – 4(3): FANS Enhancements (Mike)

ᐊᖓᔪᖅᑳᑉ ᐅᖃᐅᓯᖓ 299 - 4(3): ᐃᓕᓐᓂᐊᖅᑎᓄᑦ ᓄᓇᕗᒻᒥ ᐃᑲᔫᑎᒧᑦ ᐱᐅᓯᒋᐊᕈᑏᑦ (ᒪᐃᒃ)


Before I start, the residents of my community are in my thoughts as they will be attending a funeral this afternoon.

ᐱᒋᐊᓚᐅᙱᓂᓐᓂ ᑕᐃᒃᑯᐊ ᓄᓇᖅᑲᑎᒃᑲ ᐃᖅᑲᐅᒪᑦᑎᐊᖅᑲᒃᑲ ᓄᓇᒧᑦ ᐃᓕᓯᓂᐊᖅᑎᓪᓗᒋᑦ ᐅᓐᓄᓴ.


Mr. Speaker, I am pleased to announce that effective April 1, 2017 changes have been made to the Financial Assistance for Nunavut Student (FANS) program to allow more individuals to access student financial assistance for post-secondary education and reduce the amount of personal financial burden that students incur.

ᐅᖃᖅᑎᑦᑎᔩ, ᒪᓐᓇ ᖁᕕᐊᓱᑦᑐᖓ ᓇᓗᓇᐃᖅᓯᒋᐊᑦᓴᖅ ᑕᕝᕙᙵᑦ ᐱᒋᐊᖅᓯᒪᓪᓗᓂ ᐄᑉᐳᕉ 1, 2017 ᐊᓯᔾᔨᕆᐊᕈᑎᑦ ᐋᖅᑭᒋᐊᖅᓯᒪᒻᒪᑕ ᑖᒃᑯᓄᖓ ᑮᓇᐅᔭᑦ ᐃᑲᔪᕈᑕᐅᖃᑦᑕᖅᑐᑦ ᓄᓇᕗᒻᒥ ᐃᓕᓐᓂᐊᖅᑎᓄᑦ ᑖᓐᓇ ᐱᓕᕆᐊᑦᓴᖅ ᐱᕕᖃᑦᑎᐊᑲᓐᓂᖁᓪᓗᒋᑦ. ᑕᒪᒃᑯᐊ ᑭᒃᑯᑐᐃᓐᓇᐃᑦ ᐃᓕᓐᓂᐊᕐᓂᕐᒧᑦ ᑲᔪᓯᒍᒪᔪᑦ ᑕᕝᕙᙵᑦ ᐊᑐᐃᓐᓇᐅᕕᐅᒃᑲᓐᓂᖁᓪᓗᒋᑦ ᐃᓕᓐᓂᐊᖅᑎᑦ ᑮᓇᐅᔭᑎᒍᑦ ᐃᑲᔫᓯᐊᕆᖃᑦᑕᖅᑕᖏᓐᓂᒃ ᑕᒪᒃᑯᓄᖓ ᑐᕌᖓᔪᓄᑦ ᓯᓚᑦᑐᓴᕐᕕᓐᓄᑦ ᖁᑦᑎᓂᖅᓴᓄᓪᓗ ᐃᓕᓐᓂᐊᕐᕕᐅᔪᓄᑦ ᐊᒻᒪᓗ ᑖᒃᑯᐊ ᐃᓕᓐᓂᐊᕆᐊᖅᐸᑦᑐᐃᑦ ᐃᒻᒥᓂᒃ, ᓇᒻᒥᓂᖅ ᑮᓇᐅᔭᒥᓂᒃ ᐊᑐᙱᓂᖅᓴᐅᖁᓪᓗᒋᑦ.


(interpretation ends) Mr. Speaker, the Department of Family Services has increased the amount of reimbursement for adult learners in successfully completed distance education courses from $250 per course, plus $200 for books, plus fees and postage, to $1,000 per course, including books, fees, and software with a lifetime limit of $10,000 of reimbursed expenses.

(ᑐᓵᔨᑎᒍᑦ) ᐅᖃᖅᑏ, ᐃᓄᓕᕆᔨᒃᑯᑦ ᑮᓇᐅᔭᓂᒃ ᐅᓄᖅᓯᒋᐊᖅᑎᑦᓯᒪᒻᒪᑕ ᑮᓇᐅᔭᓂᒃ ᐅᑎᖅᑎᑕᐅᖃᑦᑕᕐᓗᓂ ᐃᓐᓇᕐᓄᑦ ᐃᓕᓐᓂᐊᖃᑦᑕᖅᑐᓄᑦ ᐱᔭᕇᖅᓯᑦᑎᐊᖅᓯᒪᔪᓄᑦ ᖃᕆᓴᐅᔭᒃᑯᑦ ᐃᓕᓐᓂᐊᕈᑎᓂᒃ $250-ᒥ ᑕᕝᕗᖓ ᐃᓕᓐᓂᐊᕐᓂᐅᒧᑦ ᐊᑕᐅᓯᕐᒧᑦ ᖄᒃᑲᓐᓂᐊᒍᑦ $200-ᓂᒃ ᐅᖃᓕᒫᒐᕐᓄᑦ ᖃᖓᑦᑕᐅᑎᔅᓴᓄᑦ ᐊᒻᒪᓗ $1000 ᐃᓕᓐᓂᐊᒐᔅᓴᖏᓐᓄᑦ ᐅᖃᓕᒫᒐᖏᓐᓄᑦ ᐊᑭᓕᕆᐊᓕᓐᓄᑦ. ᖃᕆᓴᐅᔭᖏᓐᓄᓪᓗ ᐊᐅᓚᔅᓯᔾᔪᑎᖏᓐᓄᑦ $10,000-ᒥᒃ ᐃᓅᓯᓕᒫᒧᑦ ᐅᑎᖅᑎᑕᐅᒍᓐᓇᖅᑐᑦ ᐃᓄᓯᓕᒪᖓᓂᒃ.


Increasing support to distance education studies will allow more adults to access learning opportunities while also attending to their work and home commitments.

ᐃᑲᔪᖅᓯᒃᑲᓐᓂᕋᓱᓪᓗᒋᑦ ᖃᕆᓴᐅᔭᒃᑯᑦ ᐃᓕᓐᓂᐊᕐᓂᕐᒧᑦ ᐃᓐᓇᕐᓄᑦ ᐱᕕᖃᕐᕕᔅᓴᐅᓂᖅᓴᐅᓂᐊᕐᒪᑦ ᐊᑐᐃᓐᓇᖃᕐᓂᖅᓴᐅᓕᕐᓗᑎᒃ ᐃᓕᓐᓂᐊᒐᒃᓴᓂᒃ ᐊᒻᒪᓗ ᐃᖅᑲᓇᐃᔭᖅᓯᓐᓈᕐᓗᑎᒃ ᐊᖏᕐᕋᒥᓂᓗ ᐱᔭᔅᓴᒥ ᖄᖓᒍᑦ.


(interpretation) The second change is an increase to the number of cities eligible for travel benefits under the FANS basic grant. (interpretation ends) The department recognizes that a growing number of Nunavut post-secondary students are attending institutions outside of Ottawa, Montreal, Edmonton, and Winnipeg. (interpretation) The number of cities has now been expanded to 31 across Canada, which will reduce or eliminate the additional travel costs students previously needed to pay themselves.

(ᑐᓵᔨᑎᒎᕈᓐᓃᖅᑐᖅ) ᐅᖃᖅᑎᑦᑎᔩ, ᑖᒃᑯᐊ ᐅᓄᖅᓯᒋᐊᖅᓯᒪᓕᕐᒥᔪᑦ ᓄᓇᓖᑦ ᐃᓕᓐᓂᐊᕆᐊᕐᕕᐅᒍᓐᓇᖅᑐᑦ ᑕᕝᕙᙵᑦ ᐱᕚᓪᓕᕈᑕᐅᒃᑲᓐᓂᕐᓂᐊᖅᑐᑎᑦ ᐃᖏᕐᕋᔾᔪᑎᓄᑦ ᐃᖏᕐᕋᔾᔪᑎᔅᓴᔭᖏᓐᓄᑦ. (ᑐᓵᔨᑎᒍᑦ) ᑕᕝᕙᙵᑦ ᑮᓇᐅᔭᑎᒍᑦ ᐃᑲᔫᑎᓂᒃ ᓄᓇᕗᒻᒥ ᐃᓕᓐᓂᐊᖅᑎᓄᑦ ᑕᕝᕙᙵᑦ ᑕᐅᖅᓯᕆᐊᖃᙱᑦᑐᔅᓴᔭᓂᒃ. ᐱᓕᕆᕖᑦ ᐃᓕᓴᖅᓯᒻᒪᑕ ᐅᓄᖅᓯᕙᓪᓕᐊᔪᑦ ᓄᓇᕗᒻᒥ ᖁᑦᑎᓐᓂᖅᓴᓂ ᐃᓕᓐᓂᐊᕆᐊᖃᑦᑕᖅᑐᑎ ᐋᑐᕚ ᓯᓚᑖᓂ, ᒪᓐᑐᕆᐊᓪ, ᐃᐊᑦᒪᓐᑕᓐ, ᐊᒻᒪᓗ ᐅᐃᓂᐲᒡ.


Mr. Speaker, these enhancements are a direct result of our commitment and dedication to providing the best assistance for our students, and to ensure that a lack of finances does not pose a barrier to post-secondary education.

ᐅᖃᖅᑎᑦᑎᔩ, ᑖᒃᑯᐊ ᐋᖅᑭᒋᐊᕈᑕᐅᔪᑦ ᑕᐃᒪ ᑕᕝᕙᙶᖅᓯᒪᕗᑦ ᑖᒃᑯᐊ ᑲᔪᓯᓯᒪᑦᑎᐊᕐᖓᑕ ᐊᒻᒪᓗ ᐊᖏᖅᓯᒪᑦᑎᐊᖅᑐᑎᒃ ᑕᒪᒃᑯᐊ ᐱᔾᔪᑎᒋᓪᓗᒋᑦ ᐊᑲᐅᓂᖅᐹᒥᒃ ᐱᐅᓂᖅᐹᒥᒃ ᐃᑲᔫᓯᐊᖃᑦᑕᖁᓪᓗᒋᑦ ᐃᓕᓐᓂᐊᖅᑏᑦ. ᐊᒻᒪᓗ ᑕᒪᓐᓇ ᐱᔾᔪᑎᒋᓗᐊᙳᐊᒃᑲᓐᓂᖅᑐᒍ ᑮᓇᐅᔭᑎᒍᑦ ᐊᔪᖅᓴᖏᑦᑎᐊᕐᓗᑎᒃ ᑕᕝᕙᓂ. ᐊᔪᖅᓴᖏᑦᑎᐊᕐᓂᖅᓴᐅᒍᑎᒃ ᑮᓇᐅᔭᓂᒃ ᑕᐃᒪ ᐊᐳᕈᑎᔅᓴᖏᑦ ᑕᕝᕗᖓ ᐃᓕᓐᓂᐊᕆᐊᕈᑎᔅᓴᒧᑦ, ᐃᓕᓐᓂᐊᕆᐊᕐᕕᐅᔪᓐᓇᖅᑐᒧᑦ ᖁᑦᑎᓂᖅᓴᒧᑦ ᑕᐃᒪ ᑕᒪᓐᓇ ᑕᐃᒫᒃ ᐊᑲᐅᓈᖅᓯᒪᓂᖅᓴᐅᓂᐊᖅᑐᖅ.


Minister’s Statement 300 – 4(3): Nunavut Community Cleanups (Savikataaq)

ᐊᖓᔪᖅᑳᑉ ᐅᖃᐅᓯᖓ 300 - 4(3): ᓄᓇᕗᒻᒥ ᓄᓇᓕᓐᓂ ᓴᓗᒻᒪᖅᓴᐃᓃᑦ (ᓴᕕᑲᑖᖅ)


I am pleased to inform members that again this year the Department of Environment will be organizing community cleanups across the territory.

ᐅᖃᖅᑏ, ᖁᕕᐊᑉᐳᖓ ᑐᓴᖅᑎᑦᑐᓐᓇᕋᒃᑭᑦ ᒪᓕᒐᓕᐅᖅᑏᑦ ᑕᒫᓂ ᐊᕐᕌᒍᒥ ᐊᕙᑎᓕᕆᔨᒃᑯᑦ ᐋᖅᑭᒃᓱᐃᓂᐊᕐᒪᑕ ᓄᓇᓕᖕᓂᑦ ᓴᓗᒻᒪᖅᓴᐃᓂᕐᒥᑦ ᓄᓇᕗᒻᒥ ᐅᑭᐅᓂᒃ ᖁᓕᐅᓗᐊᖅᑐᓂᒃ.


For over a decade now this annual event has become a key component of the department’s pollution prevention program.

ᑖᓐᓇ ᐊᕐᕌᒍᓕᒫ ᐱᓕᕆᓂᐅᖃᑦᑕᖅᑐᖅ ᐱᒻᒪᕆᐅᖕᒪᑦ ᐱᓕᕆᕕᑦᑕ ᓱᕈᖅᓯᖅᑕᐃᓕᓂᕐᒧᑦ ᐱᓕᕆᐊᖏᓐᓄᑦ.


In addition to cleaning up litter that accumulates over the winter, the cleanups have proven successful in fostering community pride.

ᐃᒪᓐᓇ ᓴᓂᕐᓂᒃ ᓴᓗᒻᒪᖅᓴᐃᔾᔪᑎᑦ ᐅᑭᐅᒃᑯᑦ ᓴᓂᕈᖅᐸᒃᑐᓂᒃ, ᑖᒃᑯᐊ ᓴᓗᒻᒪᖅᓴᐃᓃᑦ ᑲᔪᓯᑦᑎᐊᕐᓂᖃᖃᑦᑕᕐᒪᑕ ᐅᐱᒋᔭᖃᕐᓂᕐᒧᑦ.


All communities across Nunavut are participating this year and they will be holding community cleanups some time before the end of July.

ᓄᓇᓕᓕᒫᕗᑦ ᓄᓇᕗᒻᒥ ᐃᓚᐅᔪᐃᓐᓇᐅᖕᒪᑕ ᐊᒻᒪᓗ ᓄᓇᓕᖕᓂ ᓴᓗᒻᒪᖅᓴᐃᓂᐊᖅᑐᑦ ᔪᓚᐃ ᓄᖑᓚᐅᙱᓐᓂᖓᓂ.


Mr. Speaker, the Nunavut community cleanups are a joint effort between the Department of Environment and hamlets throughout the territory.

ᐅᖃᖅᑏ, ᓄᓇᕗᒻᒥ ᓄᓇᓕᖕᓂ ᑲᒫᒃᓴᓄᑦ ᑲᑐᔾᔨᓂᒃᑯᑦ ᐱᓕᕆᐊᖑᖃᑦᑕᕐᒪᑕ ᐊᕙᑎᓕᕆᔨᒃᑯᓐᓂᑦ ᐊᒻᒪᓗ ᕼᐋᒻᒪᓚᐅᔪᓂᑦ ᓄᓇᕗᒻᒥ.


Nunavut Tourism and corporate sponsors also play an important role in these events.

ᓄᓇᕗᒻᒥ ᐳᓚᕋᖅᑐᓕᕆᔨᒃᑯᑦ ᑮᓇᐅᔭᖃᖅᑎᑦᑎᔩᓪᓗ ᐱᓕᕆᖃᑕᐅᔪᒻᒪᕆᐅᖃᑦᑕᕐᒪᑕ ᑕᒪᒃᑯᓇᓂ.


Students in schools throughout Nunavut were invited to participate in a contest designing a t-shirt and a poster for the event.

ᐃᓕᓐᓂᐊᖅᑏᑦ ᐃᓕᓐᓂᐊᕐᕕᓕᒫᓂᑦ ᓄᓇᓕᖕᓂ ᐃᓕᓐᓂᐊᖅᑏᑦ ᓄᓇᓕᓕᒫᓂᑦ ᑐᙵᓱᒃᑎᑕᐅᕗᑦ ᐅᕕᓂᕈᕐᓂᑦ ᓴᓇᑎᑕᐅᓪᓗᑎᒃ ᐊᑭᓐᓂᕐᒥᐅᑕᓂᓪᓗ.


I would like to congratulate all students who participated in the 2016-17 contest.

ᐅᐱᒋᔪᒪᕙᒃᑲ ᐃᓕᓐᓂᐊᖅᑎᓕᒫᑦ ᐃᓚᐅᓚᐅᖅᑐᑦ 2016-17 ᓵᓚᒃᓴᕋᓱᒃᑎᓪᓗᒋᑦ.


The winners are Jenova Aggark, a grade 6 student at Qitiqliq Middle School in Arviat designed the winning t-shirt, and Isabel Tugak, a grade 1 student at Rachel Arngnammaktiq Elementary School in Baker Lake designed the winning poster.

ᓵᓚᒃᓴᓚᐅᖅᑐᑦ ᐅᑯᐊ ᔩᓂ ᐅᕙᒡᒑᖅ ᖁᑦᑎᖕᓂᓕᒃ 6, ᕿᑎᖅᖠᖅ ᐃᓕᓐᓂᐊᕐᕕᐊᓂ ᐊᕐᕕᐊᓂ. ᑖᓐᓇ ᓵᓚᒃᓴᖅᖢᓂ ᐅᕕᓂᕈᓕᐅᓚᐅᖅᑐᖅ ᐊᒻᒪᓗ ᐃᓴᐱᐊᓪ ᑑᒑᖅ ᖁᑦᑎᖕᓂᓕᒃ 1−ᒥᑦ, ᑕᐃᒪ ᕋᐃᑦᓱᓪ ᐊᖑᓇᖅ ᒪᒃᑕᖅ ᐃᓕᓐᓂᐊᕐᕕᖕᒥᑦ ᓵᓚᒃᓴᓚᐅᖅᑐᖅ ᐊᑭᓐᓇᕐᒥᐅᑕᕐᒧᑦ.


ᐅᐱᒋᕚᒃᑲᒃ ᔭᓂᕗᒃᑯᒃ ᕋᐃᑦᓱᓪᑯᒃ!


Mr. Speaker, I encourage all Nunavummiut to get involved in this cleanup event and show our pride in this great land we call home.

ᐅᖃᖅᑏ, ᐊᔭᐅᖅᑐᖅᐸᒃᑲ ᓄᓇᕗᒻᒥᐅᓕᒫᑦ ᐃᓚᐅᔪᓐᓇᖁᓪᓗᒋᑦ ᓴᓗᒻᒪᖅᓴᐃᓂᕐᒥᑦ, ᐅᐱᒍᓱᖕᓂᑦᑎᓐᓂᓗ ᓄᓇᒥᑦ ᐊᖏᕐᕋᕆᓂᕋᖅᑕᑦᑎᓐᓂᑦ.


Minister of Economic Development and Transportation, Ms. Monica Ell-Kanayuk.

ᐱᕙᓪᓕᐊᔪᓕᕆᓂᕐᒧᑦ ᐊᒻᒪᓗ ᐃᖏᕐᕋᔪᓕᕆᓂᕐᒧᑦ, ᒥᔅ ᒫᓂᑲ ᐃᐊᓪ−ᑲᓇᔪᖅ.


Minister’s Statement 301 – 4(3): Math and Science Award (Ell-Kanayuk)

ᐊᖓᔪᖅᑳᑉ ᐅᖃᐅᓯᖓ 301 - 4(3): ᓈᓴᐅᓯᕆᓂᕐᒧᑦ ᑭᓪᓕᓯᓂᐊᕐᓂᕐᒧᓪᓗ ᐃᓕᓴᕆᔭᐅᔾᔪᑏᑦ (ᐃᐊᓪ−ᑲᓇᔪᖅ)


Math and science are important foundations for many great careers, including geologists to airline pilots.

ᓈᓴᐅᓯᕆᓂᖅ, ᖃᐅᔨᓴᕐᓂᓕᕆᓂᕐᓗ ᐱᒻᒪᕆᐊᓘᔪᖅ ᑐᙵᕕᐅᓪᓗᑎᒃ ᐃᖅᑲᓇᐃᔮᓄᑦ ᐊᒥᓱᐊᓗᓐᓄᑦ ᑕᒪᒃᑯᓄᖓᓗ ᐅᔭᕋᓐᓂᐊᖅᑎᐅᔪᓄᑦ ᐊᒻᒪᓗ ᐊᓪᓛᒃ ᐊᖁᑎᓄᑦ ᖃᖓᑕᓲᓄᑦ.


The Department of Economic Development and Transportation recognizes students in grades 8, 10, and 12 with math and science awards for their skill, dedication, and effort in those subjects.

ᐱᕙᓪᓕᐊᔪᓕᕆᔨᒃᑯᑦ ᐃᖏᕐᕋᔪᓕᕆᔨᒃᑯᓪᓗ ᐃᓕᓴᖅᓯᓯᒪᒻᒪᑕ ᐃᓕᓐᓂᐊᖅᑎᓂᑦ 8-10 ᐊᒻᒪᓗ 12−ᓃᑦᑐᓂᒃ ᓈᓴᐅᓯᕆᓂᕐᒧᑦ ᖃᐅᔨᓴᕐᓂᓕᕆᓂᕐᒧᓪᓗ ᐱᔾᔪᓯᐊᖅᓯᒪᔪᓂᒃ, ᐊᔪᙱᓐᓂᖏᓐᓂᑦ ᑕᕝᕙᓂ ᐃᓕᓐᓂᐊᕐᕕᖏᓐᓂᑦ.


Mr. Speaker, my colleagues and I regularly rise to highlight the success of our high school and college graduates.

ᐅᖃᖅᑏ, ᒪᓕᒐᓕᐅᖅᑎᐅᖃᑎᒃᑲᓗ ᓂᑯᕕᖃᑦᑕᓲᖑᒐᑦᑕ ᐱᔭᕇᑦᑎᐊᖅᓯᒪᔪᑯᓗᓐᓂᑦ ᖁᑦᑎᓂᖅᓴᒥᑦ ᐃᓕᓐᓂᐊᖅᑐᓂᒃ ᓯᓚᑦᑐᖅᓴᕐᕕᒻᒥᓗ ᐱᔭᕇᖅᑐᓂᒃ ᐅᖃᐅᓯᖃᖅᑐᑕ.


Today I would like to shine the spotlight on some of the younger Nunavummiut, the grade 8 math and science awards recipients.

ᒫᓐᓇ ᑖᒃᑯᐊ ᒪᒃᑯᓂᖅᓴᒻᒪᕇᑦ ᓄᓇᕗᒻᒥ ᒍᕋᐃ 8−ᒥᐅᑕᐃᑦ ᓈᓴᐅᓯᕆᓂᕐᒧᑦ ᖃᐅᔨᓴᕐᓂᓕᕆᓂᕐᒧᓪᓗ ᐱᔾᔪᓯᐊᖅᑐᒥᓃᑦ ᑕᕝᕙᓂ ᐊᕐᕌᒍᑦᑎᓐᓂᑦ.


ᒍᕋᐃᑦ 8−ᒥᑦ ᐱᔪᒥᓃᑦ;


ᑭᓕᐊ ᑐᑲᓈᑦᓯᐊᖅ ᖃᒪᓂᑦᑐᐊᕐᒥ


ᒪᐃᒃ ᓯᒥᒃ ᐃᓪᓗᓕᒑᕐᔪᒻᒥ


ᑯᕆᔅᑏᓐ ᐃᑦᑐᖅ ᓴᓪᓕᕐᒥᑦ


Parker Faulkner and Nolan Tattuinee from Rankin Inlet

ᐹᑯ ᕚᒃᓄ ᐊᒻᒪᓗ ᓅᓚᓐ ᑕᑉᑐᐃᓂᖅ ᑲᖏᖅᖠᓂᕐᒥ


ᒪᒃᓚᐅᑦ ᐊᕐᓇᑦᓯᐊᖅ ᓇᐅᔮᕐᒥᑦ


ᕙᐃᕋᓐ ᕉᑖᕝ ᐅᖅᓱᖅᑑᕐᒥᑦ


Lorenza Nasalik and Michael Ihakkaq from Kugaaruk

ᓗᕋᓐᓴ ᓇᓴᓕᒃ ᐊᒻᒪᓗ ᒪᐃᑯ ᐃᕼᐊᒃᑲᒃ ᑰᒑᕐᔪᒻᒥ


ᒪᑲᓐᓯ ᑕᒧᕋᐃ ᖁᕐᓗᖅᑑᕐᒥ


ᓚᓖᓇ ᐅᑦᑕᖅ ᑕᓗᕐᔪᐊᕐᒥ


Lloyd Willie and Ischadd Aola from Arctic Bay

ᓗᐃᑦ ᐅᐃᓕ ᐊᒻᒪᓗ ᐃᓵᑦ ᐊᐅᓪᓚ ᐃᑉᐱᐊᕐᔪᒻᒥᑦ


ᔨᓃᓐ ᑲᐅᑦᑐᖅ ᑲᖏᖅᑐᒑᐱᒻᒥᑦ


ᕕᐊᓐᑲᓐ ᐊᒫᖅ ᐃᓪᓗᓕᒻᒥᑦ


ᒫᒃᔅ ᔪᐃ ᐊᒻᒪᓗ ᓇᐃᑕᓐ ᕼᐊᓐᑦ ᐃᖃᓗᓐᓂ


ᔨᐊᓯ ᐃᖃᓗᒃ ᖃᐅᓱᐃᑦᑐᒥᑦ, ᐊᒻᒪᓗ


ᓘᒃ ᖃᕝᕕᒃ ᓴᓂᑭᓗᐊᕐᒥᑦ.


Mr. Speaker, I invite my colleagues to join me in congratulating these students for their achievements and encourage them to continue on their pathway to rewarding careers.

ᐅᖃᖅᑏ, ᒪᓕᒐᓕᐅᖅᑎᐅᖃᑎᒃᑲ ᐅᐱᒍᓱᖃᑎᒋᔪᒪᕙᒃᑲ ᑖᒃᑯᓂᖓ ᐃᓕᓐᓂᐊᖅᑎᓂᑦ ᐱᔭᕇᕈᓐᓇᖅᑕᒥᓂᖏᓐᓄᑦ, ᐱᔪᓐᓇᖅᑕᒥᓂᖏᓐᓄᓪᓗ ᐃᖅᑲᓇᐃᔮᑦᑎᐊᕚᓗᓐᓄᑦ ᑐᕌᖅᑎᓪᓗᒋᑦ.


Member’s Statement 555 – 4(3): Recent Fishing Derby in Arctic Bay (Shooyook)

ᒪᓕᒐᓕᐅᖅᑎᐅᑉ ᐅᖃᐅᓯᖓ 555 - 4(3): ᐃᖃᓪᓕᐊᖃᑦᑕᐅᑎᓕᓵᓚᐅᖅᑐᐃᑦ ᐃᒃᐱᐊᕐᔪᒻᒥ (ᓲᔪᖅ)


Good day to the people of Grise Fiord and Resolute Bay, residents of my community, and the people who are watching the proceedings.

ᐊᒻᒪᓗ ᐅᓪᓗᒃᑯᑦ ᖃᐅᓱᐃᑦᑐᒥᐅᑦ, ᓄᓇᖅᑲᑎᒃᑲ ᐊᒻᒪ ᑕᐅᑐᒃᑐᑦ.


ᑐᙵᓱᒋᑦᑎ ᒪᓕᒐᓕᐅᕐᕕᐅᑉ ᐃᓗᐊᓂ.


I rise today to express my pride in the people of my community.

ᓇᖏᖅᓯᔾᔪᑎᖃᖅᑐᖓ, ᐅᖃᖅᑎᑦᑎᔩ, ᐱᒃᑯᒍᓱᑦᑎᐊᕋᒪ ᐅᐱᒍᓱᒃᑲᒪ ᓄᓇᖅᑲᑎᓐᓂᒃ.


I would like to ask my colleagues to join me in congratulating them. We have an annual fishing derby in our community and they try to catch either the largest fish or the smallest fish.

ᒪᓕᒐᓕᐅᖅᑎᐅᖃᑎᒃᑲ ᖁᕕᐊᓱᖃᑎᒋᔪᒪᕙᒃᑲ ᑕᐃᒪ ᐃᖃᓗᒐᓱᕐᔪᐊᕐᓂᖅ ᐊᕐᕌᒍᑕᒫᑦ ᓄᓇᑦᑎᓐᓂ ᐊᑐᖃᑦᑕᕋᑦᑎᒍ ᓵᓚᒃᓴᕋᓱᒃᖢᑕ. ᐊᖏᓛᖑᓇᓱᒃᖢᑎᒃ ᒥᑭᓛᓂᓪᓗ ᐱᓇᓱᒃᖢᑎᒃ.


They just went through that and we should be very proud of them.

ᑕᒪᓐᓇ ᐊᑐᖅᑕᐅᑦᑎᐊᕋᑖᕐᒪᑦ, ᐱᒃᑯᓇᑦᑎᐊᕐᒪᑦ.


For the 2017 fishing derby, a novel approach was tried in awarding prizes.

ᑕᐃᒪ ᐃᒪᓐᓇ ᐋᖅᑭᒃᓯᓚᐅᕐᒪᑕ ᓯᕗᓪᓕᖅᐹᑦᑎᐊᖑᓪᓗᓂᓗ ᑖᓐᓇ ᓄᓇᑦᑎᓐᓂᒃ 2017.


The first prize is a snowmobile for catching the largest fish. The second prize is large as well, which is $5,000.

ᑕᐃᓐᓇ ᐊᖏᓂᖅᐹᒥ ᐃᖃᓗᒃᑐᖅ ᓯᑭᑑᖅᑖᕐᓂᐊᖅᖢᓂ, ᑐᒡᓕᐊ ᐊᖏᔪᒥᒃᑕᐅᖅ ᑐᒡᓕᕆᔭᖓ $5,000-ᓂᒃ ᑮᓇᐅᔭᖅᑖᕐᓂᐊᖅᖢᓂ.


There was another aspect for people who don’t have transportation equipment to catch sculpins, which was the oldest sculpin.

ᐊᒻᒪ ᐋᖅᑭᒃᓯᒋᓪᓗᑎᒃ ᑕᐃᒃᑯᐊ ᐃᖏᕐᕋᔾᔪᑎᖃᙱᑦᑐᑦ ᑕᒫᓂ ᑕᕆᐅᕐᒥ ᑲᓇᔪᕐᒥᒃ ᐊᒃᑑᓛᒥᒃ ᐱᓇᓱᒃᖢᑎᒃ.


There was also a prize to the winner who got the largest sculpin of $5,000.

ᑕᐃᒪ ᑕᐃᓐᓇ ᓵᓚᒃᓴᖅᑐᖃᓚᐅᕐᒥᖕᒪᑦ ᑲᓇᔪᑯᓗᖕᒧᑦ, ᐊᖏᓛᖑᔪᒧᑦ $5,000-ᓂᒃ.


ᑕᐃᒪᓐᓇ ᐅᐱᓐᓇᒻᒪᕆᖕᒪᑦ ᐱᒃᑯᒍᓱᒃᑐᖓ.


Mr. Speaker, there was a tie when fish were measured as to which one is longer.

ᐅᖃᖅᑎᑦᑎᔩ, ᐆᒥᖓ ᑕᐃᒃᑯᐊ ᐊᔾᔨᒌᑦᑎᐊᕐᓂᕐᒪᑎᒃ ᐃᖃᓗᒃᑑᒃ ᐆᒃᑐᕋᖅᑕᐅᕙᒃᑲᓗᐊᖅᖢᑎᒃ, ᓇᓕᐊᒃ ᑕᑭᓂᖅᓴᐅᖕᒪᖔᑦ.


ᐊᔪᕐᓇᕐᒪᑦ ᐊᑎᒃᑯᑦ ᐊᒧᔭᐅᔪᖃᓚᐅᕐᒪᑦ.


It was an absolute tie. My daughter-in-law’s name was drawn and she won a brand-new snowmobile.

ᑕᐃᓐᓇ ᐊᐃᒐ, ᐊᑎᖓ ᐊᒧᔭᐅᓐᓂᕐᒪᑦ ᑕᐃᒪ ᓵᓚᒃᓴᓚᐅᕐᒪᑦ. ᑕᐃᒪ ᓯᑭᑑᖃᓕᖅᐳᖅ ᓇᖕᒥᓂᖅ ᐊᑭᓖᒻᒪᕆᐅᔭᙱᒃᑲᓗᐊᖅᖢᓂ.


The fishing derby really is a positive event for the community. I want to express my pride.

ᑕᒪᓐᓇ ᐃᑲᔫᑎᖃᓪᓚᑦᑖᕐᒪᑦ ᐱᒃᑯᒍᓱᑦᑎᐊᕋᒪ.


I would like all my fellow MLAs here to join me in applauding this event as well as the people who are watching the proceedings.

ᐱᒃᑯᒍᓱᖃᑎᒋᔪᒪᕙᒃᑲ ᒪᓕᒐᓕᐅᖅᑎᐅᖃᑎᒃᑲ ᐊᒻᒪ ᑕᐅᑐᒃᑐᑦ.


Member’s Statement 556 – 4(3): Commissioner’s Awards Ceremony in Kimmirut (Joanasie)

ᒪᓕᒐᓕᐅᖅᑎᐅᑉ ᐅᖃᐅᓯᖓ 556 - 4(3): ᑲᒥᓴᓇᐅᑉ ᐃᓕᓴᖅᓯᔾᔪᑎᖃᕐᓂᖓ ᑭᒻᒥᕈᒻᒥ (ᔪᐊᓇᓯ)


Good day to my colleagues, the people of Cape Dorset and Kimmirut, and the people who are listening to the proceedings.

ᐅᓪᓗᒃᑯᓪᓗ ᒪᓕᒐᓕᐅᖅᑎᐅᖃᑎᒃᑲ, ᑭᙵᕐᒥᐅᑦ, ᑭᒻᒥᕈᕐᒥᐅᑦ ᐊᒻᒪᓗ ᓈᓚᒃᑐᑦ.


Mr. Speaker, I rise today to pay tribute to a number of my constituents in Kimmirut who recently received Commissioner’s Awards.

ᐅᖃᖅᑏ, ᐅᓪᓗᒥ ᓂᑯᕕᒍᑎᖃᖅᐳᖓ ᐃᓕᑕᖅᓯᒍᒪᓪᓗᑕ ᐊᒥᓱᒐᓛᓂᑦ ᑭᒻᒥᕈᕐᒥᐅᑕᓂᒃ ᐃᓕᓴᕆᔭᐅᔾᔪᑎᑖᓚᐅᖅᑐᓂᒃ ᑲᒥᓯᓇ ᐃᓕᓴᕆᔭᐅᔾᔪᑎᒋᖃᑦᑕᖅᑕᖏᓐᓂᒃ.


Mr. Speaker, as I noted in my member’s statement yesterday, I had the honour of welcoming Commissioner Nellie Kusugak to the community at the end of March.

ᐅᖃᖅᑏ, ᐃᑉᐸᑦᓴᖅ ᒪᓕᒐᓕᐅᖅᑏᑦ ᐅᖃᐅᓯᖏᓐᓂ ᐅᖃᐅᓯᖃᓚᐅᕋᒪ ᑐᙵᓱᒃᑎᑦᑎᒍᓐᓇᖃᑕᐅᓚᐅᕋᒪ ᑲᒥᓯᓇᑦᑎᓐᓂᒃ ᓇᓕ ᑯᓱᒐᕐᒥᒃ.


Her visit, which coincided with the opening of the community’s new wellness centre, marked an occasion to recognize the achievements and contributions of a number of deserving individuals.

ᑭᒻᒥᕈᕐᒧᑦ ᒫᑦᓯ ᑕᖅᑭᖓᑕ ᓄᙳᐊᓂ ᐊᒻᒪᓗ ᑕᐅᕙᓂ ᓂᐅᕐᕈᓯᒪᑎᓪᓗᒍ ᓈᒻᒪᓈᖅᓯᒪᒍᓐᓇᓪᓗᐊᓚᐅᕐᒪᑦ ᑭᒻᒥᕈᑦ ᖃᓄᐃᙱᑦᑎᐊᓂᕐᒧᑦ ᑐᖅᑲᖅᑕᕐᕕᒻᒥᑦ ᒪᑐᐃᖅᓯᓂᖃᖅᑎᓪᓗᒍ. ᑭᓯᐊᓂᑦᑕᐅᖅ ᐊᓯᖓᓂᑦ ᐃᓕᓴᕆᔭᐅᔾᔪᑎᓂᒃ ᑐᓂᐅᖅᑲᐃᒍᓐᓇᖅᓯᓚᐅᕐᒥᒻᒪᑦᑕᐅᖅ ᐊᔾᔨᒌᙱᑦᑐᓄᑦ ᐱᔭᕆᐊᖃᖅᑐᓄᐃᓛᒃ.


Mr. Speaker, the recipients of the Commissioner’s Awards for Bravery were Simeonie Aqpik and the late Gotileak Judea.

ᐅᖃᖅᑏ, ᑖᒃᑯᐊ ᑲᒥᓯᓇᐅᑉ ᐊᓐᓂᕐᓇᑐᕆᔾᔪᓯᐊᕈᓯᖏᓐᓂᒃ ᐃᓕᓴᕆᔭᐅᔾᔪᑎᑖᓚᐅᖅᑑᒃ ᒪᕐᕉᒃ. ᓯᒥᐅᓂ ᐊᖅᐱᒃ ᐊᒻᒪᓗ ᒎᑎᓕᐊ ᔫᑎᐊᖑᓚᐅᖅᑐᖅ.


Although Gotileak is no longer with us, he was able to be represented by his wife, Akulujuk Judea, and that worked out really well.

ᑖᓐᓇ ᒎᑎᓕᐊ ᐃᓅᒍᓐᓃᕋᓗᐊᖅᑎᓪᓗᒍ ᑭᒡᒐᖅᑐᖅᑕᐅᒍᓐᓇᓚᐅᕐᒪᑦ ᓄᓕᐊᖓᓄᑦ, ᐋᑯᓗᔾᔪᒃ ᔫᑎᐊ. ᐊᑲᐅᓈᓚᐅᕐᒥᔪᖅ.


Mr. Speaker, four Kimmirummiut were honoured with the Award for Humanitarianism: Pitseolak Qimirpik, J.J. Akavak, Donnie Kolola, and Kootoo Ikkidluak.

ᐊᒻᒪᑦᑕᐅᖅ ᐅᖃᖅᑏ, ᓯᑕᒪᐅᒻᒥᔪᑦ ᑭᒻᒥᕈᕐᒥᐅᑦ ᐃᓕᓴᕆᔭᐅᓚᐅᕐᒥᒻᒪᑕ ᐃᓅᖃᑎᒥᓂᒃ ᐱᐅᓕᑦᓯᖃᑕᐅᓚᐅᕐᒪᑕ, ᐃᓛᒃ ᐃᑲᔪᕈᒪᓂᕐᒥᓂᒃ ᓴᖅᑭᔮᖅᑎᑦᑎᓪᓗᑎᒃ. ᑖᒃᑯᐊᖑᓪᓗᑎᒃ: ᐱᑦᓯᐊᓛᖅ ᕿᒥᒃᐱᒃ, ᔭᐃᔭᐃ ᐋᑲᕙᒃ, ᑖᓂ ᑯᓗᓛᖅ ᐊᒻᒪᓗ ᑰᑑ ᐃᑭᓪᓗᐊᖅ.


ᐱᐅᓕᒃᓯᖃᑕᐅᓚᕐᒪᑕ ᔮᓕ ᐋᑲᕚᒻᒥᒃ.


ᑖᓐᓇ ᖁᕕᐊᒋᔭᐅᓚᐅᖅᑐᑎᒃ ᑖᒃᑯᐊ.


Mr. Speaker, last but not least, special recognition awards were presented to the Kimmirut volunteer firefighters, the Kimmirut search and rescue team, and the Kimmirut Canadian Rangers Patrol.

ᐊᒻᒪᓗ ᐅᖃᖅᑏ, ᑭᖑᓪᓕᖅᐹᖓᓂᑦ ᑖᒃᑯᐊ ᐃᓕᓴᕆᔭᐅᔾᔪᑎᑖᓚᐅᕐᒥᔪᐃᑦ ᑐᓂᓯᒪᓂᕐᒥᓂᒃ ᐊᒻᒪᓗ ᑮᓇᐅᔾᔭᑦᓴᒐᑎᒃ ᐱᓕᕆᕙᒻᒪᑕ. ᑖᒃᑯᐊ ᖁᔭᒋᒍᒪᓪᓗᑎᒍ ᑭᒻᒥᕈᕐᒥᑦ ᖃᑦᑎᕆᔩᑦ ᐊᒻᒪᑦᑕᐅᖅ


I will not mention all their names, but I would like to mention Kooyoo Padluq, Johnny Lee Judea, Pitsiula Michael, Apak Pudlat, Maliktoo Lyta, Shoati Michael, Atsaina Eeyeevadluk, Qabapi Aningmiuq, Tommy Akavak, Appa Josephie, Josephie Padluq, and Mattoo Michael.

ᕿᓂᖅᑎᒋᔭᐅᔪᑦ ᐊᒻᒪᓗ ᐅᓇᓕᒃᓴᔭᐃᑦ. ᑖᒃᑯᐊ ᐃᓘᓐᓇᑎᒃ ᑕᐃᙱᒃᑲᓗᐊᕐᓗᒋᑦ ᐅᑯᐊ ᐃᓕᓴᕆᔭᐅᓂᕐᒥᒃ ᐃᓚᐅᖃᑕᐅᓚᐅᕐᒪᑕ ᑕᐃᒍᒪᓗᐊᖅᑲᒃᑲ, ᖂᔪ ᐸᓪᓗᖅ, ᔮᓂᓕ ᔫᑎᐊ, ᐱᑦᓯᐊᓛ ᒪᐃᑯᓪ, ᐋᐸ ᐳᓪᓚᑦ, ᒪᓕᒃᑐᖅ ᓚᐃᑕ, ᓱᐊᑎ ᒪᐃᑯᓪ, ᐊᐃᑦᓴᐃᓐᓇᖅ ᐃᔨᕙᓪᓗᖅ, ᖃᕐᕚᐱᒃ ᐊᓐᓂᕐᒥᐅᖅ, ᑖᒥ ᐋᑲᕙᒃ, ᐋᐸ ᔫᓯᐱ, ᔫᓯᐱ ᐸᓪᓗᖅ ᐊᒻᒪᓗ ᒪᑐ ᒪᐃᑯᓪ.


I would like to thank all of you and I congratulate each and every recipient of these prestigious awards.

ᖁᔭᒋᒍᒪᕙᑦᓯ ᐊᒻᒪᓗ ᑖᒃᑯᐊ ᖁᔭᒋᑦᓯᐊᖅᐸᕗᑦ ᐃᓕᓴᕆᔭᐅᔾᔪᑎᑖᓚᐅᖅᑐᐃᓐᓇᐃᑦ.


Member’s Statement 557 – 4(3): Recognizing the Needs of Smaller Communities (Sammurtok, T)

ᒪᓕᒐᓕᐅᖅᑎᐅᑉ ᐅᖃᐅᓯᖓ 557 - 4(3): ᐃᓕᓴᖅᓯᓂᖅ ᒥᑭᓐᓂᖅᓴᐃᑦ ᓄᓇᓖᑦ ᐱᔭᕆᐊᓕᖏᓐᓂᒃ (ᓴᒻᒧᖅᑐᖅ, ᑖ)


Mr. Tom Sammurtok (interpretation): Thank you, Mr. Speaker and the people of Chesterfield Inlet and Rankin Inlet.

ᑖᒻ ᓴᒻᒧᖅᑐᖅ: ᖁᔭᓐᓇᒦᒃ, ᐅᖃᖅᑎᑦᑎᔩ ᐊᒻᒪᓗ ᐃᒡᓗᓕᒑᕐᔪᖕᒥᐅᑦ, ᑲᖏᖅᖠᓂᕐᒥᐅᑦ; ᑲᖏᖅᖠᓂᕐᒥᐅᑦ ᒫᓐᓇ ᐅᓪᓗᒥ ᐃᓱᒪᒋᓗᐊᖅᐸᑉᓯ.


The people of Rankin Inlet are in my thoughts as we have just lost a loved one, as well as Nunavummiut.

ᐃᓚᐃᓵᕐᒥᒐᑦᑕ ᐊᒻᒪᓗ ᓄᓇᕗᑦᒥᐅᑦ.


I rise today to publicly extend a formal invitation to our cabinet to visit the community of Chesterfield Inlet after the conclusion of our spring sitting.

ᐅᓪᓗᒥ ᓇᖏᖅᓯᔪᖓ ᑖᒃᑯᐊ ᑕᐅᕙᓂ ᐊᑭᑦᑎᓐᓃᑦᑐᑦ ᒥᓂᔅᑕᑦ ᐊᐱᕆᔪᒪᑉᓗᒋᑦ ᐅᑉᓚᕈᓐᓇᕋᔭᕐᒪᖔᑕ ᐃᒡᓗᓕᒑᕐᔪᖕᒧᑦ ᑕᕝᕙᓂ ᐅᐱᕐᖔᒥ ᑲᑎᒫᓂᒃᓯᒪᓕᕈᑦᑕ?


(interpretation ends) Mr. Speaker, as you know, I have the great privilege of representing the residents of two of Nunavut’s best and most beautiful communities…

(ᑐᓵᔨᑎᒍᑦ) ᐅᖃᖅᑏ, ᑕᐃᒪ ᖃᐅᔨᒪᒐᕕᑦ ᐅᐱᒍᓱᒻᒪᕆᑦᑐᖓᐃᓛᒃ ᑭᒡᒐᖅᑐᐃᒐᒪ ᓄᓇᕗᑦ ᓄᓇᓕᑦᑎᐊᕙᐅᓂᖅᐹᕆᔭᖏᓐᓂᒃ ᒪᕐᕉᓐᓂᒃ. .


ᑲᖏᖅᖠᓂᕐᒥᑦ ᐊᒻᒪ ᐃᒡᓗᓕᒑᕐᔪᒻᒥ.


Although my residence is in Rankin Inlet, my family has deep roots in Chesterfield Inlet.

ᑲᖏᖅᖠᓂᕐᒥᑦ ᓄᓇᖃᕋᓗᐊᖅᑐᖓ ᑭᓯᐊᓂᓕ ᐃᓚᒃᑲ ᑐᙵᕕᖃᓪᓚᕆᒻᒥᒻᒪᑕ ᐃᒡᓗᓕᒑᕐᔪᒻᒥ.


Mr. Speaker, as a regional centre, Rankin Inlet is always on the government’s radar screen. However, Chesterfield Inlet, as a smaller, non-decentralized community, often seems to fall off the radar screen and I consistently hear the message from the community that it feels ignored.

ᐅᖃᖅᑏ, ᑐᑦᑕᕐᕕᐅᓪᓗᓂ ᑖᓐᓇ ᑲᖏᖅᖠᓂᖅ ᒐᕙᒪᒃᑯᓐᓂᑦ ᓴᖅᑭᔮᖃᑕᐅᖏᓐᓇᕐᖓᑦ, ᑕᐃᒪᐃᒃᑲᓗᐊᖅᑎᓪᓗᒍᓕ ᐃᒡᓗᓕᒑᕐᔪᒃ ᓄᓇᓕᕋᓛᖑᓂᖅᓴᐅᓪᓗᓂ ᒐᕙᒪᒃᑯᑦ ᐱᓕᕆᕕᖏᓐᓄᑦ ᓯᐊᒻᒪᕐᕕᐅᓯᒪᒐᓂ ᐳᐃᒍᖅᑕᐅᔫᔮᖃᑦᑕᕐᖓᑦ. ᑕᐃᒫᓪᓗ ᑐᓴᖃᑦᑕᕋᒪ ᐃᒡᓗᓕᒑᕐᔪᒻᒥᐅᓄᑦ ᑐᓵᔭᐅᔫᔮᖅᐸᖏᒻᒪᑕᒎᖅ.


Mr. Speaker, I am perfectly aware that a one- or two-day visit to a community does not solve everything.

ᖃᐅᔨᒪᓪᓚᕆᑦᑐᖓ ᐅᓪᓗᐃᓐᓇᖅ, ᐅᕝᕙᓘᓐᓃᑦ ᐅᓪᓘᓐᓂᒃ ᒪᕐᕉᓐᓂᒃ ᐳᓛᕆᐊᑐᐃᓐᓇᕈᔅᓯ ᐋᖅᑮᒐᔭᖏᒻᒥᔫᒐᓗᐊᖅ ᑭᓱᓕᒫᕌᓗᓐᓂᑦ ᑭᓯᐊᓂᓕ ᐱᒻᒪᕆᐊᓘᔪᖅ.


However, it is important for the government’s top leaders to see with their own eyes the conditions of our smaller communities and to meet face to face with the community’s local leaders.

ᒐᕙᒪᒃᑯᑦ ᓯᕗᓕᖅᑎᓪᓚᕆᖏᑦ ᓇᒻᒥᓂᖅ ᐃᔨᒥᑎᒍᑦ ᑕᑯᑉᐸᑕ ᓄᓇᓕᕋᓛᖁᑎᑦᑎᓐᓂᒃ ᒥᑭᔫᑕᐅᓂᖅᓴᓂᒃ ᐊᒻᒪ ᓄᓇᖃᖅᑐᓂᑦ ᑕᐃᒪᐃᑦᑐᓂᒃ ᑲᑎᖃᑎᖃᑦᑎᐊᒻᒪᕆᓪᓗᑎᒃ.


(interpretation) Mr. Speaker, I very much look forward to a positive response to my invitation, and (interpretation ends) I look forward to welcoming my friends opposite to Chesterfield Inlet this summer. (interpretation) Thank you, Mr. Speaker.

(ᑐᓵᔨᑎᒎᕈᓐᓃᖅᑐᖅ) ᐅᖃᖅᑎᑦᑎᔩ, ᓂᕆᐅᖕᓂᐊᖅᐳᖓ ᑖᓐᓇ ᖃᐃᖁᔨᓯᒪᔭᕋ ᑭᐅᔭᐃᑦᑎᐊᓂᐊᕐᒪᑦ, ᐊᒻᒪᓗ (ᑐᓵᔨᑎᒍᑦ) ᑖᒃᑯᐊ ᐊᑭᑦᑎᓐᓃᑦᑐᑦ ᑐᙵᓱᒃᑎᒍᒪᓛᖅᐸᒃᑲ ᐃᒡᓗᓕᒑᕐᔪᒻᒧᑦ ᒫᓐᓇ ᐊᐅᔭᐅᓕᖅᑲᑦ. (ᑐᓵᔨᑎᒎᕈᓐᓃᖅᑐᖅ) ᖁᔭᓐᓇᒦᒃ, ᐅᖃᖅᑎᑦᑎᔩ.


Member’s Statement 558 – 4(3): High School Graduates from Qikiqtarjuaq (Keyootak)

ᒪᓕᒐᓕᐅᖅᑎᐅᑉ ᐅᖃᐅᓯᖓ 558 - 4(3): ᖁᑦᑎᓂᖅᓴᓂ ᐃᓕᓐᓂᐊᓂᕐᒥ ᐃᓱᓕᒃᓯᔪᐃᑦ ᕿᑭᖅᑕᕐᔪᐊᕐᒥᒃ (ᕿᔪᒃᑖᖅ)


I say “good day” to all of the people of Qikiqtarjuaq and Clyde River and to the people who are listening to and watching the proceedings.

ᕿᑭᖅᑕᔪᐊᕐᒥᐅᑦ ᐊᒻᒪᓗ ᑲᖏᖅᑐᒑᐱᒻᒥᐅᑦ ᐅᓪᓗᒃᑰᖅᐸᒃᑲ, ᑕᐃᒃᑯᐊ ᑐᓵᔪᑦ ᑕᑯᓐᓇᑐᓪᓗ.


Mr. Speaker, before I get to my statement, I would first like to thank the minister responsible for the energy corporation for being able to come to our community. We are gratified by the minister’s visit to a very beautiful community, my community of Qikiqtarjuaq.

ᐅᖃᖅᑎᑦᑎᔩ, ᓯᕗᓪᓕᕐᒥ ᐅᖃᐅᓯᕆᓂᐊᖅᑕᓐᓂᒃ ᐅᖃᕆᐊᖅᑳᓚᐅᙱᓂᓐᓂᒃ ᖁᔭᓐᓇᒦᕈᒪᓪᓗᒍᑦᑕᐅᖅ ᑖᓐᓇ ᖃᐅᒪᓕᕆᔨᒃᑯᓐᓄᑦ ᒥᓂᔅᑑᔪᖅ ᑎᑭᓯᒪᓚᐅᖅᓯᒪᒻᒪᑦ ᓄᓇᑦᑎᓐᓄᑦ ᐅᐱᒋᑦᑎᐊᖅᑲᕗᑦ, ᐊᒻᒪᓗ ᑲᔾᔮᓇᖅᑐᐊᓗᒻᒥᒃ ᓄᓇᒦᑲᐃᓐᓇᓚᐅᕆᕗᖅ ᓄᓇᒋᔭᖓᓂᑦ ᐅᕙᖓ ᕿᑭᖅᑕᕐᔪᐊᒥᒃ.


Mr. Speaker, I would like to express my pride in the students who just graduated from our school. I would like to express my pride and congratulate them together with my colleagues here.

ᐅᖃᖅᑎᑦᑎᔩ, ᐅᐱᒍᓱᒍᒪᓪᓗᖓ ᑖᒃᑯᓂᖓ ᐱᔭᕇᓚᐅᖅᑐᑯᓗᓐᓂᒃ ᓄᓇᑦᑎᓐᓂ ᐱᔭᕇᖅᑐᖃᑖᑦᑎᐊᓚᐅᕐᖓᑦ ᐃᓕᓐᓂᐊᕕᒻᒥ ᑖᒃᑯᐊ ᐅᐱᒋᔪᒪᓪᓗᒋᑦ ᐊᒻᒪᓗ ᖁᕕᐊᒋᔪᒪᓪᓗᒋᑦ, ᖁᕕᐊᓱᖃᑎᒋᔪᒪᓪᓗᒋᓪᓗ ᒪᓕᒐᓕᐅᖅᑎᐅᖃᑎᒃᑲ.


We all know that when students complete grade 12, they can do whatever they want and take whatever further education they wish to acquire.

ᑕᐃᒪ ᖃᐅᔨᒪᔪᐃᓐᓇᐅᒐᑦᑕ ᑕᒪᒃᑯᐊ ᐱᔭᕇᕋᐃᒻᒪᑕ ᐃᓕᓐᓂᐊᖅᑐᑯᓗᐃᑦ ᖁᑦᑎᓐᓂᓕᒃ 12 ᐱᔭᕇᕋᐃᒻᒪᑕ ᐃᓱᒪᖅᓱᕈᓐᓇᖅᓯᖃᑦᑕᕐᒪᑕ ᓇᒧᑦ, ᖃᓄᐃᑦᑐᒥᒃ ᐃᓕᓐᓂᐊᕈᒪᒐᔭᓕᖅᑕᒥᓄᑦ.


We really encourage students to do that when they graduate.

ᑕᒪᓐᓇ ᐊᔅᓱᐊᓗᒃ ᐊᔭᐅᖅᑐᐃᓇᖃᑦᑕᕐᖓᑦ ᑕᒪᒃᑯᓂᖓ ᐃᓕᓐᓂᐊᕇᖅᑐᑯᓗᓐᓂᒃ.


We haven’t had that many graduates from my community. In the previous year we had one graduate and now this year we have three graduates.

ᓄᓇᑦᑎᓐᓂᒃ ᐊᒥᓱᓂᒃ ᐃᓕᓐᓂᐊᕇᖅᑐᖃᒐᓚᖃᑦᑕᖅᓯᒪᙱᒻᒪᑦ ᑭᓯᐊᓂ ᐊᑕᐅᓯᕐᒥᑦ ᓯᕗᓂᖓᓂᑦ, ᐊᕐᕌᒍ ᑭᖑᓂᑦᑎᐊᑎᓐᓂ ᐃᓕᓐᓂᐊᕇᖅᑐᖃᓚᐅᖅᓯᒪᔫᒐᓗᐊᖅ. ᒫᓐᓇ ᑕᒫᓂ ᐊᕐᕌᒍᔪᒥ ᐱᖓᓱᓂᒃ ᐃᓕᓐᓂᐊᕇᖅᑐᖃᓚᐅᕐᖓᑦ.


We would like to say that we’re proud of them in whatever further education they choose.

ᑖᒃᑯᐊ ᐅᐱᒋᑦᑎᐊᕈᒪᒐᑦᑎᒍ ᐊᒻᒪᓗ ᐃᑲᔪᖅᑐᑦᑎᐊᖅᑐᒋᑦ ᓇᒧᑦ ᐃᓕᓐᓂᐊᕆᐊᕈᒪᓕᕈᑎᒃ ᐃᓱᒪᖅᓱᕐᓂᐊᓕᕐᒥᒻᒪᑕ.


The three grade 12 graduates in Qikiqtarjuaq are Seemee Pitsiulak, Angela Kooneeliusie, and Kyle [Moesesie].

ᐊᑎᖏᑦ ᑕᐃᓗᒋᑦ ᐅᑯᐊᖑᔪᑦ ᐱᖓᓱᑦ ᐱᔭᕇᓚᐅᖅᑐᑦ ᑕᕝᕙᓂ ᖁᑦᑎᓐᓂᓕᒃ 12 ᕿᑭᖅᑕᕐᔪᐊᒥ, ᓰᒥ ᐱᑦᑎᐅᓛᖅ, ᐋᔨᓚ ᑰᓂᓘᓯ ᐊᒻᒪᓗ ᑲᐃᔪᓪ [ᒨᓯᓯ].


We’re very proud of them all for graduating this past year.

ᑖᒃᑯᐊ ᐅᐱᒋᑦᑎᐊᖅᑲᕗᑦ ᐃᓕᓐᓂᐊᕇᖅᑕᒥᓂᒃ ᐱᔭᕇᖅᑐᑯᓘᓚᐅᕐᖓᑕ ᑕᒫᓂ ᐊᕐᕌᒍᒋᔭᑦᑎᓐᓂ.


Member’s Statement 559 – 4(3): Fishing Derby Winners in Pangnirtung (Mike)

ᒪᓕᒐᓕᐅᖅᑎᐅᑉ ᐅᖃᐅᓯᖓ 559 - 4(3): ᐃᖃᓪᓕᐊᖃᑦᑕᐅᑎᔪᓂ ᓵᓚᒃᓴᖅᑐᐃᑦ ᐸᓐᓂᖅᑑᒥ (ᒪᐃᒃ)


ᖁᔭᓐᓇᒦᓪᓗ ᒪᓕᒐᓕᐅᖅᑎᐅᖃᑎᒃᑲ. ᑕᐃᒪ


While we are on the subject of scenic communities, I also have a wonderfully scenic community in Pangnirtung. People from all over the world also travel to our community as tourists and visit. This includes world leaders who visited our community.

ᓄᓇᑦᑎᐊᕙᓕᕆᔪᔅᓴᐅᒐᑦᑕ ᐅᓪᓗᒥ ᓄᓇᑦᑎᐊᕙᖃᕐᒥᒐᒪᑦᑕᐅᖅ ᐸᓐᓂᖅᑑᒥ ᑕᐃᒪ ᓇᑭᑐᐃᓐᓇᖅ ᐅᐸᒃᑕᐅᓲᖑᒻᒥᒻᒪᑦ ᑕᐃᒃᑯᐊ ᓯᓚᕐᔪᐊᒥᐅᑉ ᒐᕙᒪᖏᑦ ᑕᑉᐸᐅᖓ ᐸᓐᓂᖅᑑᓕᐊᖃᑦᑕᕐᓂᑯᐃᑦ ᐅᓪᓗᒃᑯᑦᑎᐊᖃᒃᑲ.


I send my greetings to all the people who have visited our community.

ᓄᓇᕗᒻᒥᐅᑕᓪᓗ ᑭᒃᑯᑐᐃᓐᓇᐃᑦ.


ᑖᓐᓇ ᐱᒋᐊᙵᐅᑎᒋᑲᐃᓐᓇᖅᑕᕋ.


Now, our elder MLA colleague spoke about arctic char and sculpin fishing derbies. In Pangnirtung the hamlet recreation committee held an arctic char and sculpin fishing derby on May 20. They went to Amittuq Lake for the arctic char fishing and they held the sculpin fishing derby right offshore of the community.

ᑕᐃᓐᓇ ᐃᓐᓇᕆᔭᕗᑦ ᒪᓕᒐᓕᐅᖅᑎᐅᖃᑎᒐ ᐅᖃᖅᑲᐅᒻᒪᑦ ᐃᖃᓗᒐᓱᒃᑐᓂᓪᓗ ᑲᓇᔪᕋᓱᒃᑐᓂᓪᓗ ᑕᕝᕙᓂᑦᑕᐅᖅ ᐸᓐᓂᖅᑑᒥ ᑖᒃᑯᐊ ᐸᓐᓂᖅᑑᒥ ᐱᙳᐊᖅᑐᓕᕆᔨᖏᑦ ᒪᐃ 20-ᖑᑎᓪᓗᒍ 2017, ᐃᖃᓗᓕᐅᑎᑦᑎᓚᐅᕐᖓᑕ ᐊᒻᒪᓗ ᑲᓇᔪᓕᐅᑎᑎᑦᑎᓪᓗᑎᒃ ᐃᖃᓗᒐᓱᐊᖅᑐᑎᒃ ᐊᒥᑦᑑᓂᕋᖅᑕᒥ ᑕᓯᕐᒥ ᐊᒻᒪᓗ ᑕᕝᕙᓂ ᓄᓇᓕᓐᓂ ᐸᓐᓂᖅᑑ ᓵᑦᑎᐊᖓᓂ ᑲᓇᔪᕋᓱᓚᐅᕆᓪᓗᑎᒃ.


I would like to mention the winners of the fishing derby.

ᑕᐃᒪ ᐅᖃᕈᒪᑐᐃᓐᓇᖅᑐᖓ ᑖᒃᑯᓂᖓ ᓵᓚᖃᓚᐅᖅᑐᓂᒃ ᐃᖃᓗᓕᐅᑎᑎᓪᓗᒋᑦ ᐃᓐᓇᐃᑦ.


The adults who won are Willie Atagooyuk, Annie Nakashuk in second place, Alex Alivaktuk in third place, and Peter Kanayuk in fourth place.

ᓵᓚᖃᓚᐅᖅᑐᖅ ᑖᓐᓇ, ᐅᐃᓕ ᐊᑕᒍᔪᒃ, ᑐᖏᓕᕆᔭᐅᓪᓗᓂ ᐊᓂ ᓇᑲᓱᒃ, ᐱᖓᔪᒋᔭᐅᓪᓗᓂ ᐋᓚᒃᔅ ᐊᓕᕙᒻᑕᖅ, ᑎᓴᒪᒋᔭᐅᓪᓗᓂ ᐲᑕ ᑲᓇᔪᖅ.


In the children’s class, Jaylynn Nuvaqiq, Kailey Kilabuk, and Benjamin Alivaktuk were the winners.

ᓱᕈᓯᕐᓂ, ᔭᐃᓚᓐ ᓄᕙᖅᑭᖅ, ᑲᐃᓕ ᕿᓚᕝᕙᖅ, ᕙᓐᔭᒪᓐ ᐊᓕᕙᒻᑕᖅ. ᑖᒃᑯᐊ ᐱᓚᐅᕆᓪᓗᑎᒃ.


In the sculpin fishing derby, Tommy Angnakak won first prize, second prize went to Jamie Qaqasiq, third prize went to Lena Kakkik, and tied in fourth place were Mary Karpik and Alookie Metuq.

ᑲᓇᔪᓕᐅᑎᔪᓂᒃ, ᑖᒥ ᐊᕐᓇᒃᑲᖅ, ᓯᕗᓪᓕᖅᐹᖑᓪᓗᓂ, ᑐᖏᓕᕆᔭᐅᓪᓗᓂ ᔭᐃᒥ ᖃᖅᑲᓯᖅ, ᐱᖓᔪᒋᔭᐅᓪᓗᓂ ᓖᓇ ᑲᒃᑭᒃ, ᑎᓴᒪᒋᔭᐅᓪᓗᑎᒃ ᑖᒃᑯᐊ ᒪᕐᕉᒃ ᒥᐅᕆ ᖄᐱᒃ ᐊᒻᒪ ᐊᓗᑭ ᒥᑦᑐᖅ.


In the children’s sculpin fishing derby, Kaden Etuangat won first prize, Tina Joanne Nakashuk was second, and third was Kaden Etuangat.

ᐊᒻᒪᑦᑕᐅᖅ ᓱᕈᓰᑦ ᑲᓇᔪᓕᐅᑎᑎᓪᓗᒋᑦ ᑮᑕᓐ ᐃᑦᑐᐊᖓᑦ, ᓯᕗᓪᓕᖅᐸᐅᓪᓗᓂ, ᑕᐃᓇ ᔫᐋᓐ ᓇᑲᓱᒃ ᑐᖏᓕᕆᔭᐅᓪᓗᓂ, ᐱᖓᔪᒋᔭᐅᓪᓗᓂ ᑮᑕᓐ ᐃᑦᑐᐊᖓᑦ.


The cash prizes for the derby came from the hunters and trappers organization and the recreation committee, with a combined total of $20,000.

ᑖᒃᑯᐊ ᑮᓇᐅᔭᓂᒃ ᑲᑎᑦᑐᒋᑦ ᑖᒃᑯᐊ ᐆᒪᔪᕐᓂᐊᖅᑎᒃᑯᑦ ᐱᙳᐊᖅᑐᓕᕆᔨᒃᑯᓪᓗ ᑲᑎᖅᓱᐃᓯᒪᔪᒥᓃᑦ $20,000-ᓂᒃ ᑮᓇᐅᔭᓂᒃ ᑖᒃᑯᓄᖓ ᑐᕌᖓᔪᓂᒃ.


This is an annual fishing derby that they hold in Pangnirtung for arctic char and sculpin.

ᑖᒃᑯᐊ ᐊᕐᕌᒍᑕᒫᖅᑕᒥᒻᒪᑕ ᑕᐃᒪ ᒪᓐᓇ ᓇᓗᓇᐃᑲᐃᓐᓇᖅᑕᒃᑲ ᐸᓐᓂᖅᑑᒥ ᐃᖃᓪᓕᐊᓂᕐᒧᓪᓗ ᐃᖃᓗᓕᐅᑎᓂᕐᒧᓪᓗ ᑲᓇᔪᓕᐅᑎᓂᕐᒧᓪᓗ ᐱᕙᓪᓕᐊᓯᒪᔪᑦ.


ᒪᓕᒐᓕᐅᖅᑎᑦ ᐅᖃᓯᖏᑦ.


ᒪᓕᒐᓕᐅᖅᑎᓂᒃ ᐊᑎᖁᑎᖃᕈᓐᓃᕋᒪ.


Member for Iqaluit-Niaqunnguu, Ms. Pat Angnakak.

ᒪᓕᒐᓕᐅᖅᑎ ᐃᖃᓗᐃᑦ−ᓂᐊᖁᙴᑦ, ᒥᔅ ᐹᑦ ᐊᕐᓇᒃᑲᖅ.


Question 722 – 4(3): Staff Housing (Angnakak)

ᐊᐱᖅᑯᑦ 722 - 4(3): ᐃᖅᑲᓇᐃᔭᖅᑎᓄᑦ ᐃᒡᓗᓕᕆᓂᖅ (ᐊᕐᓇᒃᑲᖅ)


ᐊᕐᓇᒃᑲᖅ (ᑐᓵᔨᑎᒍᑦ): ᖁᔭᓐᓇᒦᒃ, ᐅᖃᖅᑎ.


Mr. Speaker, my questions are for the Minister responsible for the Nunavut Housing Corporation and they concern the Nunavut Housing Corporation’s Blueprint for Action on Housing.

ᐅᖃᖅᑎ ᐊᐱᖅᑯᑎᒋᓂᐊᖅᑕᕋ ᒥᓂᔅᑕᒧᑦ ᑲᒪᔪᒧᑦ ᓄᓇᕗᒻᒥ ᐃᒡᓗᓕᕆᔨᕐᔪᐊᒃᑯᓐᓄᑦ ᐊᒻᒪᓗᑦᑕᐅᖅ ᐱᔾᔪᑎᖃᖅᑐᖅ ᓄᓇᕗᒻᒥ ᐃᒡᓗᓕᕆᓂᕐᒧᑦ ᐃᒡᓗᓕᕆᔨᕐᔪᐊᒃᑯᑦ ᐸᕐᓇᐅᑎᖏᓐᓂ ᐃᒡᓗᑖᕋᓱᐊᕐᓂᒧᑦ.


Action No. 22 in the blueprint indicates that the Nunavut Housing Corporation will work with the Department of Finance to, and I quote, “analyze the current staff housing rents and subsidies to determine appropriate subsidy levels that encourage staff housing tenants to transition out of government-subsidized housing and into private rental or homeownership.”

ᐊᐅᓚᔾᔭᐃᒋᐊᕈᑎ 22 ᐊᑐᓕᖁᔭᓕᐊᕆᔭᐅᓯᒪᔪᖅ ᑕᐃᑲᓂ ᐸᕐᓇᐅᑎᖏᓐᓂ ᑐᖑᔪᖅᑕᓂ ᐅᖃᖅᓯᒪᖕᒪᑕ ᓄᓇᕗᒻᒥ ᐃᒡᓗᓕᕆᔨᕐᔪᐊᒃᑯᑦ ᐃᖅᑲᓇᐃᔭᖃᑎᖃᕐᓂᐊᕐᒪᑕ ᐱᓕᕆᕕᖓᓐᓂᒃ ᑮᓇᐅᔭᓕᕆᔨᒃᑯᑦ ᐃᒪᓐᓇᒎᖅ, ᖃᐅᔨᓴᐃᓗᑎᒃ ᕿᒥᕐᕈᓇᒡᓗᑎᒃ ᒪᓐᓇᐅᔪᖅ ᐃᖅᑲᓇᐃᔭᖅᑏᑦ ᐃᒡᓗᖃᑎᖏᑦᑕ ᐊᑐᖅᑐᐊᕈᙱᖏᓐᓂᒃ ᐃᑲᔫᓯᐊᖏᓐᓂᒡᓗ, ᖃᐅᔨᒋᐊᕐᓂᐊᕐᒪᑕ ᖃᑦᓯᑖᓚᒥᒃ ᐃᑲᔫᓯᐊᖃᑦᑕᕈᑎᒃ ᑎᓕᐅᕆᔪᓐᓇᕐᒪᖔᑕ ᒐᕙᒪᒃᑯᑦ ᐃᒡᓗᖁᑎᖏᓐᓂᒃ ᐊᓂᒍᓐᓇᕐᓂᐊᕐᒪᑕ ᓇᖕᒥᓂᕆᔭᐅᔪᒧᑦ ᐊᑐᖅᑐᐊᕐᓂᐊᕐᒪᑕ ᐅᕝᕙᓘᓐᓃᑦ ᓇᖕᒥᓂᖅᑖᖔᕐᓗᑎᒃ.


When I asked the minister about the status of this work back in March, he told the House that he had not been given an update on this issue.

ᒥᓂᔅᑕ ᐊᐱᕆᒐᒃᑯ ᖃᓄᐃᓕᖓᓕᕐᒪᖔᑦ ᑖᓐᓇ ᒪᑦᓯᐅᑎᓪᓗᒍ ᐸᖁᓇᐅᑎᒋᓚᐅᖅᓯᒪᒐᒃᑯ ᐅᖃᓚᐅᕐᒪᑦ ᑐᓴᖅᑎᑕᐅᓚᐅᙱᒻᒪᑦ ᓱᓕᒎᖅ ᐃᖅᑲᓇᐃᔭᖅᑎᖏᓐᓂᒃ ᑕᒪᑐᒪ ᒥᒃᓵᓄᑦ.


I guess today my question is: is the minister in a position today to tell us what the government is doing?

ᐅᓪᓗᒥ ᐊᐱᖅᑯᑎᒋᓂᐊᓕᖅᑕᕋ ᒥᓂᔅᑕ, ᒫᓐᓇ ᐅᖃᕈᓐᓇᖅᓯᕚ ᖃᓄᐃᓕᐅᕐᒪᖔᑕ ᒐᕙᒪᒃᑯᑦ ᑕᒪᑐᒧᖓ?


Speaker (interpretation): Thank you. (interpretation ends) The Hon. Minister responsible for the Nunavut Housing Corporation, Mr. George Kuksuk.

(ᑐᓵᔨᑎᒍᑦ) ᒥᓂᔅᑕ ᑲᒪᔪᖅ ᐃᒡᓗᓕᕆᔨᕐᔪᐊᒃᑯᓐᓂᒃ ᓄᓇᕗᒻᒥ, ᒥᔅᑐ ᔪᐊᔾ ᖁᒃᓱᒃ.


ᐅᓐᓄᓴᒃᑯᑦ, ᒪᓕᒐᓕᐅᖅᑎᐅᖃᑎᒃᑲ.


I also thank my colleague for that very good question.

ᐊᒻᒪᓗ ᒪ’ᓈᖅᖢᒍ ᒪᓕᒐᓕᐅᖅᑎᐅᖃᑎᒐ ᐊᐱᖅᑯᑎᑦᓯᐊᕙᖕᒥᒃ ᐊᐱᕆᖕᒪᑦ.


Mr. Speaker, I clearly remember the member’s question. To date in regard to staff housing, I stated that it was going to be reviewed and they’re still reviewing or analyzing the current staff housing.

ᐅᖃᖅᑎᑦᓯᔩ ᐊᐅᓚᔨᑦᓯᐊᕋᒃᑯ ᑕᐃᓐᓇ ᐊᐱᖅᑯᑎᒋᓚᐅᖅᓯᒪᔭᖓ ᐊᒻᒪᓗ ᒫᓐᓇᒧᑦ ᑕᒪᒃᑯᐊ ᐃᒡᓗᖃᖅᑎᑦᑎᓂᖅ, ᐃᖅᑲᓇᐃᔭᖅᑎᓄᑦ ᐃᒡᓗᖃᖅᑐᑦ ᐱᔾᔪᑎᒋᓪᓗᒍ ᕿᒥᕐᕈᔭᐅᕼᐃᒪᓂᐊᕐᓂᕋᓚᐅᖅᕼᐃᒪᒐᑦᑎᒍ.


I can’t respond to the member’s question because they’re still working on it.

ᑖᓐᓇ ᒫᓐᓇ ᕼᐅᓕ ᐱᓕᕆᐊᕆᔭᐅᖕᒪᑦ ᐅᓪᓗᒥᒧᑦ. ᓇᓗᓇᐃᖅᕼᐃᒪᑦᑎᐊᖅᑐᒥᒃ, ᐃᓂᓪᓚᑦᓯᐊᖅᑐᒥᑦ ᑭᐅᒍᓐᓇᙱᓐᓇᒃᑯ ᒪᒥᐊᓇᐅᒐᓗᐊᖅ, ᑕᒪᓐᓇ ᑲᒪᒋᔭᐅᖕᒪᑦ ᒫᓐᓇᐅᔪᖅ.


Perhaps the minister can do a Minister’s Statement in the next few days as to when he expects that to be done.

ᐃᒻᒪᖃ ᒥᓂᔅᑕ ᒥᓂᔅᑕᐅᑉ ᐅᖃᐅᓯᖏᑎᒍᑦ ᓴᖅᑭᑦᑎᔪᓐᓇᕐᓂᐊᖅᐸ ᖃᖓᒃᑯᑦ ᑖᓐᓇ ᐱᔭᕇᖅᑕᐅᔪᓐᓇᕐᓂᐊᕐᒪᖔᑦ.


Mr. Speaker, an ongoing issue of concern, especially in smaller communities, is the lack of suitable staff housing for teachers and nurses.

ᑲᔪᓯᔪᒃᑯᑦ ᐃᓱᒫᓘᑎᖃᐃᓐᓇᓕᕋᑦᑕ ᐱᓗᐊᖅᑐᒥ ᒥᑭᑦᑑᑕᐅᓂᖅᓴᓂᒃ ᓄᓇᓕᖕᓂᑦ ᐃᖅᑲᓇᐃᔭᖅᑏᑦ ᐃᒡᓗᑭᒃᓴᕐᒪᑕ ᐃᓕᓴᐃᔩᑦ, ᐋᓐᓂᐊᓯᐅᖅᑏᓪᓗ.


This shortage impacts the ability of the government to recruit these essential positions.

ᐃᒡᓗᑭᒃᓴᕐᓂᖅ ᐊᒃᓱᐊᓗᒃ ᐊᒃᑐᐃᓂᖃᕐᒪᑦ ᒐᕙᒪᒃᑯᑦ ᐃᖅᑲᓇᐃᔭᖅᑎᑖᕋᓱᒃᑲᓗᐊᖅᑎᓪᓗᒋᑦ ᐃᓐᓄᒍᓐᓇᐃᓪᓕᖃᑦᑕᕐᒪᑕ.


Action No. 41 in the Nunavut Housing Corporation’s Blueprint for Action on Housing indicates that the Nunavut Housing Corporation will, and I quote, “Conduct an impact analysis of various approaches to social and staff housing delivery…” including, and I quote, “A lease-only model for certain communities whereby the NHC leases staff housing units from private developers.”

ᐊᑐᓕᖁᔭᓕᐊᕆᔭᐅᔪᖅ 41 ᓄᓇᕗᒻᒥ ᐃᒡᓗᓕᕆᔨᕐᔪᐊᒃᑯᑦ ᐸᕐᓇᐅᑎᖏᓐᓂᑦ ᑐᖑᔪᖅᑕᓂᑦ ᐃᒡᓗᑖᕋᓱᐊᕐᓂᕐᒧᑦ ᐊᐅᓚᔾᔭᐃᑦᑎᒋᐊᕈᑏᑦ ᐃᒡᓗᓕᕆᔨᕐᔪᐊᒃᑯᒡᒎᖅ ᓄᓇᕗᒻᒥ ᐃᒻᒪᓐᓇᐃᓐᓂᐊᕐᒪᑕ, ᐅᖃᖅᓯᒪᔪᖅ ᐃᒪᓐᓇ, “ᖃᐅᔨᓴᐃᒍᑎᒃ ᐊᒃᑐᐃᓂᕆᔭᖏᓐᓂᑦ ᐊᔾᔨᒌᙱᑦᑐᑦ ᐱᐅᓯᐅᔪᑦ ᐃᓅᓯᕐᒧᑦ ᐊᒻᒪᓗ ᐃᒡᓗᖃᖅᑎᑕᐅᔪᑦ, ᐃᖅᑲᓇᐃᔭᖅᑏᓪᓗ ᐃᒡᓗᖃᖅᑎᑕᐅᓂᖏᑦ ᐱᔨᑦᓯᖅᑕᐅᓂᖏᑦ...” ᐊᒻᒪᓗ, “ᐊᑐᖅᑐᐊᕐᓇᕐᓂᕐᒧᑦ ᑕᒪᒃᑯᓄᖓ ᓄᓇᓕᖕᓂ, ᓄᓇᕗᒻᒥ ᐃᒡᓗᓕᕆᔨᕐᔪᐊᒃᑯᑦ ᐊᑐᖅᑐᐊᖅᑎᑦᑎᖃᖅᑕᖅᑎᓪᓗᒋᑦ ᐃᖅᑲᓇᐃᔭᖅᑏᑦ ᐃᒡᓗᒃᓴᖏᓐᓄᑦ ᓇᖕᒥᓂᕆᔭᐅᔪᓂᑦ ᐊᑐᖅᑐᐊᖅᑎᑦᑎᔪᑦ.”


The Blueprint for Action on Housing indicates that the Nunavut Housing Corporation will undertake pilot projects in this area.

ᑖᒃᑯᐊ ᐸᕐᓇᐅᑏᑦ ᑐᖑᔪᖅᑕᐃᑦ ᐃᒡᓗᓕᕆᓂᕐᒧᑦ ᐅᖃᖅᓯᒪᖕᒪᑕ ᓄᓇᕗᒻᒥᒎᖅ ᐃᒡᓗᓕᕆᔨᕐᔪᐊᒃᑯᑦ ᖃᐅᔨᓴᐃᓗᑎᒃ, ᐆᒃᑐᕋᐃᓗᑎᒃ ᐱᓕᕆᐊᖃᕐᓂᐊᕐᒪᑕ ᑕᒪᑐᒥᖓ.


Can the minister tell us today when and where these pilot projects will take place?

ᒥᓂᔅᑕ ᐅᖃᐅᔾᔨᔪᓐᓇᖅᓯᕚ ᐅᓪᓗᒥ ᖃᖓ, ᓇᓂᓗ ᑖᒃᑯᐊ ᖃᐅᔨᓴᐃᔾᔪᑏᑦ ᐱᓕᕆᐊᕆᔭᐅᓂᐊᕐᒪᖔᑕ?


Minister responsible for the Nunavut Housing Corporation, Mr. Kuksuk.

ᐃᒡᓗᓕᕆᔨᕐᔪᐊᒃᑯᓐᓄᑦ ᒥᓂᔅᑕᐅᔪᖅ, ᒥᔅᑐ ᖁᒃᓱᒃ.


ᐊᒻᒪᑦᑕᐅᖅ ᒪ’ᓈᒃᑲᓐᓂᕆᕙᕋ.


Mr. Speaker, as I stated earlier in my response, we’re still working on it. Action No. 41 that the member is referring to is still part of the review and they’re still analyzing it for the communities. I can’t respond to that question because it’s part of the review on Action No. 41.

ᐅᖃᖅᑎᑦᓯᔩ, ᑕᐃᒪ ᐅᕙᑦᓯᐊᖅ ᑭᐅᓚᐅᕋᒪ ᑕᒪᒃᑯᐊ ᑲᒪᒋᔭᐅᕙᓪᓕᐊᖁᑎᓪᓗᒋᑦ ᑖᓐᓇᑦᑕᐅᖅ ᐊᑐᓕᖁᔭᓕᐊᕆᔭᐅᔪᖅ 41 ᐅᖃᐅᕼᐃᕆᔭᖓ ᑕᕝᕙᓂ ᕿᒥᕐᕈᔭᐅᔪᒥ ᐃᓚᐅᖕᒪᑦ ᓇᓕᐊᖕᓄᑦ, ᓇᓕᐊᖕᓂᑦ ᓄᓇᓕᖕᓂᑦ ᐅᕝᕙᓘᓐᓃᑦ ᐊᐱᖅᑯᑎᖓ ᐱᔾᔪᑎᒋᓪᓗᒍ ᑭᐅᔪᓐᓇᙱᑕᕋ ᒫᓐᓇ. ᑖᒃᑯᓇᓂ ᐃᓚᐅᖕᒪᑦ ᕿᒥᕐᕈᔭᐅᔪᓂᑦ ᑖᓐᓇ ᐊᑐᓕᖁᔭᓕᐊᕆᔭᐅᔪᖅ 41.


With regard to the blueprint for action, it’s still being analyzed.


Again I would like to ask if the minister perhaps can provide us with an update in the House as to when all this will be done and completed.

ᐊᓱᐃᓪᓛᒃᑲᓐᓂᖅ ᐊᐱᕆᔪᒪᔭᕋ ᒥᓂᔅᑕ, ᐃᒻᒪᖃ ᑐᓴᖅᑎᑦᑎᔪᓐᓇᕐᒪᖔᑦ ᒪᓕᒐᓕᐅᕐᕕᖕᒧᑦ ᖃᖓᒃᑯᑦ ᐱᔭᕇᖅᑕᐅᓂᐊᕐᒪᖔᑕ ᕿᒥᕐᕈᓂᖅ ᑕᒪᓐᓇ?


Mr. Speaker, Action No. 21 in the Nunavut Housing Corporation’s Blueprint for Action on Housing indicates that the Nunavut Housing Corporation and the Department of Finance will, and I quote, “review and revise the GN’s Staff Housing Policy.”

ᐅᖃᖅᑏ, ᐊᑐᓕᖁᔭᓕᐊᖅ 21 ᓄᓇᕗᒻᒥ ᐃᒡᓗᓕᕆᔨᕐᔪᐊᒃᑯᑦ ᐸᕐᓇᐅᑎᖏᓐᓂᑦ ᑐᖑᔪᖅᑐᓂᑦ ᐃᒡᓗᓕᕆᓂᕐᒧᑦ ᐅᖃᖅᓯᒪᖕᒪᑕ ᓄᓇᕗᒻᒥᒎᖅ ᐃᒡᓗᓕᕆᔨᕐᔪᐊᒃᑯᑦ ᐊᒻᒪᓗ ᐱᓕᕆᕕᖓᑦ ᑮᓇᐅᔭᓕᕆᔨᒃᑯᑦ ᐃᒪᐃᓕᐅᓚᐅᕐᒪᑕ, “ᕿᒥᕐᕈᓇᒡᓗᑎᒃ, ᐋᖅᑭᒋᐊᕆᓗᑎᒃ ᓄᓇᕗᑦ ᒐᕙᒪᒃᑯᖏᑕ ᐃᖅᑲᓇᐃᔭᑎᖏᑕ ᐃᒡᓗᖃᖅᑎᑕᐅᓂᖏᓐᓄᑦ ᐊᑐᐊᒐᖓᓂᑦ.”


Can the minister tell us today if a new staff housing policy will be finalized before the end of the current Legislative Assembly?

ᒥᓂᔅᑕ ᐅᖃᐅᔾᔨᔪᓐᓇᖅᐹ ᓄᑖᓂᒃ ᐃᖅᑲᓇᐃᔭᖅᑏᑦ ᐃᒡᓗᒃᓴᖏᓐᓄᑦ ᐊᑐᐊᒐᖅ ᐃᖅᑲᓇᐃᖅᑕᐅᓂᐊᖅᐹ ᑖᒃᑯᐊ ᒪᓕᒐᓕᐅᖅᑏᑦ ᒪᓕᒐᓕᐅᖅᑎᐅᓂᖓᑕ, ᑲᑎᒪᔨᐅᓂᖓ ᐃᓱᓕᓚᐅᖅᑳᙱᑎᓪᓗᒍ?


ᐅᖃᖅᑎ: ᖁᔭᓐᓇᒦᒃ. (ᑐᓵᔨᑎᒍᑦ) ᒥᓂᔅᑕ ᑲᒪᔪᖅ ᓄᓇᕗᒻᒥ ᐃᒡᓗᓕᕆᔨᕐᔪᐊᒃᑯᓐᓂᑦ, ᒥᔅᑕ ᔪᐊᔾ ᖁᒃᓱᒃ.


We expect this to be completed during the term of this government, but we don’t expect it to be finalized during this session. I’ll be more prepared to speak to it during the fall session.

ᐅᖃᖅᑎᑦᓯᔩ, ᑖᓐᓇ ᓂᕆᐅᒋᔭᕗᑦ, ᐃᓛᒃ ᑕᐅᑐᒐᕆᔭᕗᑦ ᑕᕝᕙᓂ ᑖᒃᕼᐅᒪ ᒐᕙᒪᐅᔪᖅ ᑖᓐᓇ, ᐃᓛᒃ ᒪᓕᒐᓕᐅᖅᑎᕝᕕᒋᔮᑦᑕ ᐆᒪᓂᖓᑕ ᐃᓗᐊᓂ. ᑭᕼᐃᐊᓂ ᐅᕙᓂ ᐅᐱᕐᖔᒥᑦ ᑕᒪᑦᓱᒥᖓ ᓂᕆᐅᙱᓐᓇᒪ ᐅᕙᓂ ᐃᑦᓯᕙᓂᑦᑎᓐᓂᑦ, ᓂᕆᐅᓇᖅᑐᖃᕋᔭᕐᓂᖅᐸᑦ ᑕᐃᑲᓂ ᐅᑭᐊᒃᕼᐋᖅᕼᐃᐅᑎᑦᑎᓐᓂᑦ ᑕᒪᓐᓇ ᐅᖃᐅᕼᐃᕆᔪᓐᓇᕈᒫᖅᑕᕋ.


Question 723 – 4(3): Kivalliq Regional Visitor Centre (Sammurtok, A)

ᐊᐱᖅᑯᑦ 723 - 4(3): ᑭᕙᓪᓕᕐᒥ ᐳᓚᕋᖅᑎᓄᑦ ᑐᑦᑕᕐᕕᒃ (ᓴᒻᒧᖅᑐᖅ, ᐋ)


My question is to the Minister of Economic Development and Transportation.

ᐊᐱᖅᑯᑎᒋᓂᐊᖅᑕᕋ ᒥᓂᔅᑕᖓᓐᓄᑦ ᐱᕙᓪᓕᐊᔪᓕᕆᔨᒃᑯᑦ ᐃᖏᕐᕋᔾᔪᑎᓕᕆᔨᒃᑯᓪᓗ.


In recent weeks I have received three different letters signed by the minister concerning the Kivalliq Regional Visitor Centre, which is currently in progress in Rankin Inlet.

ᒫᓐᓇᕋᑖᖑᓚᐅᖅᑐᖅ ᐱᓇᓱᐊᕈᓯᕐᓂ ᐱᖓᓱᓂ ᐊᔾᔨᒌᙱᑦᑐᓂᒃ ᑎᑎᕋᐅᓯᐅᓚᐅᖅᑐᖓ ᒥᓂᔅᑕᒧᑦ ᐊᑎᓕᐅᖅᑕᐅᓯᒪᓪᓗᑎᒃ ᐱᔾᔪᑎᖃᖅᑐᖅ ᑭᕙᓪᓕᕐᒥ ᐳᓚᕋᑎᓂᒃ ᐅᐸᑦᑕᐅᖃᑦᑕᖅᑐᖅ ᒪᓐᓇ ᐱᕙᓪᓕᐊᑎᑕᐅᓕᖅᑐᖅ ᑲᖏᖅᖠᓂᕐᒥ.


One of these letters indicates that the project is “slated to be commissioned later this year…with an estimated total budget surplus of $1.5 million.”

ᐃᓚᖓᑦ ᑎᑎᖅᑲᖅ ᐅᖃᖅᓯᒪᓚᐅᕐᒪᑦ ᐱᓕᕆᐊᕉᖅ ᑖᓐᓇ ᓴᖅᑭᑕᐅᓂᐊᖅᑐᖅ ᐊᕐᕌᒍᔭᑦᑎᓐᓂ ᒥᒃᓴᐅᓴᒃᓯᓯᒪᓪᓗᑎᒃ ᑮᓇᐅᔭᖅᑐᕈᑎᒃᓴᖏᑦ ᐊᒥᐊᒃᑯᖃᕐᓂᐊᕐᓗᑎᒃ $1.5 ᒥᓕᐊᓂᒃ.


Another letter indicates that the surplus will be $535,000.

ᑕᐃᒧᖔᕆᐅᖅᐸᕋ ᐊᒻᒪᓗᑦᑕᐅᖅ ᑎᑎᕋᖅᑕᐃᑦ ᑕᐃᓐᓇ ᐊᓯᐊ ᐅᖃᖅᓯᒪᓚᐅᕐᒪᑦ $535,000-ᓂᒃ ᐊᒥᐊᒃᑯᖃᕐᓂᐊᕐᓂᕋᐃᓪᓗᓂ.


The third letter indicates that the surplus will be $500,000.

ᐱᖓᔪᖓᑦ ᑎᑎᖅᑲᑦ ᐅᖃᓚᐅᕐᒥᔪᖅ ᐊᒥᐊᒃᑯᖃᕐᓂᐊᕐᓂᕋᐃᓪᓗᓂ $500,000-ᓂᒃ.


For the record, can the minister clarify today what the budget surplus figure for the Kivalliq Regional Visitor Centre actually is?

ᑎᑎᕋᖅᓯᒪᓂᐊᕐᒪᑦ ᒥᓂᔅᑕ ᓇᓗᓇᐃᖅᓯᔪᓐᓇᖅᐸᑦ ᐊᑐᕈᒪᖅᑐᑦ ᐊᒥᐊᒃᑯᖓ ᖃᑦᓯᐅᒻᒪᖔᑕ ᑭᕙᓪᓕᕐᒥ ᐳᓚᕋᑦᑐᓕᕆᓂᕐᒧᑦ ᑐᖅᑲᖅᑕᕐᕕᖓᑦ ᖃᑦᓯᑖᓚᐅᒻᒪᖔᖅ.


Minister of Economic Development and Transportation, Ms. Monica Ell-Kanayuk.

ᐱᕙᓪᓕᐊᔪᓕᕆᓂᕐᒧᑦ ᐊᒻᒪ ᐃᖏᕐᕋᔪᓕᕆᓂᕐᒧᑦ ᒥᓂᔅᑑᔪᖅ, ᒥᔅ ᒫᓂᑲ ᐃᐊᓪ−ᑲᓇᔪᖅ.


ᖁᔭᓐᓇᒦᖅᐸᕋᓗ ᑲᑎᒪᔨ ᐊᐱᕆᒻᒪᑦ ᑖᓱᒪᙵᑦ ᐱᓕᕆᐊᖑᔪᖅ ᐊᖑᒻᒪᑎᑦᑎᐊᖅᑐᖅ.


The project is on schedule and the surplus funds are there while completing the project.

ᐸᕐᓇᐅᑎᓄᑦ ᐊᒻᒪᓗᑦᑕᐅᑦ ᐊᒥᐊᒃᑯᖏᑦ ᑕᒪᒃᑯᐊ ᑮᓇᐅᔭᐃᑦ ᐱᔭᕇᖅᑕᐅᓂᐊᖅᑐᑦ ᐊᑐᖅᑕᐅᓗᑎᒃ ᐱᓕᕆᐊᑦᓴᖅ ᐃᖅᑲᓇᐃᖅᑕᐅᒐᓱᓐᓂᖓᓂ.


Your first supplementary, Mr. Alexander Sammurtok.

ᓯᕗᓪᓕᖅᐹᖅ ᐃᓚᒋᐊᕈᑦ, ᒥᔅᑐ ᐊᓚᒃᓵᓐᑐ ᓴᒻᒧᖅᑐᖅ.


Can the minister clearly indicate the specific areas in which the Kivalliq regional centre project underspent its budget?

ᒥᓂᔅᑕ ᓇᓗᓇᐃᖅᓯᑦᓯᐊᕈᓐᓇᖅᐹ ᑭᓱᑯᑦᑎᖓᓂᒃ ᑭᕙᓪᓕᕐᒥ ᐳᓚᕋᑦᑎᓄᑦ ᐅᐸᒃᑕᐅᖃᑦᑕᖅᑐᖅ ᐱᓕᕆᐊᖑᔪᖅ ᑮᓇᐅᔭᓂᒃ ᐊᑐᙱᓗᐊᕐᓂᖅᐸ?


Speaker (interpretation): Minister of Economic Development and Transportation, Ms. Monica Ell-Kanayuk.

ᐅᖃᖅᑎ: ᐱᕙᓪᓕᐊᔪᓕᕆᓂᕐᒧᑦ ᐊᒻᒪ ᐃᖏᕐᕋᔪᓕᕆᓂᕐᒧᑦ ᒥᓂᔅᑑᔪᖅ, ᒥᔅ ᒫᓂᑲ ᐃᐊᓪ−ᑲᓇᔪᖅ.


Hon. Monica Ell-Kanayuk: Thank you, Mr. Speaker.

ᐊᖓᔪᖅᑳᖅ ᒫᓂᑲ ᐃᐊᓪ−ᑲᓇᔪᖅ (ᑐᓵᔨᑎᒍᑦ): ᖁᔭᓐᓇᒦᒃ, ᐅᖃᖅᑎ.


In my earlier comment I meant to say the project had sufficient funds.

ᐅᐊᑦᑎᐊᖅ ᐅᖃᕈᒪᖅᑲᐅᔪᖓᐅᒐᓗᐊᖅ ᑖᒃᑯᐊ ᐱᓕᕆᐊᖑᔪᑦ ᑮᓇᐅᔭᖏᑦ ᓈᒻᒪᒃᑐᑦ.


I don’t have the level of detail the member is asking of me.

ᒪᓐᓇ ᑕᐃᒪᓐᓇ ᓇᓗᓇᐃᖅᑎᒋᓯᒪᔪᓂᒃ ᑐᓴᒐᒃᓴᓂᒃ ᐱᓯᒪᙱᓐᓇᒪ ᑭᐅᔪᓐᓇᙱᑦᑕᕋ ᒫᓐᓇ ᒪᓕᒐᓕᐅᖅᑎ.


Your final supplementary, Mr. Alexander Sammurtok.

ᑭᖑᓪᓕᖅᐹᖅ ᐃᓚᒋᐊᕈᑦ, ᒥᔅᑐ ᐋᓚᒃᓵᓐᑐ ᓴᒻᒧᖅᑑᖅ.


Maybe the minister could provide us with that information on a later date.

ᐃᒻᒪᖄ ᒥᓂᔅᑕ ᑐᓂᓯᔪᓐᓇᕐᓂᐊᖅᑐᕐᖓᐃᑦ ᑐᓴᒐᒃᓴᓂᒃ ᒪᓐᓇᐅᙱᑦᑑᒐᓗᐊᖅ.


Can the minister confirm the date on which the new Kivalliq Regional Visitor Centre is expected to be opened to the public?

ᒥᓂᔅᑕ ᓇᓗᓇᐃᖅᓯᔪᓐᓇᖅᐸᑦ ᐅᓪᓗᖓᓂᒃ ᑖᓐᓇ ᓄᑖᖅ ᑭᕙᓪᓕᕐᒥ ᐳᓚᕋᑦᑎᓄᑦ ᐅᐸᒃᑕᐅᖃᑦᑕᖅᑐᖅ ᒪᑐᐃᖅᑕᐅᓂᐊᕐᒪᖔᑦ ᐊᑐᖅᑕᐅᔪᓐᓇᖅᓯᓗᓂ ᑕᖅᑲᒃᑯᓄᖓ.


I thank the member for that question. The project is proceeding as planned and I understand the Committee of the Whole will be discussing the funds for that project.

ᖁᔭᓐᓇᒦᖅᐸᕋ ᑲᑎᒪᔨ ᐊᐱᕆᒻᒪᑦ ᑖᑦᓱᒧᖓ ᐱᓕᕆᐊᖑᔪᖅ ᓯᕗᒧᐊᑦᓯᐊᐸᓪᓕᐊᔪᖅ ᐸᕐᓇᐅᑎᑦ ᒪᓕᓪᓗᒋᑦ ᑲᑎᒪᑐᐃᓐᓇᖅᑎᓪᓗᑕ ᑖᓐᓇ ᐅᖃᐅᓯᐅᓂᐊᖅᓱᓂ ᑮᓇᐅᔭᖅᑐᕈᑎᑦᓴᖏᑦ ᑖᒃᓱᒧᖓ ᐱᓕᕆᐊᒃᓴᒧᑦ.


Question 724 – 4(3): Rankin Inlet’s Freshwater Supply (Sammurtok, T)

ᐊᐱᖅᑯᑦ 724 - 4(3): ᑲᖏᖅᖠᓂᐅᑉ ᐃᒥᖅᑕᕐᕕᖓ (ᓴᒻᒧᖅᑐᖅ, ᑖ)


Mr. Tom Sammurtok (interpretation): Thank you, Mr. Speaker. (interpretation ends) My question is for the Minister of Community and Government Services.

ᑖᒻ ᓴᒻᒧᖅᑐᖅ: ᖁᔭᓐᓇᒦᒃ, ᐅᖃᖅᑎᑦᑎᔩ. (ᑐᓵᔨᑎᒍᑦ) ᓄᓇᓕᖕᓄᑦ ᒐᕙᒪᒃᑯᓐᓄᓪᓗ ᐱᔨᒃᓯᖅᑎᒃᑯᓐᓄᓪᓗ ᒥᓂᔅᑕᖓᓐᓄᑦ ᐊᐱᕆᔪᒪᔪᖓ.


Mr. Speaker, there have been a number of reports in the media this past month that have raised concerns and questions regarding Nunavut’s freshwater supply.

ᐅᖃᖅᑏ, ᐅᓄᑲᓪᓚᒃᑐᓂᒃ ᐅᓂᒃᑳᓕᐅᖅᓯᒪᖕᒪᑕ ᐱᕙᓪᓕᐊᔪᑎᒍᑦ ᓴᖅᑭᑕᐅᖃᑦᑕᓚᐅᖅᑐᑦ ᐃᓱᒪᓘᑎᒋᔭᐅᔪᑦ ᓄᓇᕗᒻᒥ ᐃᒥᖅᑕᕐᕕᖃᑦᑎᐊᕆᐊᖃᕐᓂᖏᑦ ᐱᐅᔪᒥᒃ. ᐃᒥᖃᑦᑎᐊᕆᐊᖃᕐᓂᖓ.


As the minister will recall, in the fall of 2016 I asked him a number of questions regarding Rankin Inlet’s freshwater supply, Nipissar Lake, which is rapidly depleting.

ᒥᓂᔅᑕ ᐃᖅᑲᐅᒪᔪᒃᓴᐅᖕᒪᑦ ᐅᑭᐊᒃᓵᖓᓂᒃ 2016 ᐊᐱᕆᓚᐅᖅᓯᒪᒐᒪ ᐅᓄᑲᓪᓚᒃᑐᓂᒃ ᐊᐱᖅᑯᑎᓂᒃ ᐱᔾᔪᑎᒋᓪᓗᒋᑦ ᑲᖏᖅᖠᓂᕐᒥ ᐃᒥᖅᑕᕐᕕᒃᓴᖓᓂᒃ ᓂᐱᓴᐅ ᑕᓯᐊᓂ.


In his response the minister stated that his department was “working on getting a water board licence to pump water from First Landing Lake” and that the department anticipated that it would be able to secure that licence “by early summer of 2017.”

ᑖᒃᑯᐊ ᑭᐅᓚᐅᖅᓯᒪᖕᒪᑦ ᐱᓕᕆᕕᖓᒎᖅ ᑕᒪᒃᑯᐊ ᐃᖅᑲᓇᐃᔭᖅᑕᐅᓕᕐᒪᑕ ᐃᒥᕐᒧᑦ ᓚᐃᓴᓐᔅᓂᒃ ᐱᔪᒪᖕᒪᑕ ᑕᐃᑲᙵᑦ ᓯᕗᓕᕐᒥᒃ ᑕᐃᑲᙵᑦ ᑕᓯᖅ Landing Lake−ᖑᓂᕋᖅᑕᐅᔪᒥᒃ ᐅᖃᖅᖢᓂᓗ ᐱᓕᕆᕕᐅᔪᖅ ᑖᒃᑯᐊ ᓚᐃᓴᓐᔅᓯᑖᕐᓂᐊᕐᒪᑕᒎᖅ “ᐊᐅᔭᖓᓂ 2017 ᐱᒋᐊᓕᓵᖅᐸᑦ.”


Can the minister provide the House today with an update on his department’s work to secure that water licence?

ᒥᓂᔅᑕ ᑐᓂᓯᔪᓐᓇᖅᐹ ᖃᓄᐃᓕᖓᓕᕐᒪᖔᖅ ᑕᒪᑐᒧᖓ ᐱᓕᕆᔭᐅᖃᑦᑕᖅᓯᒪᔪᖅ ᓚᐃᓴᓐᔅᑖᕈᑕᐅᓂᐊᕐᓂᐊᓚᐅᖅᑐᖅ ᐃᒥᖅᑕᕈᑕᐅᖃᑦᑕᓂᐊᖅᑐᒧᑦ.


Minister of Community and Government Services, Mr. Joe Savikataaq.

ᓄᓇᓕᖕᓄᑦ ᐊᒻᒪ ᒐᕙᒪᒃᑯᓐᓄᑦ ᐱᔨᑦᑎᓂᕐᒧᑦ ᒥᓂᔅᑑᔪᖅ, ᒥᔅᑐ ᔫ ᓴᕕᑲᑖᖅ.


Yes, I remember being asked that question.

ᐄ, ᐃᖅᑲᐅᒪᑦᑎᐊᖅᑕᕋ ᑖᓐᓇ ᐊᐱᖅᑯᑎᖃᕐᒪᑦ ᑖᔅᓱᒥᖓ.


We are still working on the permitting process. The application is currently with NIRB.

ᒫᓐᓇ ᓱᓕ ᐱᔪᓐᓇᐅᑎᓂᒃ ᓱᓕ ᐱᓕᕆᐊᖃᕋᑦᑕ, ᐱᔪᓐᓇᐅᑎᑖᕋᓱᒃᑐᑕ ᐊᕙᑎᓕᕆᔨᒃᑯᑦ ᑲᑎᒪᔨᖏᑎᒍᑦ.


We believe that all the permitting needed will be done before summer. Once we have the proper permits in place, we will start pumping water to replenish their water supply.

ᑭᓯᐊᓂᓕ ᐅᑉᐱᕈᓱᒃᑐᖓ ᑕᐃᒃᑯᐊ ᐱᔪᓐᓇᐅᑏᑦ ᑕᒪᒃᑯᐊ ᐱᔭᕇᖅᑕᐅᓂᐊᖅᑐᑦ ᐊᐅᔭᐅᓂᖓᓂᑦ, ᑕᒪᒃᑯᐊᓗ ᒥᓪᓗᖅᓯᒋᐊᕐᓂᐊᖅᑐᖅ ᐃᒥᕐᒥᒃ ᑕᐃᑲᙵ ᑕᓯᕐᒥ.


Speaker (interpretation ends): Thank you.

ᐅᖃᖅᑎ: ᖁᔭᓐᓇᒦᒃ.


Mr. Tom Sammurtok (interpretation): Thank you, Mr. Speaker. (interpretation ends) Can the minister tell us what contingency plans, if any, are currently in place in the event that the community’s freshwater supply is depleted or made suddenly inaccessible?

ᑖᒻ ᓴᒻᒧᖅᑐᖅ: ᖁᔭᓐᓇᒦᒃ, ᐅᖃᖅᑎᑦᑎᔩ. (ᑐᓵᔨᑎᒍᑦ) ᒥᓂᔅᑕ ᐅᖃᐅᔾᔨᔪᓐᓇᖅᐹ ᖃᓄᐃᑦᑐᓂᒃ ᓇᐅᑦᑎᐅᒪᔪᓂᒃ ᐸᕐᓇᐅᑎᖃᕐᒪᖔᑕ ᒫᓐᓇ ᓇᐅᑦᑎᐅᒪᑎᑦᑎᒻᒪᖔᑕ ᓄᓇᓕᓐᓂ ᐃᒪᐃᕈᓐᓇᖅᐸᑕ, ᐅᕝᕙᓘᓐᓃᑦ ᐅᐸᒃᑕᐅᔪᓐᓇᙱᑳᓪᓚᑉᐸᑦ ᐃᒥᖅᑕᕐᕕᔅᓴᐅᑉ ᐱᖃᑖ ᑕᐃᓐᓇ?


The current rate of natural refilling to Nipissar Lake is less than the amount being consumed.

ᐅᖃᖅᑏ, ᒫᓐᓇᐅᔪᖅ ᓂᐱᓴᒧᑦ ᑕᓯᖓᓄᑦ ᐃᒻᒥᖅᐸᓪᓕᐊᓂᕆᖃᑦᑕᖅᑕᖓ ᓱᒃᑲᐃᓐᓂᖅᓴᐅᒻᒪᑦ, ᐃᒥᖅᑕᐅᕙᓪᓕᐊᔪᑦ ᓱᒃᑲᓂᖓᑐᑦ.


Even if we were not to replenish it, there is enough water there for quite a few years.

ᑕᐃᒪ ᐃᒥᖅ ᐊᕐᕌᒍᓄᑦ ᖃᑦᓯᓄᑦ ᓱᓕ ᐊᑐᖅᑕᐅᔪᓐᓇᕐᒪᑦ, ᐅᓄᓗᐊᙱᑦᑐᓅᒐᓗᐊᖅ.


We’re fully confident that we will resolve the problem. We do have permission to run from Char River, but Char River only runs when First Landing Lake is high in water since it flows from there.

ᐅᑉᐱᕈᓱᒃᑎᐊᖅᑐᒍᑦ ᓇᓗᖅᑯᑎᙱᑦᑐᒍᓂᓛᒃ ᐊᑐᖅᑕᐅᑦᑎᐊᕈᓐᓇᕐᒪᑦ ᑭᓯᐊᓂ ᑕᐃᑲᙵᑦ Char Lake-ᒥᑦ ᑰᖓᓂᑦ ᐱᔪᓐᓇᖅᑐᒎᒐᓗᐊᖅ, ᑭᓯᐊᓂ ᑰᒻᒥᑦ ᑕᐃᑲᙶᖅᑐᖅ ᑕᐃᑲᙵ ᓯᕗᓪᓕᕐᒥᑦ ᑕᐃᓐᓇ ᑕᓯᖅ ᑕᑕᓐᓂᖅᓴᐅᒻᒪᑦ ᑐᓪᓕᐊᓃᑦᑐᒥᒃ.


We’re dealing with the situation and I can assure the residents of Rankin Inlet that they will not run out of water.

ᒫᓐᓇ ᑲᒪᒋᔭᐅᕙᓪᓕᐊᔪᖅ ᑲᖏᖅᖠᓂᕐᒥᐅᑦ ᑕᐃᒃᑯᐊ ᓇᓗᓇᐃᖅᓯᕕᒋᔭᒃᑲ, ᐃᒪᐃᕈᑎᔾᔮᙱᑦᑐᑦ.


Can the minister tell us what specific research or planning is currently being undertaken to monitor Nunavut’s current and future water supply needs?

ᒥᓂᔅᑕ ᐅᖃᐅᔾᔨᔪᓐᓇᖅᐹ ᖃᓄᐃᑦᑐᓂᒃ ᖃᐅᔨᓴᐃᔾᔪᓯᖃᕐᒪᖔᑕ ᐸᕐᓇᐃᓲᖅᑎᖃᕐᒪᖔᑕᓘᓐᓃᑦ? ᓇᐅᑦᑎᖅᓱᐃᓂᐊᕐᓗᑎᒃ ᓄᓇᕗᑦᒥ ᒫᓐᓇᐅᔪᖅ ᐊᒻᒪ ᓯᕗᓂᔅᓴᑎᓐᓂ ᐃᒥᖃᕆᐊᖃᕐᓂᖏᓐᓄᑦ?


Speaker (interpretation): Thank you. (interpretation ends) The Hon. Minister of Community and Government Services, Mr. Joe Savikataaq.

ᐅᖃᖅᑎ: ᖁᔭᓐᓇᒦᒃ. (ᑐᓵᔨᑎᒍᑦ) ᒥᓂᔅᑕᕆᔭᐅᔪᖅ ᓄᓇᓕᓐᓄᑦ ᐱᔨᑦᓯᖅᑎᒃᑯᓐᓄᑦ ᒥᓂᔅᑕ, ᒥᔅᑐ ᔫ ᓴᕕᑲᑖᖅ.


I don’t think that we have an overall plan to study all the needs of Nunavut in one big, broad study.

ᐅᖃᖅᑏ, ᑕᐃᒪᓐᓈᓗᑎᒍᑦ ᐸᕐᓇᐅᑎᐊᓗᖃᖅᑰᖏᓐᓇᑦᑕ. ᓄᓇᕗᑦᒥ ᐊᑕᐅᓯᐊᓗᒻᒥᑦ ᐸᕐᓇᐅᑎᖃᖅᑰᖏᓐᓇᑦᑕ ᖃᐅᔨᓴᐃᔾᔪᑎᒥᒃ ᓄᓇᕗᑦᒥ ᐃᒪᕐᒧᑦ ᖃᐅᔨᓴᕐᕕᒻᒥᑦ.


We are always looking at water consumption from each community and the resources they have, whether it be a man-made reservoir or a natural reservoir such as a lake, and we monitor them.

ᑭᓯᐊᓂ ᑕᐅᑐᖃᑦᑕᖅᑐᒍᑦ, ᑕᑯᓐᓇᖃᑦᑕᖅᑐᒍᑦ ᓄᓇᓕᓐᓂ ᐃᒥᖅᑕᖅᑕᐅᕙᓪᓕᐊᔪᓂᒃ ᖃᓄᑎᒋᐅᒻᒪᖔᑕ, ᐊᒻᒪᓗ ᐃᒥᖅᑕᕐᕕᓕᐊᕆᔭᐅᓯᒪᔪᑦ ᑕᓯᕐᓂ ᓇᐅᑦᑎᖅᓱᐊᕆᖃᑦᑕᖅᑕᕗᑦ.


There are some communities that are having a current water shortage right now and we deal with them. It’s a case-by-case basis.

ᐃᓚᖏᑦ ᓄᓇᓖᑦ ᐃᒥᑭᔅᓴᓕᕐᒪᑕ ᐱᓕᕆᐊᕆᖃᑦᑕᖅᖢᑎᒍᓗ ᐊᑐᓂ ᐱᓕᕆᔭᐅᖃᑦᑕᖅᑐᑦ ᑕᒪᒃᑯᐊ.


We do have funding under the Clean Water and Wastewater Fund and we use some of that to build new reservoirs or expand. We are just dealing with each community on their own merit.

ᑮᓇᐅᔭᖃᑎᔅᓴᖃᖅᑐᒍᑦ ᑕᐃᒃᑯᓂᖓ ᐃᒥᖃᑦᑎᐊᓂᕐᒧᑦ ᐊᑐᖅᑕᐅᔭᕆᐊᓕᓐᓂᒃ ᐊᒻᒪ ᐃᕐᖓᓗᕐᓂᕐᓗᑯᓄᑦ, ᒫᓐᓇ ᐱᓕᕆᐊᖃᑐᐃᓐᓇᓕᕋᑦᑎᒍ ᓄᓇᓖᑦ ᐊᑐᓃᖅᑕᖅᑐᒋᑦ.


Question 725 – 4(3): Grays Bay Port and Road Project (Akoak)

ᐊᐱᖅᑯᑦ 725 - 4(3): ᖁᕐᓗᖅᑐᐊᕐᔪᒻᒥ ᑐᓚᑦᑕᕐᕕᔅᓴᖅ ᐊᖅᑯᑎᔅᓴᕐᓗ (ᐋᖁᐊᖅ)


Mr. Akoak: Thank you, Mr. Speaker. Good afternoon, colleagues, Nunavummiut, and the community of Gjoa Haven.

ᐋᖁᐊᖅ (ᑐᓵᔨᑎᒍᑦ): ᖁᔭᓐᓇᒦᒃ, ᐅᖃᖅᑏ ᐊᒻᒪᓗ ᐅᓐᓄᓴᒃᑯᑦ ᒪᓕᒐᓕᐅᖅᑎᐅᖃᑎᒃᑲ, ᓄᓇᕗᑦᒥᐅᓪᓗ ᐊᒻᒪᓗ ᐅᖅᓱᖅᑑᕐᒥᐅᑕᐃᑦ.


My questions are for the Minister of Economic Development and Transportation.

ᐅᑯᐊ ᐊᐱᖅᑯᑎᒋᓂᐊᖅᑕᒃᑲ ᐱᕙᓪᓕᐊᔪᓕᕆᓂᕐᒧᑦ ᐃᖏᕐᕋᔾᔪᑎᓕᕆᓂᕐᒧᓪᓗ ᒥᓂᔅᑕᕆᔭᐅᔪᒧᑦ.


The minister’s response to my recent written question concerning her department’s Strategic Investments Program was tabled yesterday in the Legislative Assembly.

ᒥᓂᔅᑕ ᒫᓐᓇᕈᓗᒃ ᑎᑎᖅᑲᑎᒍᑦ ᐊᐱᖅᑯᑎᒋᓚᐅᖅᑕᓐᓄᑦ ᑭᐅᓚᐅᕐᒪᑦ, ᐱᔾᔪᑎᒋᓪᓗᒋᑦ ᑕᐃᒃᑯᐊ ᑐᑭᒧᐊᕈᑏᑦ ᑮᓇᐅᔭᖁᑎᖏᑦ, ᐃᑉᐸᔅᓴᖅ ᓴᖅᑭᑕᐅᓚᐅᖅᑐᑦ ᒪᓕᒐᓕᐅᕐᕕᒻᒧᑦ.


Information contained in the response indicates that her department provided $550,000 to the Kitikmeot Inuit Association during the 2016-17 fiscal year to support the development of the Grays Bay Road and Port Project.

ᑕᐃᒃᑯᐊ ᑐᓴᐅᒪᔾᔪᑏᑦ ᑖᒃᑯᓄᖓ ᑐᕌᖓᔪᑦ ᐅᖃᖅᓯᒪᓚᐅᖅᑐᑦ, ᐱᓕᕆᕝᕕᐊᒎᖅ $550,000-ᓂᒃ ᐊᑐᐃᓐᓇᕈᐃᓚᐅᖅᑐᑦ ᕿᑎᕐᒥᐅᑦ ᐃᓄᐃᑦ ᑲᑐᔾᔨᖃᑎᒌᖏᓐᓄᑦ, 2016-17 ᑮᓇᐅᔭᓕᕆᓐᓇᐅᑉ ᐊᕐᕌᒍᐊᓂ ᐱᕙᓪᓕᐊᑎᑕᐅᔪᓐᓇᕐᓂᐊᕐᒪᑦ ᑕᐃᓐᓇ ᖁᕐᓗᖅᑐᐊᕐᔫᑉ ᐊᖅᑯᑖ ᐊᒻᒪᓗ ᑐᓚᒃᑕᕐᕕᔅᓴᖅ.


For the record, I applaud the government for this important investment.

ᑎᑎᕋᖅᑕᐅᓯᒪᓂᖏᑦ ᒪᓕᒃᑐᒋᑦ ᑕᒪᓐᓇ ᐱᕐᔪᐊᖑᔪᖅ ᑮᓇᐅᔭᓕᖅᑕᐅᓂᐊᕐᓂᖓ.


Mr. Speaker, for the benefit of our viewing audience and also to my colleagues on this side of the House, can the minister describe how this project is benefitting the Kitikmeot?

ᐅᖃᖅᑏ, ᑕᖅᑲᒃᑯᐊ ᑕᓚᕖᓴᖅᑐᑦ ᐃᓱᒪᒋᓗᒋᑦ ᐊᒻᒪᓗ ᒪᓕᒐᓕᐅᖅᑎᐅᖃᑎᒃᑲ, ᒥᓂᔅᑕᕆᔭᐅᔪᖅ ᓇᓗᓇᐃᖅᓯᔪᓐᓇᖅᐹ ᖃᓄᖅ ᑕᒪᓐᓇ ᐃᑲᔫᑕᐅᒃᑲᓐᓂᕈᓐᓇᕐᓂᐊᕐᒪᖔᖅ ᕿᑎᕐᒥᐅᓄᑦ?


Hon. Monica Ell-Kanayuk (interpretation): Thank you, Mr. Speaker. I also thank the member for that question.

ᐊᖓᔪᖅᑳᖅ ᒫᓂᑲ ᐃᐊᓪ-ᑲᓇᔪᖅ: ᖁᔭᓐᓇᒦᒃ, ᐅᖃᖅᑎᑦᓯᔩ ᐊᒻᒪ ᖁᔭᓐᓇᒦᖅᑐᒍ ᑖᓐᓇ ᒪᓕᒐᓕᐅᖅᑎ ᐊᐱᖅᓱᕐᒪᑦ ᑕᒪᑐᒥᖓ.


I believe he’s asking about Grays Bay, but it is still being proposed and there could be a lot of items. I believe your question is how this project is benefitting Nunavummiut.

ᑖᓐᓇ ᖁᕐᓗᖅᑐᐊᕐᔪᒻᒥ ᐊᐱᖅᓱᖅᑰᕐᒪᑦ ᑭᓯᐊᓂ ᑖᓐᓇ ᐱᓕᕆᐊᑦᓴᐅᒻᒪᑦ ᐋᖅᑭᓯᒪᙱᒻᒪᑦ ᓱᓕ ᖃᓄᖅ ᐊᖏᔪᒻᒪᕆᐊᓗᒻᒥᒃ ᐃᓗᓕᖃᕈᓐᓇᕐᖓᑦ ᐊᐱᖅᑯᑎᒋᔭᐃᑦ ᖃᓄᖅ ᐃᑲᔫᑎᖃᕐᒪᖔᖅ ᓄᓇᕗᒻᒥᐅᓂᒃ.


It is fully supported by the Kivalliq Inuit Association.

ᐃᑲᔪᖅᓱᑕᐅᑦᓯᐊᖅᑐᖅ ᑖᓐᓇ ᑭᕙᓪᓕᖅ ᐃᓄᐃᑦ ᑲᑐᔾᔨᖃᑎᒌᒃᑯᖏᓐᓄᑦ.


There are a lot of proposals to do for mining projects in those regions.

ᐊᒻᒪᓗ ᑕᐅᕙᓂ ᐊᒥᓱᐃᑦ ᐅᔭᕋᓐᓂᐊᓂᕐᒧᑦ ᐱᓕᕆᐊᖃᕈᒪᔪᑦ ᐃᖅᑲᓇᐃᔭᕐᓂᒃᑯᑦ ᓴᖅᑮᒐᔭᖅᑐᖅ ᐃᖏᕐᕋᓂᒃᑯᓪᓗ ᑕᐅᕘᓇ ᓄᓇᐅᑉ ᖃᓂᒋᔭᖓᑎᒍᑦ.


It would also benefit people who would like to take additional training or who are proposing to learn a trade in order to work in that project.

ᐃᓕᓐᓂᐊᓂᕐᒧᓪᓗ ᐊᑐᕐᓂᖃᕋᔭᕐᒥᔪᖅ ᐃᖅᑲᓇᐃᔭᕈᒪᓂᐊᖅᑐᒥᓂᕐᓂᒃ.


For example, there could be heavy equipment operator training and training for other job opportunities that might arise through this project. It could be a big benefit to both regions.

ᐅᔭᕋᓐᓂᐊᓂᕐᒧᑦ ᐃᖅᑲᓇᐃᔮᑦ ᐃᓕᓐᓂᐊᕈᑕᐅᖔᕐᖓᑕ ᐊᓯᖏᓐᓄᑦᑕᐅᖅ ᐊᑐᖅᑕᐅᒍᓐᓇᖅᓯᓲᖑᒻᒪᑕ ᓄᓇᓕᖏᓐᓂ. ᓲᕐᓗ ᐅᖁᒪᐃᑦᑐᓕᕆᓂᕐᒥᒃ ᐃᓕᓐᓂᐊᖅᑐᖃᖅᑲᑦ ᐊᖁᑦᑐᖅᓯᐅᑎᒥᓪᓘᓐᓃᑦ ᓱᓇᑐᐃᓐᓇᕐᓂᒃ ᐃᖅᑲᓇᐃᔮᑦ ᑕᒪᒃᑯᐊ ᓴᖅᑭᐸᓪᓕᐊᒍᓐᓇᕐᓂᕆᒐᔭᖅᑕᖏᑦ ᐱᕈᖅᐹᓪᓕᕈᑎᐅᒐᔭᖅᑐᖅ ᐊᖏᔪᒻᒪᕆᒻᒥᒃ.


Your first supplementary, Mr. Tony Akoak.

ᓯᕗᓪᓕᖅᐹᖅ ᐃᓚᒋᐊᕈᑦ, ᒥᔅᑕ ᑑᓂ ᐋᖁᐊᖅ.


ᐄ, ᑐᓴᕈᒥᓇᖅᑐᖅ.


I think you mentioned the Kivalliq instead of the Kitikmeot.

ᑭᕙᓪᓕᕐᒥ ᑕᐃᓯᖅᑲᐅᒐᕕᑦ ᕿᑎᕐᒥᐅᓚᖅᑲᐅᒐᓗᐊᖅᑐᖓ.


Mr. Speaker, can the minister indicate what support her department is providing towards the Grays Bay Road and Port Project during the current 2017-18 fiscal year?

ᐅᖃᖅᑏ, ᑖᓐᓇ ᒥᓂᔅᑕᕆᔭᐅᔪᖅ ᓇᓗᓇᐃᖅᓯᔪᓐᓇᖅᐹ ᖃᓄᖅ ᐱᓕᕆᕕᐊ ᐃᑲᔫᓯᐊᖅᑎᑎᒻᒪᖔᑦ Grays Bay-ᒥ ᐊᖅᑯᓯᐅᕐᓂᖅ ᑐᓚᒃᑕᕐᕕᓖᓪᓗ ᑕᒪᓐᓇ ᒫᓐᓇ ᐊᑐᖅᑐᖅ 2017-18 ᑮᓇᐅᔭᓕᕆᓐᓇᐅᑉ ᐊᕐᕌᒍᐊᓂ?


Hon. Monica Ell-Kanayuk: Thank you, Mr. Speaker. (interpretation) I also thank the member for that question.

ᐊᖓᔪᖅᑳᖅ ᒫᓂᑲ ᐃᐊᓪ-ᑲᓇᔪᖅ (ᑐᓵᔨᑎᒍᑦ): ᖁᔭᓐᓇᒦᒃ, ᐅᖃᖅᑏ. (ᑐᓵᔨᑎᒎᕈᓐᓃᖅᑐᖅ) ᐊᒻᒪ ᖁᔭᓐᓇᒦᙶᖅᓱᒍ ᑖᓐᓇ ᐊᐱᖅᓱᕐᒪᑦ ᑕᒪᑐᒥᖓ.


I don’t have the information in front of me, but I do know that to date we haven’t set aside a large amount of money because we are currently negotiating and working together on this proposed project.

ᑖᒃᑯᐊ ᖃᑦᑎᓪᓚᕆᐅᒻᒪᖔᑕ ᐅᕙᖓ ᓵᖓᓃᙱᒻᒪᑕ. ᖃᐅᔨᒪᔪᖓᐅᒐᓗᐊᖅ ᐱᕙᓪᓕᐊᔪᓕᕆᔨᒃᑯᑦ ᐊᖏᓗᐊᙱᑦᑐᒥᒃ ᒫᓐᓇᒧᓄᑦ ᐅᓪᓗᒥᒧᓄᓂᓛᒃ ᑮᓇᐅᔭᓂᒃ ᓴᖅᑭᓯᓯᒪᓗᐊᙱᑦᑐᑦ. ᐋᔩᖃᑎᒌᓐᓂᒃᑯᑦ ᐱᓕᕆᖃᑎᒌᓐᓂᒃᑯᑦ ᐃᑲᔪᖃᑎᒌᓐᓂᒃᑯᑦ ᑖᓐᓇ ᓴᖅᑭᐅᒪᑦᓯᐊᖅᑑᒐᓗᐊᖅ


We are currently negotiating how we can move this project forward.

ᐊᒻᒪᓗ ᑲᔪᓯᕙᓪᓕᐊᑎᑦᑎᒐᓱᐊᕐᓂᒃᑯᑦ ᐋᔩᖃᑎᒌᓐᓂᖅ. ᑕᒪᓐᓇ ᖃᓄᖅ ᑲᔪᓯᒋᐊᒃᑲᓐᓂᕈᓐᓇᕋᔭᕐᒪᖔᖅ ᒫᓐᓇ ᐱᓕᕆᐊᖑᔪᖅ.


Your final supplementary, Mr. Tony Akoak.

ᑭᖑᓪᓕᖅᐹᖅ ᐃᓚᒋᐊᕈᑦ, ᒥᔅᑐ ᑑᓂ ᐋᖁᐊᖅ.


Can the minister describe what support the federal government is providing towards the Grays Bay Road and Port Project?

ᑖᓐᓇ ᒥᓂᔅᑕᕆᔭᐅᔪᖅ ᐅᓂᒃᑲᐅᓯᖃᕈᓐᓇᖅᐹ ᖃᓄᖅ ᐃᑲᔪᕐᒪᖔᖏᑦ ᑲᓇᑕᐅᑉ ᒐᕙᒪᒃᑯᖏᑦ ᑕᕝᕗᖓ Grays Bay-ᒥ ᐊᖅᑯᓯᐅᕐᓂᖅ ᑐᓚᒃᑕᕐᕕᓕᕆᓂᕐᓗ ᐱᔾᔪᑎᒋᓪᓗᒍ?


ᐊᖓᔪᖅᑳᖅ ᒫᓂᑲ ᐃᐊᓪ-ᑲᓇᔪᖅ: ᖁᔭᓐᓇᒦᒃ, ᐅᖃᖅᑎᑦᓯᔩ ᐊᒻᒪᓗ ᖁᔭᓐᓇᒦᖅᓱᒍ ᑖᓐᓇ ᐊᐱᖅᓱᕐᒪᑦ ᑕᒪᑐᒥᖓ.


All I can say right now is that the details of the new funding that was just initiated by the federal government are currently under review.

ᐅᖃᕈᓐᓇᑐᐃᓐᓇᖅᑐᖓ ᒫᓐᓇ ᑮᓇᐅᔭᖅᑐᕈᑏᑦ ᓄᑖᑦ ᑲᓇᑕᐅᑉ ᒐᕙᒪᒃᑯᖏᑦ ᓴᖅᑭᓚᐅᖅᑕᖏᑦ ᒫᓐᓇᓵᑦᓯᐊᖅ ᐃᓗᓕᖏᑦ ᓱᓕ ᐋᖅᑭᓱᖅᑕᐅᕙᓪᓕᐊᒻᒪᑕ.


It looks like there may be an opportunity to submit a proposal under the new federal initiative.

ᑕᐃᑲᓂ ᓂᕆᐅᓇᖅᑐᖅ ᐊᖏᔫᑎᓂᒃ ᑮᓇᐅᔭᓂᒃ ᑐᒃᓯᕋᐅᑕᐅᒍᓐᓇᖅᑐᓂᒃ ᐱᑕᖃᓚᖓᔫᔮᕆᐊᖓ ᓂᕆᐅᓇᖅᑐᖅ.


Question 726 – 4(3): Cannabis Legalization (Mikkungwak)

ᐊᐱᖅᑯᑦ 726 - 4(3): ᓯᕘᖅᑐᓪᓗᒐᐅᑉ ᒪᓕᒐᑎᒍᑦ ᐱᔭᐅᔪᓐᓇᖅᑎᑕᐅᓂᖓ (ᒥᑭᙳᐊᖅ)


My questions are for the Minister of Justice.

ᒪᓕᒐᓕᕆᔨᒃᑯᑦ ᒥᓂᔅᑕᖓᓐᓄᓄᓇ ᑐᕌᖅᑎᓐᓂᐊᖅᑕᕋ.


As the minister will be aware, his federal counterpart recently introduced Bill C-45 in the House of Commons.

ᑖᓐᓇ ᒥᓂᔅᑕᕆᔭᐅᔪᖅ ᖃᐅᔨᒪᓂᐊᕐᒪᑦ ᑲᓇᑕᐅᑉ ᒐᕙᒪᒃᑯᖏᑦᑕ ᒪᓕᒐᓕᕆᔨᒃᑯᑦ ᒥᓂᔅᑕᖏᑦ ᒫᓐᓇᕈᓘᓚᐅᖅᑐᖅ ᓴᖅᑭᑦᑎᓚᐅᕐᒪᑕ ᐱᖁᔭᒃᓴᖅ C-45-ᒥ ᒪᓕᒐᓕᐅᕐᕕᒡᔪᐊᓂ.


This federal bill proposes to legalize cannabis across the country.

ᑲᓇᑕᐅᑉ ᒐᕙᒪᒃᑯᖏᑦᑕ ᐱᖁᔭᒃᓴᖓ ᑖᓐᓇ ᐊᑐᖅᑕᐅᓗᓂ ᐋᖓᔮᕐᓇᖅᑐᓂᒃ ᒪᓕᒐᕐᓂᖅ ᓯᖁᒥᑦᑎᔪᓐᓇᐃᓪᓕᐅᑎᒋᔭᐅᓂᐊᕐᒪᑦ.


Mr. Speaker, our minister publicly stated in the Legislative Assembly last November that the Government of Nunavut has formed an interdepartmental working group to address the issue of marijuana legalization in Nunavut.

ᐅᖃᖅᑏ, ᓅᕖᕝᕙᐅᓚᐅᖅᑐᒥ ᐊᕐᕌᓂ ᓄᓇᕗᑦ ᒐᕙᒪᒃᑯᖏᑦ ᒐᕙᒪᒃᑯᑦ ᐱᔭᕆᐊᑭᒡᓕᑎᑦᑎᔨᖏᑦᑕ ᑲᑎᒪᔨᕋᓛᖏᓐᓂᒃ ᓴᖅᑭᑦᑎᓚᐅᖅᓯᒪᔪᑦ ᑕᒪᒃᑯᐊ ᓱᐴᖅᑐᕐᓗᒃᑕᐅᖃᑦᑕᖅᑐᑦ ᒪᓕᒐᕐᓂᒃ ᓯᖁᒥᑦᑎᔪᓐᓇᐃᓪᓕᐅᑕᐅᓂᐊᕐᒪᑕ ᓄᓇᕗᒻᒥ.


Can the minister indicate what specific actions this working group has undertaken to date?

ᒥᓂᔅᑕᖃᐃ ᓇᓗᓇᐃᖅᑎᔪᓐᓇᖅᐸ ᑖᒃᑯᐊ ᐱᔭᕆᐊᑭᒡᓕᑎᑦᑎᔩᑦ ᑲᑎᒪᔨᕋᖏᑦ ᐅᓪᓗᒥᒧᑦ ᑎᑭᖦᖢᒍ ᖃᓄᐃᓕᐅᖅᓯᒪᓕᕐᒪᖔᖏᓐᓂᒃ?


The actions of the Government of Canada have certainly put a lot of pressure on provinces and territories to come up with some legislation to be ready for July 1, 2018. I think that’s the date I have heard.

ᐅᖃᖅᑏ, ᑕᐃᒃᑯᐊ ᑲᓇᑕᐅᑉ ᒐᕙᒪᒃᑯᖏᑦ ᑕᐃᒪᓐᓇ ᐋᖅᑭᒃᓯᓚᐅᖅᑎᓪᓗᒋᑦ ᖃᓄᖅᑑᕈᑎᒃᓴᓕᐅᕆᐊᖃᓪᓚᕆᓕᖅᑐᒍ ᐱᖁᔭᒃᓴᓂᒡᓗ ᐋᖅᑭᒃᓱᐃᓇᓱᒡᓗᑕ ᓄᓇᑦᑎᐊᕐᒥ ᓄᓇᕗᒻᒥᓗ ᔪᓚᐃᖑᓕᖅᐸᑦ ᑕᐃᓐᓇ ᑲᔪᓯᑎᑕᐅᓂᐊᕐᕙᓗᖕᒪᑦ.


As the Minister of Justice and Attorney General for Nunavut and my colleagues across Canada, we have expressed our concern to the Minister of Justice of Canada and the Minister of Public Safety that it’s going to be very challenging for most jurisdictions to meet those deadlines and then have processes in place to distribute. It’s very complex anyway and probably more complex in Nunavut given our geography and our distribution network in Nunavut.

ᐃᓱᒪᓘᑎᒋᔭᕗᑦ ᑕᒪᒃᑯᐊ ᓇᓗᓇᐃᖅᓱᖅᓯᒪᔭᕗᑦ ᒪᓕᒐᓕᕆᔨᒃᑯᑦ ᒥᓂᔅᑕᖓᓐᓄᑦ ᑲᓇᑕᐅᑉ ᒐᕙᒪᒃᑯᖏᓐᓂᒃ ᐱᔭᕐᓂᖏᑦᑑᑎᒋᔭᐅᓂᐊᕐᒪᑦ ᐅᕙᑦᑎᓐᓄᑦ ᒪᑯᐊ ᓂᐅᕐᕈᑎᒃᓴᐅᓂᐊᖅᑎᓪᓗᒋᑦ, ᐃᓛᒃ ᐱᔭᕐᓂᖏᑦᑐᕐᔪᐊᒻᒪᕆᐊᓘᖕᒪᑦ, ᓄᓇᕗᒻᒥᓗ ᐱᓗᐊᕐᓂᐊᕈᓇᖅᖢᓂ ᑕᒪᓂ ᐅᖓᓯᒃᑐᒥᐅᑕᐅᑎᓪᓗᑕ ᐃᓛ ᐅᐸᒐᓐᓂᖏᑦᑑᑎᓪᓗᑕ.


Those are the kinds of issues that our interdepartmental working groups have been working on.

ᑕᐃᒃᑯᐊ ᒐᕙᒪᒃᑯᑦ ᐱᓕᕆᕝᕕᖏᓐᓃᙶᖅᑐᑦ ᐱᔭᕆᐊᑭᒡᓕᑎᑦᑎᔩᑦ ᐃᖅᑲᓇᐃᔭᖅᐸᓪᓕᐊᔪᑦ.


Now that we’re near the end of May and we’re in an election year, it complicates things.

ᒪᐃᓗ ᐃᓱᓕᑉᐸᓪᓕᐊᖅᑎᓪᓗᒍ.


We have to have legislation of some form in place in time for the federal legislation when it goes into force. Now we’ve got the pressure of territorial elections.

ᐱᖁᔭᕐᔪᐊᖅᑕᖃᕆᐊᖃᕐᓂᐊᖅᑐᖅ ᐊᒻᒪᓗ ᐊᑐᓯᓗᓂ ᑕᐃᓐᓇ ᐱᖁᔭᕐᔪᐊᖅ ᐊᓂᒍᖅᑎᑕᐅᓚᐅᖅᑎᓐᓇᒍ ᑲᓇᑕᐅᑉ ᒐᕙᒪᒃᑯᖏᓐᓄᑦ ᐊᒻᒪᓗ, ᓂᕈᐊᓂᖅᑕᖃᕐᓂᐊᓕᖅᑎᓪᓗᒍ ᒫᓐᓇᕈᓘᓂᐊᖅᑐᖅ


We will be reviewing the recommendations on how to go forward and of course anything we decide will have to go through this cabinet.

ᐅᑭᐊᒃᓵᖅ ᐊᒻᒪᓗ ᑕᒪᓐᓇ ᐱᓕᕆᐊᕆᔭᐅᓂᐊᓕᖅᐸᑕ ᒥᓂᔅᑕᐃᑦ ᑲᑎᒪᔨᖏᑦᑎᒍ ᐊᖅᑯᓵᖅᑕᐅᓚᐅᕐᒥᓗᓂ ᑭᓯᐊᓂᐅᓂᐊᕐᒥᔪᖅ.


Bill C-45 is currently being considered by Parliament and has not yet become law.

ᑕᐃᓐᓇ ᐱᖁᔭᒃᓴᖅ C-45 ᒫᓐᓇ ᐃᓱᒪᒃᓴᖅᓯᐅᕈᑕᐅᖕᒪᑦ ᑲᓇᑕᐅᑉ ᒐᕙᒪᒃᑯᖏᑦᑕ ᒪᓕᒐᓕᐅᖅᑎᖏᓐᓄᑦ. ᒪᓕᒐᙳᓚᐅᖦᖢᓂ ᓱᓕ.


Will the Government of Nunavut be making a formal submission on this bill and, if so, will the Government of Nunavut be supporting or opposing the legalization of marijuana?

ᓄᓇᕗᑦ ᒐᕙᒪᒃᑯᖏᑦ ᑖᒃᑯᐊ ᐱᖁᔭᒃᓴᐅᑉ ᒥᒃᓵᓄᑦ ᑎᑎᕋᐅᓯᖃᕐᓂᐊᖅᐹᑦ? ᑎᑎᕋᐅᓯᖃᕐᓂᐊᖅᐸᓪᓗ ᓄᓇᕗᑦ ᒐᕙᒪᒃᑯᖏᑦ ᐃᑲᔪᖅᓱᐃᓂᐊᖅᐸᑦ ᐊᑭᕋᖅᑐᕐᓂᐊᖅᐸᓪᓘᓐᓃᑦ ᐋᖓᔮᕐᓇᖅᑑᑉ ᒪᓕᒐᕐᓂᒃ ᓯᖁᒥᑦᑎᔪᓐᓇᐃᓪᓕᑎᑕᐅᑎᓪᓗᒋᑦ?


Minister of Justice, Mr. Keith Peterson.

ᐃᖅᑲᖅᑐᐃᔨᓕᕆᓂᕐᒧᑦ ᒥᓂᔅᑑᔪᖅ, ᒥᔅᑐ ᑮᑦ ᐲᑕᓴᓐ.


I don’t believe this government is going to be, like most provinces and territories. I can’t speak for them all, but we have expressed our concerns with the legislation and the pressures it’s putting on us.

ᒐᕙᒪᐅᔪᒍᑦ ᑕᐃᒫᑐᐃᓐᓇᖅ, ᐃᓛᒃ ᑕᐃᒃᑯᐊᓕ ᐅᖃᕈᑎᒍᓐᓇᙱᑕᕋᓗᐊᒃᑲ ᑭᓯᐊᓂ ᐃᓱᒫᓘᑎᒋᔭᕗᑦ ᓇᓗᓇᐃᖅᓯᒪᔭᕗᑦ ᑕᐃᒃᑯᓄᖓ ᑲᓇᑕᐅᑉ ᒐᕙᒪᒃᑯᖏᓐᓄᑦ.


We are going to move forward and try to meet their timelines, but it’s going to be a challenge.

ᑭᓯᐊᓂᑦᑕᐅᖅ ᐊᓂᒍᖅᑎᑕᐅᒃᐸᑦ ᐱᔭᕆᐊᑦᑐᕐᕕᓕᐊᕆᔭᐅᓯᒪᔪᑦ ᑕᐃᒃᑯᐊ ᐊᖑᒻᒪᑏᓐᓇᕋᓱᐊᕐᓂᐊᖅᑕᕗᑦ ᐱᔭᕐᓂᖏᒃᑲᓗᐊᖅᑎᓪᓗᒋᑦ.


Some communities in Nunavut have chosen through local option votes to prohibit the possession or sale of alcohol while other communities have chosen to restrict the possession of this substance through the establishment of alcohol education committees.

ᐃᓚᖏᑦ ᓄᓇᕗᒻᒥ ᓄᓇᓖᑦ ᓇᓖᕌᕈᓯᐅᖅᓯᒪᖕᒪᑕ ᓂᕆᐅᕈᓐᓇᖅᑎᑦᑎᓪᓗᑎᒡᓗ ᑕᒪᒃᑯᐊ ᐃᒥᐊᓗᐃᑦ ᓂᐅᕕᐊᒃᓴᐅᖁᔭᐅᙱᖦᖢᑎᒃ ᐸᐸᑕᐅᔭᕆᐊᖃᙱᓪᓗᑎᒡᓗ ᐃᓚᖏᓪᓗ ᑕᒪᒃᑯᓂᖓ ᐱᔪᓐᓇᖅᑎᑦᑎᓪᓗᑎᒃ ᐊᖅᑯᑎᒋᔭᐅᓪᓗᑎᒃ ᐃᒥᐊᓗᓕᕆᓂᕐᒧᑦ ᑲᑎᒪᔨᕋᓛᓄᑦ.


For the benefit of Nunavummiut who are following our proceedings today, can the Minister of Justice clarify whether or not Nunavut communities will be able to restrict the possession and sale of marijuana in the same way that alcohol is regulated and restricted?

ᓄᓇᕗᒻᒥᐅᑦ ᑕᐃᒃᑯᐊ ᑕᒪᒃᑯᓄᖓ, ᐃᓛ ᐅᓪᓗᒥ ᑲᑎᒪᕐᔪᐊᖅᑎᓪᓗᑕ ᑕᑯᓐᓇᖅᑐᑦ, ᑐᓴᐅᒪᓂᐊᕐᒪᑕ ᒪᓕᒐᓕᕆᔨᒃᑯᑦ. ᒥᓂᔅᑕᖓᑦ ᓇᓗᓇᐃᖅᓯᔪᓐᓇᖅᐹᑦ ᓄᓇᕗᒻᒥᐅᑦ ᓄᓇᓕᖁᑎᖏᑦ ᖃᓄᐃᓕᐅᕐᓂᐊᕐᒪᖔᑦ ᐅᕝᕙᓘᓐᓃᑦ ᓄᖅᑲᐅᒥᔾᔪᑕᐅᔪᒃᓴᓂᒃ ᐊᑐᓕᖅᑎᑦᑎᓂᐊᕐᒪᖔᑎᒃ ᐋᖓᔮᕐᓇᖅᑐᑦ ᐱᔾᔪᑎᒋᓪᓗᒋᑦ ᑕᐃᒪᑐᐃᓐᓇᖅ ᐱᐅᓯᖃᖅᑎᑕᐅᖕᒪᑦ ᐃᒥᐊᓗᓕᕆᓂᖅ?


ᐃᖃᖅᑐᐃᔨᓕᕆᓂᕐᒧᑦ ᒥᓂᔅᑑᔪᖅ, ᒥᔅᑐ ᑮᑦ ᐲᑕᓴᓐ.


Mr. Mikkungwak certainly knows how to throw curveballs. Maybe he should pitch for the Toronto Blue Jays.

ᐄ, ᑖᓐᓇ ᖃᐅᔨᒪᕐᓚᒃᑐᕈᓗᒃ ᑕᒪᒃᑯᓂᖓ ᐊᓇᐅᓕᒑᖅᑐᓂᒃ ᑕᑯᓐᓇᖃᑦᑕᖅᑐᒃᓴᐅᒐᕖᓐᓇ.


He’s got a few knuckleballs, sliders, curveballs, and drop balls.

ᐃᒃᑯᐊ ᐊᖅᓴᑯᓗᖕᒥᒃ ᐃᒋᑦᑎᔭᕌᖓᒥᒃ ᓴᖑᑎᑦᑎᔪᐊᓘᖃᑦᑕᕐᒪᑕ ᑕᒪᓂ ᖃᖓᑕᑎᓪᓗᒍ ᑕᐃᒪᐃᑦᑑᔮᖅᑐᖅ.


As I said in my earlier answer, it’s going to be quite complicated. In Nunavut we only have the distribution network for alcohol, beer and wine in two warehouses.

ᑕᒫᓂ ᐃᒥᐊᓗᐃᑦ ᒪᑯᐊ ᕙᐃᓂᓗ, ᕕᐊᓗ ᑕᒪᒃᑯᐊ ᓂᐅᕐᕈᑕᐅᖃᑦᑕᕐᓂᐊᓕᖅᑎᓪᓗᒋᑦ.


We have to figure all that out, the logistics and distribution. That’s why we have the interdepartmental working committee with a number of departments. There’s the legal side of things with Justice; distribution with Finance.

ᑕᐃᒪ ᑕᒪᒃᑯᐊ ᖃᓄᖅᑑᕈᑎᒋᔭᐃᓐᓇᕆᔭᕆᐊᖃᖅᑕᕗᑦ ᖃᓄᖅ ᑕᒪᒃᑯᐊ ᐋᖓᔮᕐᓇᖅᑐᑦ ᓯᐊᕐᒪᖅᑎᖅᑕᐅᖃᑦᑕᕐᓂᐊᕐᒪᖔᑦ ᖃᓄᕐᓗ ᐊᐅᓚᑕᐅᓂᐊᕐᒪᖔᖏᑦ, ᒪᓕᒐᖅᑎᒍᓪᓗ ᖃᓄᖅ


There are health issues and there are other concerns. That will be something that we will be working on.

ᐋᖅᑭᒃᓱᖅᑕᐅᓯᒪᓂᐊᕐᒪᖔᑦ ᐃᓅᓯᖃᑦᑎᐊᕐᓂᐅᓪᓗ ᒥᒃᓵᓄᑦ ᑕᒪᒃᑯᐊ ᑲᒪᒋᔭᐅᔭᕆᐊᖃᖅᑐᒃᓴᐅᖕᒪᑕ ᑕᒪᒃᑯᐊ ᐱᓕᕆᐊᕆᕙᓪᓕᐊᔭᕗᑦ.


ᐱᔭᕇᖅᑕᐅᕕᒃᓴᖏᓂᒃᑯᐊ ᑕᑯᓐᓇᕐᓗᒋᑦ ᑕᖅᑭᑦ ᖃᑦᓰᓐᓇᑯᓗᖕᓂᒃ ᐱᕕᖃᖅᑎᑕᐅᒐᑦᑕ. ᓯᑎᐱᕆᒥᓂᒃ ᑕᐃᒫᒃ ᐃᓘᓐᓇᖏᓐᓂᒃ ᓲᕐᓗ ᑐᕌᖓᔪᓂᒃ


I don’t want to put any timelines on it, but over the next few months or couple months leading up to September, there are some broad type of community consultations, go out and talk to groups, organizations, and hamlets and get their input, concerns, hear what they have to say, and maybe get some good recommendations on how to proceed.

ᐋᖅᑭᒃᓯᓯᒪᓚᐅᑲᖕᓂᐊᕋᑦᑕ. ᑕᐃᒃᑯᐊᓗ ᐃᓱᒫᓘᑎᒋᔭᐅᔪᑦ ᑕᒪᒃᑯᐊ ᑐᓴᕆᐊᖃᕐᓂᐊᕐᒥᔭᕗᑦ, ᑕᐃᒃᑯᐊᓗ ᐃᓱᒪᒋᓯᓐᓇᕐᓗᒋᑦ ᐃᓱᒪᓕᐅᕈᑎᒋᓂᐊᖅᑕᕗᑦ.


Question 727 – 4(3): Sewage Issues in Naujaat (Mapsalak)

ᐊᐱᖅᑯᑦ 727 - 4(3): ᑭᓈᓗᓕᕆᔾᔪᑏᑦ ᓇᐅᔮᓂ (ᒪᑉᓴᓚᒃ)


My question will be directed to the Minister of CGS.

ᑖᓐᓇ ᐊᐱᖅᑯᑎᒋᓂᐊᖅᑕᕋ, ᑐᕌᖅᑎᓐᓂᐊᖅᑕᕋ ᒥᓂᔅᑕᒋᔭᐅᔪᒧᑦ ᓄᓇᓕᖕᓄᑦ ᒐᕙᒪᒃᑯᓐᓄᓪᓗ ᐱᔨᑦᑎᖅᑎᒃᑯᓐᓄᑦ.


Mr. Speaker, I had posed this question at an earlier sitting regarding the lack of a sewage lagoon in Naujaat. At that time the minister indicated that it was not much of a concern.

ᐅᖃᖅᑎᑦᑎᔩ, ᐃᒃᓯᕙᑎᓪᓗᑕ ᐊᐱᖅᓱᓚᐅᖅᓯᒪᒐᒃᑯ ᑯᕕᖅᑕᕐᕕᒃ ᒥᒃᓵᓄᑦ. ᑯᕕᖅᑕᕐᕕᖃᙱᓐᓂᖓᓄᑦ ᓇᐅᔮᓂ ᐊᒻᒪᓗ ᑐᑭᓯᓚᐅᖅᓯᒪᓪᓗᖓ ᐃᓱᒫᓗᖕᓇᖅᑐᖃᓗᐊᙱᒻᒪᑦ ᒫᓐᓇᒧᑦ.


When there are studies done, we find that the raw sewage that is seeping into the ocean is way too small to be of concern.

ᑕᐃᒪ ᑕᐃᒪᐅᓚᐅᖅᑐᒧᑦ ᖃᐅᔨᓴᖅᑕᐅᒑᖓᑦ ᑕᐅᓄᖓ ᑖᓐᓇ ᑰᒃᑐᖅ ᑯᕕᔭᐅᕙᒃᑐᖅ ᑕᕆᐅᕐᒧᑦ ᒥᑭᑦᑑᓗᐊᕐᓂᖓᓄᑦ.


However, there are an increasing number of houses being built in Naujaat.

ᑕᐃᒪ ᑕᐃᒪᓐᓇᐃᑦᑑᑎᓪᓗᒍ, ᐊᖏᒡᓕᕙᓪᓕᐊᖏᓐᓇᕐᒪᑦ ᑕᒪᓐᓇ ᑯᕕᔭᐅᕙᒃᑐᖅ ᐃᒡᓗᕐᔪᐊᑦ ᓴᖅᑭᐸᓪᓕᐊᓂᖏᓐᓄᑦ ᐊᕐᕌᒍᑕᒫᑦ.


Prior to coming here, I went to see the seepage and there’s quite a lot of raw material going into the sea and there’s even a bay or a pond being formed with raw sewage material.

ᑕᐃᒪᓐᓇᐃᑦᑑᑎᓪᓗᒍ, ᑕᐃᒪ ᑕᐅᕘᓇ ᐊᖅᑯᓵᓵᓚᐅᕋᒪ ᐅᓄᖓᑲᓪᓛᓘᖕᒪᑦ ᑖᓐᓇ ᑰᖃᑦᑕᖅᑐᖅ ᑯᕕᖅᑕᖅᑕᐅᔪᖅ. ᑕᕆᐅᓪᓘᓐᓂᑦ ᖃᓂᒋᔮᓂ ᑕᓯᒐᖃᒻᒪᕆᓕᖅᑐᖅ ᓇᓗᓇᙱᑦᑎᐊᒻᒪᕆᒃᖢᓂ ᑕᐅᓄᖓ ᑕᕆᐅᕐᒧᑦ ᑯᕕᕙᓪᓕᐊᔪᖅ.


Mr. Speaker, can the minister indicate to me when it would become a concern and how much of a quantity would have to be seeping into the ocean for it to become a concern?

ᐅᖃᖅᑎᑦᑎᔩ, ᒥᓂᔅᑕᖃᐃ ᑐᑭᓯᑎᑦᑐᓐᓇᖅᐹᖓ ᑕᐃᒪ ᖃᓄᖅ ᐊᖏᑎᒋᔪᖅ ᑕᕆᐅᕐᒧᑦ ᑯᕕᖃᑦᑕᓕᕌᖓᑦ, ᑰᖃᑦᑕᓕᕌᖓᑦ ᑕᒪᓐᓇ ᖃᓄᖅ ᐊᖏᑎᒍᔪᒥᒃ ᑯᕕᔪᖃᓕᕌᖓ ᑯᕕᖅᑕᕐᕕᖕᒥᑦ ᐱᑖᕆᐊᖃᓕᓲᖑᕙ?


I’ll answer the member’s question this way: it’s not the amount of liquids that would determine what is harmful to the ocean; it’s what the liquid is.

ᐅᖃᖅᑏ, ᑖᓐᓇ ᐊᐱᖅᑯᑎᒋᔭᖓ, ᐃᒪᓐᓇᖃᐃ ᑭᐅᒍᒃᑯ, ᐃᓛᒃ ᑕᐃᒃᑯᐊ ᐃᕐᖓᖅᑐᑦ ᐅᕝᕙᓘᓐᓃᑦ ᑯᕕᔪᑦ ᑕᕆᐅᕐᒧᑦ ᐅᓄᕐᓂᖏᑦ ᐱᓗᐊᙱᑦᑐᖅ.


If you have a water truck spill its whole load into the ocean, nobody would complain, but if you have a sewage truck spill its load to the ocean, then someone would complain and there would be regulations against that. It’s not the amount of sewage that is going into the ocean; it’s the quality or the condition or how much pollutants are in the liquid that is seeping out from natural sewage lagoons or wetland areas that go into the ocean.

ᓲᕐᓗ ᐃᓱᒫᓘᑎᖃᖃᑦᑕᖏᓐᓇᑦᑕ ᑯᕕᔪᖅᑕᖃᖅᑎᓪᓗᒍ ᓲᕐᓗ ᓄᓇᓯᐅᑎᓕᒫᑦ ᑕᑖᕐᓗᓂ ᑯᕕᑦᑎᓐᓂᖅᐸᑦ ᑕᕆᐅᕐᒧᑦ.


It’s what’s in the water, not the amount of the water.

ᑕᒪᓐᓇᓕ ᐃᓱᒫᓘᑎᒋᓪᓗᐊᙱᑕᕗᑦ ᑭᓯᐊᓂ ᑕᐃᒃᑯᐊ ᐃᓱᒫᓘᑎᒋᔭᕗᑦ ᑭᓱᓂᒃ ᑕᐃᓐᓇ ᑯᕕᔭᐅᕙᓪᓕᐊᔪᖅ ᑭᓱᖃᐅᕐᒪᖔᖓ. ᐃᒥᕐᒧᑦ ᐃᓚᐅᑏᑦ ᑕᒪᒃᑯᐊ ᐃᓱᒫᓘᑎᒋᖔᕋᔭᖅᑕᕗᑦ ᐅᓄᕐᓂᖏᑦ ᐱᙱᑦᑐᒋᑦ.


Indeed that may be, but it is rather unsightly to see raw sewage being dumped on the tundra with no designated lagoon.

ᑕᒪᓐᓇ ᑕᑯᕋᕐᓂᖏᒻᒪᑦ ᑕᒪᐅᖓᒥᐊᖅ ᑯᕕᖅᑕᖃᑦᑕᖅᑎᓪᓗᒋᑦ.


Further, that pond is getting larger due to the sewage dumping in that area.

ᓄᓇᐃᓐᓇᑐᐃᓐᓇᑦᑎᐊᒻᒪᕆᖕᒧᑦ ᐊᒻᒪᓗ ᐊᖏᔪᖅ ᐊᖏᒡᓕᕙᓪᓕᐊᖏᓐᓇᒻᒪᕆᒃᖢᓂ ᑕᒪᓐᓇ ᑯᕕᔭᐅᖃᑦᑕᖅᑐᖅ.


With that being the situation, the project was deferred or rather it was cut.

ᑕᐃᒪᓐᓇᐃᑦᑑᑎᓪᓗᒍ, ᑭᖑᕙᕆᐊᖅᑕᐅᓚᐅᖅᓯᒪᔪᖅ.


I refer to the funding that was allocated for that project for the sewage lagoon. Furthermore, it was delayed.

ᐃᓛᒃ ᐲᖅᑕᐅᓚᐅᖅᓯᒪᖕᒪᑦ ᑮᓇᐅᔭᖅ ᑕᐃᓐᓇ ᐊᑐᖅᑐᒃᓴᐅᔫᒐᓗᐊᖅ ᑕᐃᔅᓱᒧᖓ ᑯᕕᖅᑕᕐᕕᒃᓴᐅᓇᔭᖅᑐᒧᑦ ᐊᒻᒪᓗ ᑭᖑᕙᕆᐊᖅᑕᐅᓪᓗᓂ.


I wonder if the minister could respond to my question on what time frame is involved for this delay. How many years has it been pushed back?

ᑖᓐᓇ ᐃᓛᒃ, ᖃᓄᑭᐊᖅ ᒥᓂᔅᑕᐅᖃᐃ ᑭᐅᒍᓐᓇᖅᐹᖓ, ᑖᓐᓇ ᑭᖑᕙᕆᐊᖅᑕᐅᓂᕆᔭᖓ ᖃᓄᖅ ᐊᑯᓂᐅᑎᒋᔪᒧᑦ ᐊᕐᕌᒍᒧᑦ ᑭᖑᕙᕆᐊᖅᑕᐅᓯᒪᕙ?


I can’t tell the member exactly how many years it’s postponed. It depends on the natural filtration system that is doing the work it’s supposed to for Naujaat.

ᐅᖃᖅᑏ, ᒪᓕᒐᓕᐅᖅᑎ ᐅᖃᐅᑎᓪᓚᑦᑖᕈᓐᓇᙱᑕᕋ ᐊᕐᕌᒍᓂᑦ ᖃᔅᓯᓂᒃ ᑭᖑᕙᕆᐊᕐᒪᖔᑦ ᑐᙵᕕᖃᕐᒪᑦ ᑖᓐᓇ ᓇᐅᔮᓂ ᑯᕕᔭᐅᕙᓪᓕᐊᔪᖅ.


When the study was done, it was completed last year and the report was issued at the end of 2016 or early 2017, I believe, to my department.

ᐊᕐᕌᓂ ᖃᐅᔨᓴᖅᑕᐅᑎᓪᓗᒍ ᐅᓂᒃᑳᓕᐅᓚᐅᖅᖢᑎᓪᓗ 2016-2017 ᐱᒋᐊᕐᓂᕈᔪᐊᓂ ᐱᓕᕆᕝᕕᑦᑎᓐᓄᑦ.


At that time the current conditions were the natural filtration of the wetlands was doing what it does on its own with sewage that was being pumped there.

ᑕᐃᔅᓱᒪᓂᓗ ᖃᓄᐃᓕᖓᓂᖓ ᑕᒪᓐᓇ ᓇᖕᒥᓂᖅ ᓴᓗᒻᒪᖅᐸᓪᓕᐊᓂᖓ ᓄᓇᐅᑉ ᖃᐅᔨᓴᖅᑕᐅᓚᐅᖅᖢᓂ ᑕᐃᒪᓕ ᑭᓈᓗᒃ ᑕᒪᓐᓇ ᑯᕕᓚᐅᖅᑐᖅ.


ᐄ, ᒪᓕᒐᓕᐅᖅᑎ ᓱᓕᔪᖅ, ᑕᐃᒪᓕ ᖃᖓᒃᑯᑦ ᖃᓄᐃᓕᒋᐊᖃᓕᓛᕋᑦᑎᒍ.


There is going to come a point where something would have to be done because the quality of the sewage coming out from the natural filtration wetlands has to be of a certain quality. We can’t just dump raw sewage into the ocean. There are regulations against that.

ᑕᒪᓐᓇ ᑯᕕᔭᐅᕙᓪᓕᐊᔪᖅ ᒪᓴᖕᒥᒃ ᐃᒻᒥᓂᒃ ᓴᓗᒻᒪᖅᐸᓪᓕᐊᓂᖓ ᑕᒪᐅᖓ ᑕᕆᐅᕐᒧᑦ ᑯᕕᓯᑐᐃᓐᓇᕈᓐᓇᙱᑦᑕ.


I can’t tell the member when the time will come, but there will be a time when natural filtration will not work due to the amount of sewage being produced in Naujaat.

ᒪᓕᒐᓕᐅᖅᑎ ᐅᖃᐅᑎᔪᓐᓇᙱᑦᑕᕋᓗᐊᕋ ᖃᖓᐅᓛᕐᒪᖔᑦ ᑭᓯᐊᓂ ᑕᐃᒪᓐᓇ ᐃᒻᒥᓂᒃ ᓴᓗᒻᒪᖅᓴᖅᐸᓪᓕᐊᓂᖓ ᓈᒻᒪᒍᓐᓃᓛᕐᒪᑦ ᐊᖏᓗᐊᓕᖅᐸᑦ ᓇᐅᔮᓂᑦ.


For now all I can tell the member is that we will monitor the situation and we will revisit the possible sewage lagoon in Naujaat in the future.

ᒫᓐᓇᐅᔪᕐᓕ ᐅᖃᐅᑎᔪᓐᓇᑐᐃᓐᓇᖅᑕᕋ ᒪᓕᒐᓕᐅᖅᑎ ᓇᐅᔅᓯᖅᑐᐃᓐᓇᕐᓂᐊᖅᐸᕗᑦ ᑕᐅᕙᓂ ᓇᐅᔮᓂ ᑭᓈᓗᖃᕐᕕᒃᑖᒃᓴᖓ ᐃᓱᒪᒃᓴᓯᐅᕈᑎᒋᓛᖅᐸᕗᑦ.


Can the minister inform me of how often the studies are conducted? Is it once a year? How many times a year do they study the seepage to the ocean?

ᒥᓂᔅᑕᐃᑦ ᑐᑭᓯᑎᒍᓐᓇᖅᐹᖓ ᑕᒪᓐᓇ ᖃᐅᔨᓴᕐᓂᐅᖃᑦᑕᖅᑐᖅ ᑕᐃᒪᓐᓇᐃᑦᑐᓄᑦ ᖃᑦᓰᖅᑕᐅᓪᓗᓂ ᐅᑭᐅᓗᒃᑖᖅ ᐅᕝᕙᓘᕝᕙ ᐊᑕᐅᓰᖅᑕᖅᓱᓂ ᖃᓄᖅ ᖃᐅᔨᓴᖅᑕᐅᓂᕆᔭᖏᑦ ᑕᒪᒃᑯᐊ ᑕᕆᐅᕐᒧᙵᖅᐸᓪᓕᐊᔪᑦ ᖃᐅᔨᓴᖅᑕᐅᑎᒋᓲᖑᕙ ᐅᑭᐅᓗᒃᑖᖅ ᖃᑦᓰᖅᓱᒍ?


Hon. Joe Savikataaq: Thank you, Mr. Speaker. Dalhousie University has been doing that study for the natural filtration wetland areas in communities.

ᐊᖓᔪᖅᑲᖅ ᔫ ᓴᕕᑲᑖᖅ: ᖁᔭᓐᓇᒦᒃ, ᐅᖃᖅᑎ.


They take their samples in the summer. I don’t know exactly the process of how they do it. I’m going to assume they would take the samples where they dump the raw sewage, another one farther out, then farther out, and then farther out ‘til it’s closest to the ocean.

ᐅᖃᖅᑎ Dalhousie ᓯᓚᒃᑐᖅᓴᕐᕕᒡᔪᐊᖓ ᖃᐅᔨᓴᖃᑦᑕᖅᓯᒪᖕᒪᑦ ᓄᓇᓕᖕᓂ ᓄᓇᐅᑉ ᐃᒻᒥᓂᒃ ᓴᓗᒻᒪᖅᐸᓪᓕᐊᓂᖓ ᐆᒃᑐᕋᒐᒃᓴᓂᖅ ᐊᐅᔭᒃᑯᑦ ᓄᐊᑦᑎᓲᑦ ᖃᐅᔨᒪᓪᓚᔪᑦᑖᙱᑕᕋ ᖃᓄᐃᓕᐅᓪᓚᑦᑖᖃᑦᑕᕐᒪᖔᑕ ᑭᓯᐊᓂ ᐃᓱᒪᒋᔭᕋ ᖃᐅᔨᓴᕋᒃᓴᓂᒃ ᓄᐊᑦᓯᒍᑎᒃ ᑯᕕᓯᕝᕕᐅᖃᑦᑕᖅᑐᒥ ᐊᒻᒪ ᐅᖓᓯᒡᓕᕙᓪᓕᐊᓗᒍ ᑕᐃᒪᒃ ᑕᕆᐅᕐᒧᑦ ᖃᒡᓕᕙᓪᓕᐊᓗᒍ, ᑕᒃᑯᐊ ᖃᓄᖅ ᓱᕈᖅᓯᒪᑎᒋᖕᒪᖔᑕ ᓴᓗᒻᒪᖅᐸᓪᓕᐊᓯᖕᒪᖔᓪᓗ.


It’s just done once a season per area, per sewage lagoon. That’s my understanding. The study is usually done just once because the natural filtration system would not change year after year unless something abnormal happened.

ᐊᕐᕌᒍ ᐊᑕᐅᓯᐊᖅᖢᒍ ᑖᒃᑯᐊ ᑭᓈᒃᑕᕐᕖᑦ ᐊᑐᓂᑦ ᐊᑕᐅᓯᐊᖅᑕᐅᓪᓗᑎᒃ ᒫᓐᓇ ᐃᒻᒥᓂᒃ ᓴᓗᒻᒪᖅᐸᓪᓕᐊᓂᖓ ᐊᓯᔾᔨᖅᐸᓪᓕᐊᔾᔮᙱᒻᒪᑦ ᐊᔾᔨᒋᙱᑦᑎᐊᒻᒪᕆᑦᑖᓗᐊᓂᒃ ᐊᑐᖅᑐᖃᓚᐅᙱᓐᓂᖓᓄᑦ ᖁᔭᓐᓇᒦᒃ, ᐅᖃᖅᑎ.


Member for Quttiktuq, Mr. Isaac Shooyook.

ᒪᓕᒐᓕᐅᖅᑎ ᖁᑦᑎᒃᑐᒧᑦ. ᒥᔅᑐ ᐊᐃᓴᒃ ᓲᔪᖅ.


Question 728 – 4(3): The Need for Improving Boarding Home Facilities (Shooyook)

ᐊᐱᖅᑯᑦ 728 - 4(3): ᐋᓐᓂᐊᕕᓕᐊᖅᑐᓄᑦ ᑐᔪᕐᒥᕖᑦ ᐱᐅᓯᒋᐊᖅᑕᐅᔭᕆᐊᖃᕐᓂᖏᑦ (ᓲᔪᖅ)


I would like to direct my question to the Minister of Health.

ᐊᐱᖅᑯᑎᒐ ᑐᕌᖅᑎᑦᑐᒪᔭᕋ ᒥᓂᔅᑕᖓᓐᓄᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ.


We in the Baffin region who seek medical attention are facing a lack of space at the Tammaativvik Boarding Home.

ᕿᑭᖅᑖᓗᖕᒥᐅᑎᒍᑦ ᐋᓐᓂᐊᕕᓕᐊᖃᑦᑕᖅᑐᑦ ᐊᑲᐅᙱᓕᐅᓪᓚᑦᑖᓕᕐᒪᑕ ᐅᓪᓗᒥ ᑐᔪᕐᒥᕕᒃ ᑕᖕᒫᖅᑎᕝᕕᒃ ᒥᑭᓗᐊᕐᓂᖓᓄᑦ.


Patients and pregnant women go here by airplane, and this is a very important issue. There have been serious concerns this year about lack of space at the boarding home.

ᐋᓐᓂᐊᕕᓕᐊᖅᑐᑦ ᐃᕐᓂᔭᖅᑐᖅᑐᓪᓗ ᖃᖓᑕᔫᒃᑯᑦ ᑕᕝᕗᙵᐅᖃᑦᑕᕐᒪᑕ ᑕᒪᓐᓇ ᐱᕐᔪᐊᖑᓪᓗᓂᓗ ᐊᒃᓱᒻᒪᕆᐊᓗᒃ ᑕᒫᓂ ᐊᕐᕌᒍᒥ ᐃᓗᐊᙱᓕᐅᕋᑦᑕ ᑐᔪᕐᒥᕕᕗᑦ ᒥᑭᓗᐊᕐᓂᖓᓄᑦ.


Has the minister looked into alternative solutions to this problem or has he been informed about the lack of space at the boarding home? When it’s over capacity, clients are put in hotels.

ᒥᓂᔅᑕ ᑕᒪᑐᒥᖓᖃᐃ ᐃᓱᒪᒃᓴᖅᓯᐅᖅᓯᒪᙱᓚᖅ ᑖᓐᓇ ᐅᖃᐅᔾᔭᐅᖃᑦᑕᖅᓯᒪᕙᓘᓐᓃᑦ ᖃᐅᔨᓴᖅᓯᒪᕙᓘᓐᓃᑦ ᑖᔅᓱᒧᖓ ᒥᑭᓗᐊᓪᓚᑦᑖᓕᕐᓂᖓᓂᒃ? ᓲᕐᓗ ᒪᑯᐊ ᑐᔪᕐᒥᕖᑦ ᑕᑕᓗᐊᕌᖓ ᑕᒪᒃᑯᐊ ᐃᓂᒋᔭᐅᖃᑦᑕᕐᒥᖕᒪᑕ ᑕᒪᓐᓇᖃᐃ ᑕᐃᒪᐃᓕᐅᖅᑎᓪᓗᒋᑦ, ᑖᒃᑯᐊ ᐋᓐᓂᐊᕕᓕᐊᖃᑦᑕᖅᑐᑦ ᐃᓂᒃᓴᖃᕈᓐᓃᖃᑦᑕᖅᑐᑦ ᑐᔪᕐᒥᕕᐅᑉ ᐊᓯᐊᓂ ᑖᔅᓱᒪ ᑕᒻᒫᑎᕐᕕᐅᑉ ᐊᓯᐊᓄᐊᖃᑦᑕᖅᑎᓪᓗᒋᑦ.


Does this not result in increased spending or not?

ᑕᒪᓐᓇ ᑮᓇᐅᔭᖅ ᓲᕐᓗ ᐊᑐᓗᐊᕐᓂᖅᓴᐅᖃᑦᑕᖅᐸ ᐅᕝᕙᓘᓐᓃᑦ ᓱᖁᑕᐅᙱᓚᖅ ᑕᐃᒪᓐᓇ ᐊᑐᕋᓗᐊᕈᑎᒃ?


I would appreciate it if the minister can describe the problems associated with this issue.

ᑕᒪᑐᒥᖓᖃᐃ ᑐᑭᓯᑎᒋᐊᕈᓐᓇᖅᐸᕐᒪ ᖃᓄᖅ ᐃᓗᐊᙱᔾᔪᑎᖃᕐᒪᖔᑦ.


I appreciate the member raising this concern again.

ᑐᑭᓯᔭᕋᓗᐊᕋ ᑕᒪᑐᒥᖓ ᐃᓱᒪᒋᔭᖓ.


The Tammaativvik Boarding Home here in Iqaluit is typically run at 30 percent over capacity, leading to the need to utilize hotels and other facilities, even going so far as to billet people in people’s homes where needs arise.

ᑕᒻᒫᑎᕐᕕᒃ ᐃᖃᓗᓐᓃᑦᑐᖅ 30 ᐳᓴᒻᒪᕆᒻᒥᒃ ᑕᑕᓗᐊᖃᑦᑕᖅᓯᒪᒻᒪᑦ ᐊᑐᖅᑕᐅᔭᕆᐊᖃᓕᖅᐸᑦᑐᑎᑦ ᑐᔪᕐᒥᕖᑦ ᐊᓯᖏᓪᓗ ᐃᒪᓐᓇᐅᓲᖑᒻᒪᕆᑦᑐᑎᓪᓗ ᐊᖏᕐᕋᕆᔭᐅᔪᓂᒃ ᑐᔪᕐᒥᕕᔭᕋᓕᖅᐸᑦᑐᑎᑦ ᐱᔭᕆᐊᖃᓕᕌᖓᒥᒃ.


I have also heard concerns of even when people are in hotels, they may even have to change hotels or change rooms partway through their stay due to bookings. Iqaluit is a very busy city and there are different events going on.

ᑐᓴᖃᑦᑕᖅᓯᒪᒋᓪᓗᖓᓗ ᐃᓱᒫᓘᑕᐅᕙᑦᑐᓂᒃ ᑖᒃᑯᐊ ᑐᔪᕐᒥᕖᑦ ᐊᓯᐊᓄᑦ ᐃᒡᓗᕈᓯᕐᒧᓪᓘᓐᓃᑦ ᐊᓯᐊᓅᕆᐊᖃᓕᓲᖑᒻᒪᑕ ᐃᓂᔅᓴᖃᙱᓗᐊᕐᓂᖓᓄᑦ ᐃᖃᓗᐃᑦ ᐱᓕᕆᕕᐅᔪᒻᒪᕆᐅᒻᒪᑦ ᐊᔾᔨᒌᙱᕈᓘᔭᖅᑐᓂᓗ ᖃᓄᐃᓕᐅᕐᕕᐅᖕᒪᑦ.


We do try to take that into consideration when we make specialist appointments. We look at what specialists needs are coming to the community in addition to what events are being held.

ᑕᒪᓐᓇ ᐃᓱᒪᒋᖃᓯᐅᑎᓇᓱᖃᑦᑕᖅᑕᕗᑦ ᒪᑯᓂᖓ ᖃᐅᔨᒪᔨᑕᐅᔪᓂᒃ ᓘᑦᑖᓂᒃ ᑎᑭᑎᑦᑎᓂᐊᓕᕌᖓᑦᑕ ᑕᒪᐅᖓ ᐃᖃᓗᓐᓅᖅᑐᖃᕐᓂᐊᓕᕌᖓᑦ.


We try not to put any additional strain on infrastructure.

ᒫᓐᓇᓗ ᖃᓄᐃᓘᖅᑐᖃᕐᓂᐊᕐᒪᖔᖅ ᑲᑎᒪᔪᖃᕐᓂᐊᖏᒃᑲᓗᐊᕐᒪᖔᕐᓘᓐᓃᑦ ᑕᒪᒃᑯᐊ ᐊᒃᓱᖁᓗᐊᖁᓇᒋᑦ ᐃᓂᒃᓴᐃᑦ.


We are in continual discussions with the ownership group and the management at the Tammaativvik Boarding Home to continually look at how we can address this ongoing concern. There is a lack of space in Iqaluit, so it is not an overnight solution that we can find.

ᐅᖃᖃᑎᒋᓂᐊᓕᓕᒫᖅᑕᕗᑦ ᓇᒻᒥᓂᖃᖅᑐᑦ ᑕᐃᒃᑯᐊ ᑕᒻᒫᑕᕐᕕᒃ ᑐᔪᕐᒥᕕᖕᒥ ᕿᒥᕐᕈᐊᖏᓐᓇᖁᓪᓗᒋᑦ ᖃᓄᖅ ᐋᖅᑭᒋᐊᖅᐸᓪᓕᐊᖏᓐᓇᐅᔭᕈᓐᓇᕐᒪᖔᑦ ᐃᓱᒫᓗᒋᔭᐅᖃᑦᑕᖅᑐᖅ, ᐃᖃᓗᖕᓂ ᐃᓂᒃᓴᖃᖏᓗᐊᖃᑦᑕᕐᓂᖓ ᐃᖃᓗᖕᓂᑦ ᑕᒪᓐᓇᓗ ᐅᓐᓄᐊᑐᐃᓐᓇᖅ ᐋᖅᑭᒍᓐᓇᕋᓂ ᕿᓂᖅᑕᕋᓗᐊᕗᑦ.


We do have challenges with the new announcement by the federal government of NIHB funding escort travel for maternity travel, which again increases the number of people at these facilities.

ᐊᒃᓱᕈᓐᓇᖅᑐᑕᖃᕐᓗ ᑕᐃᒪ ᒐᕙᒪᑐᖃᒃᑯᑦ ᑐᓴᖅᑎᑦᑎᕋᑖᖅᑎᓪᓗᒋᑦ ᓇᓪᓕᐅᒃᑯᒫᖃᖏᑦᑐᒃᑯᑦ ᑮᓇᐅᔭᖁᑎᖏᓐᓂᒃ ᒪᓕᑦᑎᖃᕐᓂᕐᒧᑦ ᐋᓐᓂᐊᕕᓕᐊᖅᑐᓄᑦ. ᑕᒪᓐᓇᓗ ᐊᒥᓱᕈᕆᐊᕈᑕᐅᖃᑦᑕᖅᑐᖅ ᑐᔪᕐᒥᕕᒻᒦᖃᑦᑕᖅᑐᓂᒃ.


That’s a very recent announcement, so we are still gauging the implications of that announcement.

ᑖᓐᓇ ᑐᓴᖅᑎᑕᐅᖃᑖᖑᓗᐊᒧᑦ ᓱᓕ ᕿᒥᕐᕈᓇᓱᑉᐸᕗᑦ ᐊᑦᑐᐃᓂᕆᓂᐊᖅᑕᖓᓂᒃ.


Mr. Speaker, I realize I’m not answering the question with a solution, but I can assure the member that we’re very aware and we’re in continual dialogue with partners to work towards finding a solution.

ᐅᖃᖅᑏ, ᖃᐅᔨᒪᒐᓗᐊᖅᑐᖓ ᐊᐱᖅᑯᑕᐅᔪᒥᒃ ᑭᐅᓪᓚᕆᖏᓐᓇᒪ ᐋᖅᑭᒍᑎᒥᒃ, ᑭᓯᐊᓂᓕ ᓇᓗᓇᐃᕐᕕᒋᔪᓐᓇᖅᑕᕋ ᒪᓕᒐᓕᐅᖅᑎ ᐅᔾᔨᕆᑦᑎᐊᕋᑦᑎᒍ ᐊᒻᒪ ᐅᖃᖃᑎᖃᐃᓐᓇᖅᑐᑕ ᐱᓕᕆᖃᑎᒋᕙᑦᑕᑎᓐᓂᒃ ᐋᖅᑭᒍᑎᒃᓴᖅᓯᐅᖃᑎᒋᓪᓗᒋᑦ.


ᑕᒪᓐᓇᓗ ᐅᖃᐅᓯᕆᔭᖓ ᑐᑭᓯᔭᕋ.


This is a serious matter for medical travel. I’m not pointing at Iqaluit or Sanikiluaq.

ᑖᓐᓇ ᐱᕐᔪᐊᖑᖕᒪᑦ ᐋᓐᓂᐊᕕᓕᐊᕐᓂᖅ ᓲᕐᓗ ᐃᖃᓗᐃᑦ ᐱᙱᑕᕋ ᐊᒻᒪ ᓴᓂᑭᓗᐊᖅ.


There are 12 communities that are having real problems with medical travel or with pregnant mothers coming in or those coming here for checkups and those who need CAT scans.

ᑖᒃᑯᐊ ᐃᓛᒃ 12 ᓄᓇᓖᑦ ᐃᓗᐊᙱᓕᐅᓪᓚᑦᑖᕐᒪᑕ ᑕᒪᑐᒧᖓ ᐊᐅᓪᓚᖃᑦᑕᕐᓂᕐᒧᑦ ᖃᐅᔨᓴᖅᑕᐅᔭᕆᐊᖅᑐᖅᑐᑦ ᐃᕐᓂᔭᖅᑐᖅᑐᑦ ᐊᒻᒪ ᐋᓐᓂᐊᕕᖕᓄᑦ ᑕᒪᒃᑯᓄᖓ ᖃᐅᔨᓴᖅᑕᐅᔪᑦ ᑕᒪᒃᑯᐊᓗ ᑕᕐᕋᖅᑐᖅᑕᐅᔭᕆᐊᓖᑦ.


With that being the case, there are real challenges with pregnant mothers being able have escorts.

ᑕᐃᒪᐃᑦᑑᑎᓪᓗᒍ, ᑖᓐᓇ ᐊᒃᓱᕈᕐᓇᖅᑐᖃᒻᒪᕆᖕᒪᑦ ᑕᒪᒃᑯᐊ ᐃᕐᓂᔭᖅᑐᖃᑦᑕᖅᑐᑦ ᒪᓕᒃᑕᐅᔪᓐᓇᖅᓯᑎᓪᓗᒋᑦ.


Lack of space will become more of a problem in the future and the Department of Health will have to spend a lot more money.

ᒥᑭᓗᐊᓪᓚᖅᑖᖅᑐᑯᓘᕙᓪᓕᐊᑐᐃᓐᓇᕐᓂᐊᕐᒪᑦ ᓯᕗᓂᑦᑎᓐᓂ ᐊᒻᒪ ᑮᓇᐅᔭᒐᓴᒡᔪᐊᓂᒃ ᐊᑐᕐᓂᖅᓴᐅᓂᐊᓕᖅᑐᑦ ᐋᓐᓂᐊᖃᕐᓇᖏᑦᑐᓕᕆᔨᒃᑯᑦ ᑕᒪᓐᓇ ᓇᓗᓇᕈᓐᓃᕐᒪᑦ.


Can the minister and his department and the federal government in Ottawa make funding available in 2018 to build a bigger facility than Tammaativvik that is run by the Government of Nunavut? Have you ever considered such a thing?

ᒥᓂᔅᑕ ᑕᒪᑐᒥᖓᖃᐃ ᐱᓕᕆᕝᕕᒃᑎᓪᓗ ᐊᒻᒪᓗ ᒐᕙᒪᒋᔭᕗᑦ ᐋᑐᐋᒥ ᑕᒫᓂ ᓯᕗᓂᑦᑎᓐᓂ 2018 ᐃᓗᐊᓂ ᑕᒻᒫᖅᑎᕐᕕᐅᑉ ᐊᖏᖅᑭᔭᖓᓂᒃ ᑮᓇᐅᔭᓂᖃᐃ ᐊᑐᐃᓐᓇᖃᓕᓚᐅᖅᓯᒪᔾᔮᖏᒻᒪᕆᒃᐸᑦ ᓲᕐᓗ ᓄᓇᕗᑦ ᒐᕙᒪᒃᑯᖏᓐᓂ ᐊᐅᓚᑕᐅᓗᓂ, ᑕᐃᒪᐃᑦᑐᒥᖃᐃ ᐃᓱᒪᖃᙱᑦᑎᐊᒻᒪᕆᒃᓯᒪᕕᓯ?


It’s a real problem, especially for elders and those with physical disabilities.

ᑖᓐᓇ ᓈᒻᒪᒍᓐᓃᓪᓚᑦᑖᖅᑎᓪᓗᒍ ᒪᑯᐊ ᐃᓐᓇᐅᓂᖅᓴᐃᑦ, ᐱᒡᒐᖅᑐᑦ ᑕᒫᓂ ᓇᑎᑐᐃᓐᓇᕐᒥ ᐃᓂᖃᖃᑦᑕᕐᓇᕋᖅᑕᐅᖕᒪᑕ ᐃᓂᒃᓴᖃᙱᓗᐊᕐᓂᖓᓄᑦ?


As we keep stating, we respect our elders. With that being the case, have you decided what to do about that situation?

ᑕᐃᒪᐃᑦᑑᑎᓪᓗᒍ ᑕᒪᒃᑯᐊ ᐅᖃᖃᑎᖃᐅᕋᓱᒃᐱᓰ ᐃᓐᓇᖁᑎᕗᒡᒎᖅ ᐱᕐᔪᐊᖑᖕᒪᑕ, ᑕᐃᒪᐃᑦᑑᑎᓪᓗᒍ ᑕᒪᓐᓇ.


I know funding is hard to come by, but have you ever considered how to acquire a larger boarding home?

ᖃᓄᖅ ᑕᒪᓐᓇ ᑐᑭᑖᖅᓯᒪᕕᓯ ᑖᓐᓇ ᐊᓯᐊᓂᒃ ᓲᕐᓗ ᑮᓇᐅᔭᖅ ᐊᔪᕐᓇᖅᑐᖅ ᖃᐅᔨᒪᔭᕋ. ᑕᒪᑐᒥᖓᖃᐃ ᐃᓱᒪᒃᓴᖅᓯᐅᖅᓯᒪᙱᑦᑎᐊᒻᒪᕆᒃᐱᓯ ᓇᐅᒃᑯᑦ ᑐᔪᕐᒥᕕᒃᓴᒥᒃ ᐋᖅᑭᒃᑐᖃᕈᓐᓇᕐᒪᖔᑦ?


As a minister, have you ever considered that with your department and the government?

ᑕᒪᑐᒥᖓ ᐃᓱᒪᒃᓴᖅᓯᐅᖅᓯᒪᙱᓚᑏᑦ ᒥᓂᔅᑕᐅᑎᓪᓗᑎᑦ ᒐᕙᒪᒃᑯᓪᓗ ᐊᒻᒪ ᐱᓕᕆᕝᕕᒃᑎᑦ?


ᑕᒪᑐᒥᖓ ᑐᑭᓯᑎᒋᐊᒃᑲᓐᓂᓚᐅᙵ.


Speaker (interpretation): Thank you. (interpretation ends) The Hon. Minister of Health, Mr. George Hickes.

ᐅᖃᖅᑎ: ᖁᔭᓐᓇᒦᒃ. (ᑐᓵᔨᑎᒍᑦ) ᒥᓂᔅᑕᐅᔪᖅ ᐋᓐᓂᐊᖃᕐᓇᖏᑦᑐᓕᕆᓂᕐᒧᑦ, ᒥᔅᑕ ᔪᐊᔾ ᕼᐃᒃᔅ.


I very much appreciate the member’s comments and his question.

ᑖᓐᓇ ᑐᑭᓯᑦᑎᐊᖅᑕᕋᓗᐊᒃᑲ ᒪᓕᒐᓕᐅᖅᑎᐅᑉ ᐅᖃᐅᓯᖏᑦ ᐊᐱᖅᑯᑎᖓᓗ.


With Churchill being the only boarding home that we actually run as a government, the other boarding homes that we utilize, we do on a contract basis through discussions with Health Canada and Non-Insured Health Benefits on establishing rates and contract conditions.

ᑕᐃᒪ ᑰᔾᔪᐊᕌᓗᒻᒦᑦᑐᖅ ᑕᐃᒪ ᐊᐅᓚᑕᑐᐊᕆᒐᑦᑎᒍ ᒐᕙᒪᐅᓪᓗ ᐊᓯᖏᑦ ᑐᔪᕐᒥᕖᑦ ᑳᓐᑐᕌᑎᒎᖃᑦᑕᕋᑦᑎᒍ. ᑲᓇᑕᒥ ᐋᓐᓂᐊᖃᕐᓇᖏᑦᑐᓕᕆᔨᒃᑯᓂ ᓇᓪᓕᐅᒃᑯᒫᖃᙱᑦᑐᓕᕆᔨᒃᑯᓐᓂ ᑳᓐᑐᕌᓪᓗ ᐃᓗᓕᖏᑦ ᖃᓄᐃᓕᖓᒻᒪᖔᑕ.


That being said, one of the options that we are considering is looking at how to expand boarding home infrastructure here in Iqaluit.

ᐅᖃᓚᐅᕋᓗᐊᖅᑐᖓ ᑕᐃᒪᓐᓇ ᓇᓖᕌᕋᔅᓱᕗᓪᓕ ᐃᓱᒪᔅᓴᖅᓯᐅᕈᑎᒋᓯᒪᔭᕗᑦ ᖃᓄᖅ ᐊᖏᓪᓕᒋᐊᕈᓐᓇᕐᒪᖔᑦᑎᒍ ᐃᖃᓗᓐᓂ ᑕᒫᓂ ᑐᔪᕐᒥᕖᑦ.


Our options are somewhat limited, but it is a very high topic whenever we discuss with the ownership and management of Tammaativvik of how they’re going to continue to meet our growing need through the contract conditions that we have with them. It is a continual discussion.

ᑕᐃᓐᓇ ᓇᓖᕌᕋᔅᓴᕗᑦ ᐃᓱᓕᑦᑕᕐᒪᑕ, ᑕᒪᓐᓇ ᐅᖃᖃᑎᒋᓕᕌᖓᑦᑎᒍ ᓇᒻᒥᓂᖃᖅᑐᑦᑕᐅᔪᑦ ᑕᒻᒫᑕᕐᕕᒻᒥ ᐅᖃᖃᑎᒋᓕᕌᖓᑦᑎᒍ ᓴᖅᑮᓐᓇᐅᔭᖅᑑᒐᓗᐊᖅ ᖃᓄᖅ ᑕᒪᓐᓇ ᐊᑐᕆᐊᖃᓕᖅᐸᓪᓕᐊᓂᕗᑦ ᑳᓐᑐᕌᒃᒋᔭᕗᑦ ᐊᑐᕐᓗᒍ ᖃᓄᐃᓕᐅᕈᑎᒋᓂᐊᕐᒪᖔᑦᑎᒍ ᑖᓐᓇ ᐅᖃᖃᑎᒌᓐᓇᐅᔭᖅᑕᕗᑦ.


I can use Larga Baffin in Ottawa as an example where they have over the years continuously purchased and managed larger and larger facilities to continue to meet the needs of Nunavummiut going to Ottawa medical travel.

ᐋᑐᕚᒦᑦᑐᖅ ᑕᐃᓐᓇ ᓛᒐ ᑐᑭᓕᐅᑎᔪᓐᓇᕋᒃᑯ ᐊᕐᕌᒎᓯᒪᔪᓂᒃ ᓂᐅᕕᖅᐸᓪᓕᐊᖏᓐᓇᐅᔭᕐᒪᑕ ᐊᖏᓂᖅᓴᒥᒃ ᐃᓪᓗᕐᔪᐊᒥᑦ ᑕᒪᒃᑯᐊ ᐊᑐᖅᑕᐅᔭᕆᐊᖃᓕᖅᐸᓪᓕᐊᓂᖏᑦ ᓄᓇᕗᑦᒥᐅᓂᒃ ᐋᑐᕚᓕᐊᖃᑦᑕᖅᑐᑦ ᐋᓐᓂᐊᕕᒻᒧᑦ, ᕿᒥᕐᕈᐊᖅᐸᓪᓕᐊᔭᕗᑦ ᑕᒪᒃᑯᐊ ᐱᓕᕆᖃᑎᒋᔭᕗᑦ ᑕᒫᓂ ᑐᔪᕐᒥᕕᓕᕆᖃᑦᑕᖅᑐᑦ.


We’re looking at our partners within the boarding home system along with Health Canada to see how we can continue to meet the needs of Nunavummiut.

ᑲᓇᑕᒥᓗ ᐋᓐᓂᐊᖃᕐᓇᖏᑦᑐᓕᕆᔨᒃᑯᑦ ᐱᓕᕆᖃᑎᒌᓐᓇᕐᒥᔭᕗᑦ ᖃᓄᖅ ᓄᓇᕗᑦᒥᐅᑦ ᐱᔨᑦᑎᕋᖅᑕᐅᖃᑦᑕᕐᓂᖏᑦ.


The member brings up a very important component specifically to elders. There are limited rooms for people with mobility issues here at Tammaativvik.

ᑖᓐᓇ ᐱᒻᒪᕆᐅᔪᒥᒃ ᒪᓕᒐᓕᐅᖅᑎ ᐅᖃᕐᒪᑦ ᐃᓐᓇᕐᓄᑦ ᐱᓗᐊᖅᑐᒥ, ᑖᒃᑯᐊ ᒪᑯᐊ ᐱᒡᒐᖅᑐᓄᑦ ᐃᓪᓗᕈᓯᕆᔭᐅᔪᓐᓇᖅᑐᑦ ᖃᑦᑏᓐᓇᐅᓗᐊᕐᒪᑕ.


I guess the unfortunate reality is not only the limitation.

ᐊᐃᑦᑖᖑᒐᓗᐊᑦ ᐃᓱᓕᑦᑕᕐᓂᖓᓄᑑᙱᑦᑐᖅ.


If somebody is in that room, the boarding home management can request those people to relinquish their room for an elder, but we can’t force them to at this time. I hope everyone is listening that, if they’re put in that position, they have the respect for the elder that they would give up their room for an elder. I know I would, Mr. Speaker.

ᑕᐃᒪᓕ ᐃᓄᖃᖅᐸᒌᖅᐸᑦ ᑖᒃᑯᐊ ᑕᒻᒫᑕᕐᕕᒻᒥ ᐊᓂᑦᑎᑲᐃᓐᓇᕈᓐᓇᕐᒪᑕ ᐃᓐᓇᕐᒥᒃ ᐃᓯᖅᑐᖃᕆᐊᖃᕌᖓ, ᑭᓯᐊᓂ ᑕᐃᒪᐃᓕᐅᖅᑎᑦᑐᓇᙱᓐᓇᑦᑎᒍ ᐃᒪᓐᓇ ᐃᓐᓇᐃᑦ ᐃᓱᒪᒋᔭᐅᑦᑎᐊᕈᓐᓇᖁᓪᓗᒋᑦ ᐃᓪᓗᕈᓯᕋᓕ ᑐᓂᖔᕈᓐᓇᕋᔭᕋᒃᑯ, ᐅᖃᖅᑏ.


Mr. Shooyook (interpretation): Thank you, Mr. Speaker. I also appreciate the fact this minister responds to questions, as I now understand it better.

ᓲᔪᖅ: ᖁᔭᓐᓇᒦᒃ, ᐅᖃᖅᑎᑦᑎᔩ ᐊᒻᒪᓗ ᑭᐅᒪᖕᒪᑦ ᑐᑭᓯᕚᓪᓕᖅᑐᖓ.


Yes, I understand the response, Mr. Speaker.


ᐅᖃᖅᑎᑦᑎᔩ, ᑭᓯᐊᓂ ᑖᓐᓇ ᐱᕐᔪᐊᖑᖕᒪᑦ.


I now ask the minister if the Tammaativvik Boarding Home is owned by a private business and that the Government of Nunavut doesn’t own it.

ᒥᓂᔅᑕ ᐊᐱᕆᓕᖅᐸᕋ ᑖᓐᓇ ᑐᔪᕐᒥᕕᒃ ᑕᒻᒫᑎᕐᕕᒃ, ᐅᓇ ᓇᖕᒥᓂᖁᑎᒋᔭᐅᔪᒦ ᐱᒋᔭᐅᔪᖅ? ᓄᓇᕗᑦ ᒐᕙᒪᒃᑯᖏᓐᓂᒃ ᐱᒋᔭᐅᙱᖦᖢᓂ.


How then do you incorporate the goals that you support when this limitation exists?

ᖃᓄᕐᓕ ᑐᕌᒐᖃᕐᓂᐊᖅᐱᓯ?


Due to the importance of this issue, will this require hotel rooms?

ᑕᒪᓐᓇ ᐊᔪᕐᓇᕐᓂᖓᓄᑦ ᐱᕐᔪᐊᖑᓪᓗᓂᓗ, ᑕᕝᕙᓂᓕᖃᐃ ᑐᔪᕐᒥᕕᖁᑎᖃᖅᑐᓂᒃ ᓲᕐᓗ ᑮᓇᐅᔭᖅ ᐊᔪᕐᓇᖅᑐᖅ ᖃᐅᔨᒪᔭᕋ.


I know that funding is tight, but I wonder if the government has discussed this need with the hotel owners. Has the Department of Health contemplated purchasing another building due to the capacity issues faced by the current facility?

ᑐᔪᕐᒥᕕᖁᑎᖃᖅᑐᓂᒃ ᐅᖃᖃᑎᖃᖅᓯᒪᙱᓚᓰ ᐋᓐᓂᐊᖃᕐᓇᖏᑦᑐᓕᕆᔨᒃᑯᑦ ᓂᐅᕕᕐᓗᑎᒃ ᑐᔪᕐᒥᕕᖁᑎᑖᕐᓗᑎᒃ ᑖᓐᓇ ᒥᑭᓗᐊᕐᓂᖓᓄᑦ.


This indeed is a very important issue, as many boarders at the facility are experiencing issues due to space limitations, particularly the sector I referenced, the elderly.

ᑕᐃᒪᐃᑦᑑᑎᓪᓗᒍ ᑖᓐᓇ ᐱᕐᔪᐊᖑᖕᒪᓂᓛᒃ, ᐅᓄᖅᑐᒻᒪᕆᐊᓗᐃᑦ ᑕᒻᒫᑎᕐᕕᖕᒧᑦ ᑕᑯᔭᖅᑐᕌᖓᑦᑕ ᐃᓗᐊᙱᓕᐅᖃᑦᑕᕐᒪᑕ ᑕᑉᐱᑲᓂ ᐃᓂᖃᖅᑐᑦ. ᐱᓗᐊᖅᑐᒥ ᑕᐃᒃᑯᐊ ᐅᖃᐅᓯᕆᖅᑲᐅᔭᒃᑲ ᐃᓐᓇᐃᑦ.


How will you develop a goal to ensure, either as the Department of Health or as this government, that you don’t expend our limited funds on hotel room rentals, enriching the business owners, as is the practice today?

ᖃᓄᕐᓕ ᑐᕌᒐᖃᕐᓂᐊᖅᐱᓯ ᐋᓐᓂᐊᖃᕐᓇᖏᑦᑐᓕᕆᔨᒃᑯᑦ, ᐃᓛᒃ ᒐᕙᒪᒃᑯᓂᓛᒃ ᑕᐃᒪᓐᓇ ᐊᑐᖅᑐᐊᖏᓐᓇᐅᔭᕐᓗᓯ ᑕᒪᒃᑯᓂᖓ ᓇᖕᒥᓂᖁᑎᒋᔭᐅᔪᑦ ᐃᒡᓗᖁᑎᖏᓐᓂᒃ.


Is this the goal of government or has the department decided on a course of action with the federal government on pursuing the funding of a larger facility?

ᑕᐃᒪᓐᓇᖃᐃ ᑐᕌᒐᖃᕐᓂᐊᖅᐱᓯ ᐅᕝᕙᓘᓐᓃᑦ ᑐᑭᑖᖅᓯᒪᕕᓯ ᑕᐃᒃᑯᐊ ᑲᓇᑕᐅᑉ ᒐᕙᒪᖏᑦ ᑕᒪᑐᒥᖓ ᓇᖕᒥᓂᖅ ᑐᔪᕐᒥᕕᖁᑎᑖᕐᓗᓯ.


Has this been taken into consideration? I wonder if this type of idea will ever be contemplated or if this is part of your current planning.

ᑕᐃᒪᓐᓇᖃᐃ ᑐᑭᑖᖅᓯᒪᒐᓗᐊᖅᐳᓯᐊᐃ, ᑕᒪᓐᓇᖃᐃ ᐃᓱᒪᒋᓚᐅᖅᓯᒪᔾᔮᙱᓚᓯᐅᒃ ᐅᕝᕙᓘᓐᓃᑦ ᐸᕐᓇᒃᐸᓪᓕᐊᕕᓯᐅᒃ?


All options are on the table when we’re looking at recognizing the increasing need for boarding home services here in Iqaluit specifically.

ᐅᖃᖅᑏ, ᓇᓖᕌᕋᔅᓴᓕᒫᑦ ᕿᒥᕐᕈᐊᖃᑦᑕᖅᑕᕗᑦ ᑐᑭᓯᐅᒪᓪᓗᒍ ᑕᒪᓐᓇ ᐊᑐᕆᐊᖃᓕᖅᐸᓪᓕᐊᓂᖓ ᑐᔪᕐᒥᕕᖃᕐᓂᖅ, ᐃᖃᓗᓐᓂ ᐱᓗᐊᖅᑐᒥ.


To show how serious this is, in some respects I can’t answer the member’s full question.

ᑕᒪᓐᓇ ᐱᒻᒪᕆᐅᓂᖓ ᓴᖅᑭᔮᖅᑎᓐᓇᓱᓪᓗᒍ ᑭᐅᓪᓚᑦᑖᕈᓐᓇᙱᑕᕋᓗᐊᕋ.


There are negotiations that are continuously ongoing right now that we’re exploring options on how to increase capacity.

ᑭᓯᐊᓂ ᒫᓐᓇ ᐋᔩᖃᑎᖃᖅᐸᓪᓕᐊᖏᓐᓇᐅᔭᖅᑐᒍᑦ ᒫᓐᓇ ᐅᓪᓗᒥᐅᔪᖅ ᕿᓃᓐᓇᐅᔭᕋᓗᐊᖅᑐᒍᑦ ᖃᓄᖅ ᐃᓄᒋᐊᒍᓐᓇᕐᓂᖅᓴᒥᒃ ᑭᓯᐊᓂ


Unfortunately I can’t, through procurement and any contracting, jeopardize any contracting processes, but just to let members know, it is something that’s very important that we recognize.

ᑳᓐᑐᕌᒃᒋᕙᒌᖅᑕᕗᑦᑕᐅᖅ ᐊᕝᕕᐊᕈᓐᓇᖏᒻᒥᒐᑦᑎᒍ.


We are working with our partners and looking at different options that we can increase capacity. We do rely a lot upon hotels.

ᖃᐅᔨᒪᔪᖓ ᑕᒪᓐᓇ ᐱᒻᒪᕆᐅᓂᖓ ᑐᑭᓯᐅᒪᓪᓗᑎᒍᓗ ᐱᓕᕆᖃᑎᒋᖃᖅᑐᒍᑦ ᒫᓐᓇ ᑕᐃᒃᑯᓂᖓ ᐱᓕᕆᖃᑎᒋᖃᑦᑕᑕᑦᑎᓐᓂᒃ ᖃᓄᖅ ᐃᓄᒋᐊᒃᓯᑲᓐᓂᕈᓐᓇᕐᒪᖔᑕ.


At this time it’s not in the capital plan for the Department of Health to build a new boarding home, but again, all options are being considered.

ᒫᓐᓇ ᑐᔪᕐᒥᕕᓐᓂᒃ ᑐᕚᖃᓲᖑᒐᑦᑕ ᒫᓐᓇ ᐊᑭᑐᔪᖅᑐᕈᑎᒃᓴᓃᙱᑦᑑᒐᓗᐊᖅ ᐃᒡᓗᕐᔪᐊᓕᐅᕐᓂᖅ ᑭᓯᐊᓂ ᓇᓖᕌᒐᒃᓴᓕᒫᑦ ᐃᓱᒪᒃᓴᖅᓯᐅᕈᑎᒋᓗᒋᑦ.


That’s all I can say for now, Mr. Speaker.

ᑕᒪᔾᔭ ᐅᖃᕈᓐᓇᖅᑕᑐᐊᕋ.


Question 729 – 4(3): Federal Funding to Support Inuktitut and Inuinnaqtun (Joanasie)

ᐊᐱᖅᑯᑦ 729 - 4(3): ᒐᕙᒪᑐᖃᒃᑯᓐᓂᒃ ᐃᑲᔪᕈᑏᑦ ᐃᓄᒃᑎᑐᑦ ᐃᓄᐃᓐᓇᖅᑐᓪᓗ ᐅᖃᐅᓯᕐᓄᑦ (ᔪᐊᓇᓯ)


My questions are for the Minister of Languages.

ᐅᖃᖅᑏ, ᐊᐱᖅᓱᕈᒪᔭᕋ ᐅᖃᐅᓯᓕᕆᓂᐅᑉ ᒥᓂᔅᑕᖓ.


Last week the federal government announced that it has allocated $15.8 million to support and preserve Nunavut’s indigenous languages.

ᐱᓇᓱᐊᕈᓯᒋᓚᐅᖅᑕᑎᓐᓂ ᒐᕙᒪᑐᖃᒃᑯᑦ ᑐᓴᕋᑦᓴᖃᓚᐅᕐᒪᑕ ᓴᓂᕐᕙᐃᓚᐅᕐᓂᕐᒥᓂᒃ $15.8 ᒥᓕᐊᓂᒃ.


In that announcement the federal government indicated that this funding would cover the period from 2016 to 2020, but no further details about how the funding will be spent were provided.

ᑖᒃᑯᐊᓗ ᑮᓇᐅᔭᐃᑦ ᐊᑐᖅᑕᐅᔪᒃᓴᐅᑕᐅᓪᓗᑎᒃ ᐃᑲᔪᖅᓯᒍᑕᐅᓂᐊᕐᓗᑎᑦ ᓄᓇᕗᒻᒥ ᐃᓄᐃᑦ ᐅᖃᐅᓯᓕᕆᔾᔪᑎᖏᓐᓄᑦ ᐊᒻᒪᓗ ᑕᐃᑲᓂ ᑐᓴᕋᑦᓴᒥ ᒐᕙᒪᑐᖃᒃᑯᑦ ᐅᖃᖅᓯᒪᓚᐅᕐᒥᔪᑦ ᑖᓐᓇ ᑮᓇᐅᔭᖅ ᑐᕌᖓᓂᐊᕐᒪᑦ ᐊᕐᕌᒍᓄᑦ ᐊᑕᓗᑎᒃ 2016-ᒥ ᐱᒋᐊᕐᓗᓂ 2020−ᒧᑦ ᑎᑭᓪᓗᒍ. ᑭᓯᐊᓂ ᑐᑭᓯᐅᒪᔾᔪᑎᖃᙱᓗᐊᓚᐅᖅᑰᖅᑐᑦ ᖃᓄᖅ ᑖᒃᑯᐊ ᑮᓇᐅᔭᐃᑦ ᐊᑐᖅᑕᐅᓂᐊᕐᒪᖔᖏᑦ.


Can the minister provide us with a breakdown of how that $15.8 million will be allocated?

ᒥᓂᔅᑐᖃᐃ ᒫᓐᓇᐅᔪᖅ ᑐᓴᖅᑎᑦᓯᒋᐊᕈᓐᓇᖅᑲ ᖃᓄᖅ ᑖᓐᓇ $15.8 ᒥᓕᐊᓐ ᐊᒡᒍᖅᑐᖅᑕᐅᓯᒪᓂᐊᕐᒪᖔᖅ ᑮᓇᐅᔭᖅ?


Hon. George Kuksuk (interpretation): Thank you very much, Mr. Speaker. I also thank the member for his question.

ᐊᖓᔪᖅᑳᖅ ᔪᐊᔾ ᖁᒃᓱᒃ: ᒪ’ᓇᓪᓗᐊᕕᒃ ᐅᖃᖅᑎᑦᓯᔩᑦ ᐊᒻᒪᓗ ᒪ’ᓈᖅᖢᒍ ᐊᐱᖅᑯᑎᒋᔭᖓᓄᑦ.


Mr. Speaker, it’s true that the federal government made an announcement that funding will be allocated to Nunavut for languages.

ᐅᖃᖅᑎᑦᓯᔩ, ᑕᐃᓐᓇ ᓱᓕᑦᑎᐊᕐᒪᑦ ᐅᖃᐅᓯᐅᓚᐅᖅᑎᓪᓗᒍ ᑖᓐᓇ ᒐᕙᒪᑐᖃᒃᑯᓐᓂᒃ ᐅᖃᐅᓯᓕᕆᓂᖅ ᐱᔾᔪᑎᒋᓪᓗᒍ ᑮᓇᐅᔭᒥᒃ ᑐᓂᔭᐅᓯᒪᓂᕆᓂᐊᒃᑲᕗᑦ.


Mr. Speaker, in regard to my colleague’s question as to how that money will be allocated, I can say that my department and other agencies of the Nunavut government are addressing this issue through the Uqausivut Plan.

ᐅᖃᖅᑎᑦᓯᔩᑦ, ᑖᓐᓇ ᐊᐱᖅᑯᑎᒋᔭᖓ ᖃᓄᐃᑦᑑᓪᓗᓂ ᐊᑐᖅᑕᐅᔪᒃᓴᐅᑕᐅᖕᒪᖔᑦ ᖃᓄᐃᑦᑐᒥᒃ ᓇᓗᓇᐃᖅᑕᐅᓯᒪᖕᒪᖔᑦ, ᑖᒃᑯᐊ ᐅᖃᕈᓐᓇᖅᑐᖓ, ᐅᖃᖅᑎᑦᓯᔩᑦ, ᐱᓕᕆᕕᖁᑎᒋᔭᑦᑎᓐᓄᑦ ᐊᒻᒪᓗ ᑕᒪᒃᑯᓄᖓ ᑎᒥᖁᑎᒋᔭᑦᑎᓐᓄᑦ ᑕᕝᕙᓂ ᓄᓇᕗᑦ ᒐᕙᒪᖓᑕ ᐃᓗᐊᓂ ᑕᐃᑲᓂ ᐅᖃᐅᓯᕗᑦ ᐸᕐᓇᐅᑎᐅᑉ ᐊᑐᒐᒃᓴᖏᓐᓂᒃ ᐊᑐᕐᓂᐊᕐᓗᑕ.


We will be meeting with other departments to discuss how the money will be allocated.

ᑖᒃᑯᐊ ᐋᖅᑭᒃᑐᖅᓯᒪᔪᑦ ᐊᔾᔨᒌᙱᑦᑐᑦ ᑖᒃᑯᐊ ᐱᓕᕆᕕᖁᑎᒋᔭᕗᑦ ᑕᒪᔅᓱᒥᖓ ᖃᓄᖅᑑᖃᑎᒋᓂᐊᖅᖢᑎᒍ ᑖᓐᓇ ᑮᓇᐅᔭᖅ ᐊᐱᖅᑯᑎᖓ ᐱᔾᔪᑎᒋᓪᓗᒍ.


Your first supplementary, Mr. David Joanasie.

ᓯᕗᓕᖅᐹᖅ ᐃᓚᒋᐊᕈᑦ, ᒥᔅᑐ ᑕᐃᕕᑦ ᔪᐊᓇᓯ.


Section 13.1 of the Official Languages Act establishes the Official Languages Program Fund, which must be used to recognize and advance the equal status and rights of all Nunavut’s official languages and to develop and revitalize the Inuit language.

ᐅᖃᖅᑏ, ᑕᐃᒪ ᑎᑎᕋᖅᓯᒪᓂᖓ 13.1 ᐃᓕᓴᕆᔭᐅᓯᒪᔪᑦ ᐅᖃᐅᓰᑦ ᐱᖁᔭᖓᓂᒃ ᑖᓐᓇ ᓴᖅᑮᑎᑦᓯᓯᒪᕗᖅ ᐃᓕᓴᕆᔭᐅᓯᒪᔪᑦ ᐅᖃᐅᓯᕐᓄᑦ ᑐᕌᖓᔪᓂᒃ ᑮᓇᐅᔭᓂᒃ, ᑖᓐᓇᓗ ᑮᓇᐅᔭᖅ ᐃᓛ ᓴᓂᕐᕙᒃᑕᐅᓯᒪᔪᑦ ᑮᓇᐅᔭᐃᑦ ᐊᑐᖅᑕᐅᒋᐊᖃᖅᓱᑎᒃ ᐃᓕᑕᕆᔭᐅᔾᔪᑎᑦᓴᖏᓐᓄᑦ ᐊᒻᒪᓗ ᓯᕗᒧᐊᒋᐊᒃᑲᓐᓂᕈᑎᑦᓴᖏᓐᓄᑦ ᓈᒻᒪᒌᒃᑲᓐᓂᕐᓂᐊᕐᒪᑕ ᐊᒻᒪᓗ ᐱᔪᓐᓇᐅᑎᒋᔭᐅᔪᑦ ᐃᓘᓐᓇᖏᓐᓂᒃ ᓄᓇᕗᑦ ᐃᓕᓴᕆᔭᐅᓯᒪᔪᑦ ᐅᖃᐅᓯᖏᓐᓂᒃ ᑖᒃᑯᐊᓗ ᐱᕙᓪᓕᐊᒍᑕᐅᒃᑲᓐᓂᕐᓗᑎᒃ ᐊᒻᒪᓗ ᐅᓗᕆᐊᓇᖅᑐᒦᒍᓐᓃᖅᑎᑕᐅᓗᑎᒃ ᐃᓄᐃᑦ ᐅᖃᐅᓯᖓᑦ.


Can the minister describe what specific expenditures were made under the Official Languages Fund during the 2016-17 fiscal year?

ᒥᓂᔅᑐᖃᐃ ᐅᖃᕈᓐᓇᖅᑲ ᑭᓱᑦ ᓱᓇᓪᓚᑦᑖᓂᒃ ᑮᓇᐅᔭᓂᒃ ᐊᑐᖅᑕᖃᓚᐅᕐᒪᖔᑕ ᑕᐃᒃᑯᑎᒎᓇᖅ ᐃᓕᓴᕆᔭᐅᓯᒪᔪᑦ ᐅᖃᐅᓰᑦ ᑮᓇᐅᔭᐃᑦ ᐊᕐᕌᒍᖏᓐᓂ 2016-17 ᑮᓇᐅᔭᓕᕆᓐᓇᐅᑉ ᐊᕐᕌᒍᖓᓂ?


As to the question of the allocation for 2016-17 and what that money will be used for, I can’t respond to that right now.

ᑕᐃᓐᓇ ᐊᐱᖅᑯᑎᓪᓚᕆᖓ ᑮᓇᐅᔭᖅᑑᑕᐅᓚᐅᖅᑐᖅ 2016-17 ᐃᓗᐊᓂ ᓱᓇᓪᓚᕆᖕᓄᑦ ᑐᕌᖓᓚᐅᕐᒪᖔᑦ


However, in the Official Languages Fund report that I have, I’m sure my officials will be giving me the details of the $15.8 million and how it will be allocated.

ᑭᐅᔪᓐᓇᖏᑦᑕᕋᓗᐊᕋ ᐅᕙᓂ ᐅᖃᐅᓯᓕᕆᓂᐅᑉ ᑮᓇᐅᔭᖏᓐᓄᑦ ᐅᓂᒃᑳᒥᒃ ᐱᓯᒪᔭᓐᓂ. ᑭᓯᐊᓂ ᑕᐃᓐᓈᖓ ᑐᓂᔭᐅᔫᓪᓗᐊᕐᓂᕈᒪ ᐱᓕᕆᕕᒋᔭᓐᓂ ᓈᓚᖕᒪᑕᓗ, ᑭᖑᓂᖓᒍᑦ ᑐᓂᔫᓪᓗᐊᕋᒐ. ᐅᖃᖅᑏ, ᓱᓇᓪᓚᕆᖕᒧᑦ 2016-17 ᐃᓗᐊᓂ ᐊᑐᖅᑕᐅᓚᐅᕐᒪᖔᑦ.


I would like to explain further about a part of his question. In speaking about the funding allocated for official languages within the authority of the Government of Nunavut, these are for French, Inuktitut, and the other official languages.

ᑭᓯᐊᓂ ᓇᓗᓇᐃᕆᐊᒃᑲᓐᓂᕈᒪᑐᐃᓐᓇᖅᐸᕋ ᑖᓐᓇ ᐊᐱᖅᑯᑎᖓᓄᑦ ᐅᕙᒍᑦ ᒐᕙᒪᐅᓪᓗᑕ, ᓄᓇᕗᑦ ᒐᕙᒪᒃᑯᖓ ᐊᒻᒪᓗ ᒐᕙᒪᑐᖃᒃᑯᑦ ᑖᓐᓇ ᑮᓇᐅᔭᖅᑐᕈᑎᒋᓂᐊᖅᑕᖓ ᐅᖃᐅᓯᓕᕆᓂᖅ ᐱᔾᔪᑎᒋᓪᓗᒍ ᐅᖃᐅᓯᖁᑎᒋᔭᑦᑎᓐᓄᑦ ᑕᕝᕙᓂ ᓄᓇᕗᑦ ᒐᕙᒪᖓᑕ ᐃᓗᐊᓂ ᐅᐃᕕᑎᑐᑦ, ᐃᓄᒃᑎᑐᑦ ᐊᒻᒪᓗ ᑕᐃᒃᑯᐊ ᐊᓯᖏᑦ ᐃᓕᑕᕆᔭᐅᓯᒪᔪᑦ.


This includes funding for the Inuit language.

ᑕᒪᓐᓇ ᐃᓄᒃᑐᑦ ᐱᓗᐊᖅᑐᒥᓪᓗᐃᓛᒃ.


More work can be done for the Inuit language because of the availability of that funding. This will provide much support to our Inuit language and the fact that it must be recognized and used accordingly.

ᐅᖃᖅᑎᑦᓯᔩ, ᐃᓄᒃᑐᑦ ᐅᖃᐅᓯᖅᐳᑦ ᐱᓕᕆᐊᕆᔭᐅᔫᓐᓇᕆᐊᒃᑲᓂᕐᓂᐊᓕᕐᒪᑦ ᑖᓐᓇ ᑮᓇᐅᔭᕐᓂᑦ ᐊᑐᐃᓐᓇᕈᖅᑎᑕᐅᑦᑎᐊᕐᓂᖓ ᐃᑲᔫᑎᖃᓪᓚᕆᖕᓂᐊᕐᒪᑦ ᐃᓄᒃᑎᑐᑦ ᐅᖃᐅᓯᕆᔭᕗᑦ ᑲᒪᑦᑎᐊᖅ ᖃᓄᖅ ᐅᔾᔨᖅᑐᖅᑕᐅᑦᑎᐊᕆᐊᖃᕐᓂᖓ, ᐊᑐᖅᑕᐅᑦᑎᐊᕆᐊᖃᕐᓂᖓ.


ᐊᒥᓲᖕᒪᑕ ᑕᒪᒃᑯᐊ.


As per my previous statement, our department will manage this funding and it will allow us to make progress forward. Our officials will be able to provide recommendations on how to effectively implement Inuktitut or in understanding that their offices must incorporate the Inuktitut language.

ᑕᐃᒪ ᐅᕙᑦᑎᐊᖅ ᐅᖃᓚᐅᕋᒪ ᐱᓕᕆᕝᕕᖁᑎᒋᔭᕗᑦ ᑕᒪᓐᓇ ᑲᒪᒋᔭᑐᐃᓐᓇᕆᓂᐊᕐᒪᔾᔪᑦ ᐊᒻᒪᓗ ᓯᕗᒧᐊᒍᑕᐅᑦᑎᐊᖅᑑᓪᓗᐊᕐᓂᐊᓕᖅᖢᓂ ᑮᓇᐅᔭᖅ ᑖᓐᓇ ᐅᕙᒍᑦ ᐱᓕᕆᔨᖁᑎᒋᔭᕗᑦ ᐅᖃᐅᓯᖅᐳᑦ ᐱᔾᔪᑎᒋᓗᒍ ᐅᖃᓕᓵᕈᐊᖅᐸᑕ ᖃᓄᖅ ᐃᓅᑉ ᐅᖃᐅᓯᖓᓂᒃ ᑐᑭᓯᕚᓪᓕᖅᑑᓪᓗᐊᕐᓂᕐᒥᒃ ᐱᓕᕆᕝᕕᒋᔭᖓᑕ ᐃᓗᐊᓂ.


I am just clarifying that, as the funding is available until 2020 where, under our agreement, we will be administering the funding along with other departments.

ᓇᓗᓇᐃᕆᐊᒃᑲᓐᓂᑐᐃᓐᓇᖅᐸᕋ ᑖᓐᓇ, ᑕᐃᑯᖓ 2020 ᑎᑭᓪᓗᒍ ᑕᒪᓐᓇ ᑮᓇᐅᔭᖅᑑᑦ ᐊᖏᖃᑎᒌᒍᑎᒋᓯᒪᔭᕗᑦ ᑕᐃᑯᖓ ᑲᒪᒋᓂᐊᕋᑦᑎᒍ ᒐᕙᒪ ᐃᓗᐃᒃᑲᐅᓗᑕ ᐱᓕᕆᕝᕕᖃᑎᒌᑎᒍᑦ.


I wanted to find out what specific expenditures have been made under the Official Languages Fund.

ᑕᐃᓐᓇ ᐃᓕᓴᕆᔭᐅᓯᒪᔪᖅ ᐅᖃᐅᓰᑦ ᑮᓇᐅᔭᖁᑎᖏᓐᓂᒃ ᖃᓄᖅ ᐊᑐᖅᑕᐅᓯᒪᒻᒪᖔᑕ ᑐᑭᓯᒋᐊᒃᑲᓐᓂᕋᓱᐊᕈᒪᖅᑲᐅᒐᓗᐊᖅᑐᖓ.


However, if the minister can respond to me, I would like to ask him if he can tell us what the balance of the Official Languages Fund was as of March 31, 2017.

ᑭᓯᐊᓂᖃᐃ ᑭᐅᒍᓐᓇᖅᐹᖓ, ᑭᐅᒍᓐᓇᓂᖅᐸᑦ ᒥᓂᔅᑕ ᐊᐱᕆᒍᒪᓕᖅᑕᕋ ᑕᐃᓐᓇ ᐃᓕᓴᕆᔭᐅᓯᒪᔪᑦ ᐅᖃᐅᓰᑦ ᑮᓇᐅᔭᖁᑎᖏᑦ Official Language Fund-ᖑᓂᕋᖅᑕᐅᔪᑦ ᖃᑦᑎᐅᓂᕐᒪᖔᑕ ᐅᖃᕈᓐᓇᖅᑳ ᒫᑦᓯ 31, 2017-ᒧᑦ ᑎᑭᓪᓗᒍ?


I stated earlier exactly how much funding was left as of March 31, 2017.

ᐅᐊᑦᓯᐊᖅ ᐅᖃᓚᐅᕋᒪ ᖃᓄᓪᓚᕆᒃ ᐊᖏᑎᒋᖕᒪᖔᑦ ᑕᐃᑯᖓ ᒫᑦᓯ 31, 2017.


Within this section related to official languages, which I don’t have the pertinent information here in front of me, I will have to return to my colleague during our sitting after retrieving the figures, and then I can provide the information.

ᑕᕝᕙᓂ ᑖᓐᓇ ᐃᓚᖓᓂᑦ ᐅᖃᐅᓯᓕᕆᓂᖅ ᐱᔾᔪᑎᒋᓪᓗᒍ ᑖᓐᓇ ᖃᐅᔨᒪᔾᔪᑎᒃᓴᒥᑦ ᐅᕝᕙᓐᓂ ᒫᓐᓇ ᐱᑕᖃᙱᒻᒪᑦ. ᓇᓗᓇᐃᕐᕕᒋᔫᓪᓗᐊᖅᐸᕋ ᒪᓕᒐᓕᐅᖅᑎᐅᖃᑎᒐ, ᐅᕙᓂ ᐃᒃᓯᕙᓂᕆᔭᑦᑎᓐᓂ ᑖᒃᑯᐊ ᑐᓂᔪᓐᓇᑦᑎᐊᕐᓂᐊᖅᖢᒋᐅᒐᓗᐊᖅ.


Question 730 – 4(3): Baffin Island Caribou Management (Keyootak)

ᐊᐱᖅᑯᑦ 730 - 4(3): ᕿᑭᖅᑖᓗᒻᒥ ᑐᑦᑐᓕᕆᓂᖅ (ᕿᔪᒃᑖᖅ)


I will direct my question to the Minister of Environment.

ᐅᖃᖅᑎᑦᑎᔩ, ᐊᐱᖅᑯᑎᒋᓂᐊᖅᑕᕋ ᑐᕌᖅᑎᓐᓂᐊᖅᑕᕋ ᐊᕙᑎᓕᕆᔨᒃᑯᓐᓄᑦ ᒥᓂᔅᑕᐅᔪᒧᑦ.


Mr. Speaker, everyone is aware that a caribou quota exists on Baffin Island, which is capped at 250 caribou for all our communities within the hunting season.

ᐅᖃᖅᑎᑦᑎᔩ, ᑕᐃᒪ ᖃᐅᔨᒪᒐᑦᑕ ᑕᒫᓂ ᕿᑭᖅᑖᓗᒻᒥᐅᑎᒍᑦ ᑐᒃᑐᒐᔅᓴᖃᕋᑦᑕ 250-ᓂᒃ ᐊᕐᕌᒍᓕᒫᒧᑦ ᑲᑎᑦᑐᒋᑦ ᑖᒃᑯᐊ ᓄᓇᓕᐅᔪᑦ.


Mr. Speaker, can the minister provide the information on whether the quota has been reached or how many caribou Baffin residents have harvested to date?

ᐅᖃᖅᑎᑦᑎᔩ, ᒥᓂᔅᑕᖃᐃ ᓇᓗᓇᐃᖅᓯᔪᓐᓇᖅᐸ ᑖᒃᑯᐊ ᑐᒃᑐᒐᔅᓴᕆᔭᕗᑦ ᑕᒫᓂ ᕿᑭᖅᑖᓗᒻᒥᐅᖑᔪᑎᒍᑦ ᖃᑦᑎᑦ


How many caribou have been harvested out of this quota of 250 and are there still any tags available for harvesting caribou in our region?

ᑐᒃᑐᑕᐅᓯᒪᓕᕐᒪᖔᑕ ᑖᒃᑯᓇᙵᑦ ᑐᒃᑐᒐᔅᓴᕆᔭᑦᑎᓐᓂᒃ ᑕᒫᓂ ᕿᑭᖅᑖᓗᒻᒥ. ᖃᑦᑎᑦ ᑐᒃᑐᑕᐅᓯᒪᓕᕐᒪᖔᑕ ᐊᒻᒪᓗ ᖃᑦᑎᓂᑦ ᓱᓕ ᑐᒃᑐᒍᓐᓇᕐᒪᖔᑦᑕ?


Hon. Joe Savikataaq (interpretation): Thank you, Mr. Speaker. I also thank Mr. Keyootak for asking about caribou.

ᐊᖓᔪᖅᑳᖅ ᔫ ᓴᕕᑲᑖᖅ: ᒪ’ᓇ, ᐅᖃᖅᑏ ᐊᒻᒪ ᒪ’ᓇ ᕿᔪᑦᑖᖅ ᖃᐅᔨᕈᐊᒐᓱᖃᑦᑕᕋᕕᒃ ᑐᒃᑐᓂᑦ.


There are currently 229 caribou that have been harvested by residents of Baffin Island.

ᒫᓐᓇᐅᔪᖅ 229-ᓂᑦ ᕿᑭᖅᑖᓗᖕᒥᐅᑦ ᑐᒃᑐᓯᒪᔪᑦ.


Since the quota is set at 250, it means that there are still 21 tags left. The season will end shortly and it will reset on July 1 as it runs from that date up to June 30.

ᑕᐃᒪ 250-ᓂᒃ ᐊᔪᙱᒻᒪᑕ, ᑕᐃᒪ ᓱᓕ 21-ᓂᑦ ᐊᔪᙱᑦᑐᑦ ᐊᒻᒪ ᑖᒃᑯᐊ ᑐᒃᑐᒍᑏᑦ ᔪᓚᐃ 1 - ᔫᓐ 30-ᒧᑦ ᑎᑭᓲᒻᒪᑕ.


There are 21 tags available for harvesting up to June 30.

ᑖᒃᑯᐊ 21-ᖑᔪᑦ ᓱᓕ ᔫᓐ 30 ᓄᖑᑉᐸᒧᑦ ᑐᕌᖓᔪᑦ.


Can the minister clarify which Baffin Island communities can still harvest?

ᒥᓂᔅᑕᖃᐃ ᓇᓗᓇᐃᖅᓯᔪᓐᓇᖅᐸ ᑖᒃᑯᐊ ᓄᓇᓖᑦ ᑕᒫᓂ ᕿᑭᖅᑖᓗᒻᒥ ᓈᕆᑲᓴᒃᓯᒪᑦᑎᐊᓕᕐᖓᑕ ᑖᒃᑯᓇᙵᑦ ᑐᒃᑐᒐᔅᓴᓂᒃ.


As the quota is almost filled, which communities have reached their quotas and which ones have not?

ᓇᓕᐊᒃ ᓄᓇᓖᑦ ᓈᕆᓯᒪᓕᕐᒪᖔᑕ ᐊᒻᒪᓗ ᓄᓇᓖᑦ ᓈᕆᓯᒪᙱᒻᒪᖔᑕ.


Can the minister indicate which communities still have tags remaining to harvest caribou?

ᑖᓐᓇᖃᐃ ᓇᓗᓇᐃᖅᓯᔪᓐᓇᖅᐳᖅ ᒥᓂᔅᑕ ᑖᒃᑯᓂᖓ ᑐᒃᑐᒐᔅᓴᐅᔪᓂᒃ ᓇᓕᐊᒃ ᓄᓇᓖᑦ ᑐᒃᑐᒍᓐᓇᕐᒪᖔᑕ ᓱᓕ?


Yes, I can respond to that, Mr. Speaker.

ᐄ, ᑖᓐᓇ ᑭᐅᔫᓪᓗᐊᖅᑕᕋ ᐅᖃᖅᑏ.


As of now the communities that have completed their caribou quota are Pond Inlet and Iqaluit.

ᒫᓐᓇᐅᔪᖅ ᑖᒃᑯᐊ ᑐᒃᑐᒍᑎᓂᒃ ᓄᓇᓖᑦ ᓄᖒᑦᑎᕼᐃᒪᔪᑦ ᒥᑦᑎᒪᑕᓕᒃ, ᐃᖃᓗᐃᑦ.


Those are the only two communities that have reached their quota.

ᑖᒃᑯᐊᑐᐊᑦ ᓄᖒᑦᑎᕼᐃᒪᔪᑦ.


The other communities have not completed their caribou quota yet.

ᑖᒃᑯᐊ ᓄᓇᓖᑦ ᑕᒪᐃᓐᓂᑦ ᓄᖒᑦᑎᕼᐃᒪᖏᑦᑐᑦ ᕼᐅᓕ, ᑐᒃᑐᒍᓐᓇᖅᑐᑦ ᕼᐅᓕ ᑖᒃᑯᐊ. ᑭᕼᐃᐊᓂ


I would like to inform them that if they don’t get all 250 caribou, then the remaining tags can be given to the communities, even to the communities that have reached their quota.

ᖃᐅᔨᒪᖁᒻᒫᖅᑐᒍᑦ ᑖᓐᓇ 250 ᑎᑭᙱᓚᐅᖅᑎᓪᓗᒍ ᑖᒃᑯᐊ ᓄᓇᓖᑦ ᐅᖓᑕᐅᑦᑑᒐᓗᐃᑦ ᑖᓐᓇ ᓄᖑᙱᐊᓪᓚᖕᓂᖅᐸᑦ ᑕᐃᑲᓂ ᐱᔫᓪᓗᐊᕋᔭᕐᒪᑕ. ᑖᓐᓇ 250 ᓈᑉᐸᑦ ᑭᕼᐃᐊᓂ ᑖᒃᑯᐊ ᐅᖓᑕᐅᑦᑎᒐᔭᕐᒪᑕ.


I thank the minister for explaining that.

ᐊᒻᒪᓗ ᖁᔭᓐᓇᒦᒃ, ᑖᓐᓇ ᒥᓂᔅᑕ ᑖᔅᓱᒥᖓ ᓇᓗᓇᐃᖅᓯᒋᐊᕐᖓᑦ.


Mr. Speaker, of the 250 caribou that the Baffin region can harvest for the whole year, some communities go through their quota really fast. I know some other communities don’t live near caribou populations and it takes a long time to use up their quota.

ᐅᖃᖅᑎᑦᑎᔩ, ᑕᐃᒪ ᑖᒃᑯᐊ 250−ᖑᒻᒪᑕ ᐊᕐᕌᒍᓕᒫᒧᑦ ᑐᑦᑐᑦᑕᐅᔪᓐᓇᖅᑐᑦ ᑖᒃᑯᓄᖓ ᕿᑭᖅᑖᓗᒻᒥᐅᓄᑦ ᑲᑎᑦᑐᒋᑦ, ᐃᒪᖏᓪᓗ ᓈᕆᓕᕇᖅᐸᑦᑐᑎᒃ ᐃᓚᖏᓪᓗ ᓇᓗᓇᙱᒻᒪᑦ ᖃᓂᔅᓴᖏᓐᓂᑦ ᑕᒪᒃᑯᐊ ᑐᑦᑐᓕᓐᓂᑦ ᓈᕆᓇᓵᕐᓂᖅᑕᐅᖃᑦᑕᕐᖓᑕ, ᐃᓚᖏᑦ ᓈᕆᓴᕋᐃᓐᓂᖅᓴᐅᓪᓗᑎᓪᓗ.


For this past year I’m sure the entire 250 caribou will be caught.

ᑕᒫᓂ ᐊᕐᕌᒍᒋᔭᑦᑎᓐᓂᑦ ᑖᒃᑯᐊ ᓈᔭᐅᓂᕋᖅᑕᐅᒻᒪᑕ ᓇᓗᓇᖅᑑᒐᓗᐊᖅ ᓱᓕ ᐃᓱᓕᙱᒻᒪᑦ.


If the entire 250 caribou are harvested this year, will the quota remain the same next year?

ᑖᒃᑯᐊᖃᐃ ᓈᔭᐅᑦᑎᐊᖅᑐᒥᓂᐅᑉᐸᑕ ᑕᒫᓂ ᐊᕐᕌᒍᒋᔭᑦᑎᓐᓂ, ᐊᕐᕌᒍᒋᓛᖅᑕᑦᑎᓐᓂᑦ ᑕᐃᒃᑯᐊ ᑐᑦᑐᒐᔅᓴᐅᔪᒫᖅᑐᑦ ᑕᐃᒪᓐᓇ ᓱᓕ ᐊᒥᓲᓂᖃᒃᑲᓐᓂᑐᐃᓐᓇᕈᒫᕆᕙᑦ?


Yes, every year the caribou quota has been set at 250 for the Qikiqtaaluk region. Even if they don’t get all of them or get more than that, once next year comes on July 1 we will make another 250 caribou tags available.

ᐄ, ᒫᓐᓇ ᑕᐃᒪ ᐊᕐᕌᖑᑕᒫᑦ 250−ᓂᒃ ᑐᒃᑐᑑᓪᓗᐊᕐᒪᑕ ᕿᑭᖅᑖᓗᖕᒥᐅᑦ ᐊᒻᒪ ᓈᖏᒃᑯᓗᐊᖅᒐ, ᐊᑖᓃᒃᑲᓗᐊᖅᐸᑦ, ᐅᖓᑕᐅᒃᑲᓗᐊᖅᐸᑦ ᐊᕐᕌᒍᒧᑦ ᔪᓚᐃ 1-ᖑᖅᐸᑦ ᑕᐃᒪ 250−ᓂᒃ ᑐᒃᑐᓂᒃ ᐊᔪᙱᓐᓂᐊᕐᒥᔪᑦ ᕼᐅᓕ.


The number of 250 will not be changed until there has been another caribou survey and if they are not decreasing in population. Right now it’s going to stay at 250 tags until a further survey has been done to see if it will be increased or decreased.

ᑖᓐᓇ ᓈᕼᐊᐅᑦ 250 ᐊᕼᐃᙳᓚᙱᑦᑐᖅ ᑭᕼᐃᐊᓂ ᑖᒃᑯᐊ ᑐᒃᑐᑦ ᖃᐅᔨᕼᐊᖅᑕᐅᒃᑲᓐᓂᖅᐸᑕ ᐅᕝᕙᓘᕝᕙ ᐊᒥᕼᐅᙱᑦᑎᐊᖅᐸᓪᓕᐊᓕᖅᐸᑕ ᑭᕼᐃᐊᓂ ᖃᐅᔨᕼᐊᕐᓂᕐᒧᑦ ᖃᐅᔨᒐᔭᖅᑐᒍᑦ. ᑖᓐᓇ 250 ᒫᓐᓇ ᐊᑕᔪᖅ, ᑕᐅᕗᖓ ᐊᑕᐃᓐᓇᕐᓂᐊᖅ. ᑭᕼᐃᐊᓂ ᑖᒃᑯᐊ ᖃᐅᔨᕼᐊᖅᑕᐅᑦᑎᐊᓚᐅᕐᓗᑎᒃ ᑐᒃᑐᑦ ᐊᒥᕼᐆᓂᖏᑦ ᖃᐅᔨᕼᐊᕐᓗᒋᑦ, ᐊᓪᓚᖓᔪᓪᓗ


It will stay at 250 tags for the Qikiqtaaluk region for now.

ᐊᖏᒡᓕᒋᐊᖅᑑᓪᓗᐊᖅᖢᑎᒃ ᑎᑎᕋᖅᑐᓪᓗ ᐊᕼᐃᐊᓂᑦ ᖃᐅᔨᕼᐊᖅᑳᖅᑎᓐᓇᒋᑦ. ᑖᓐᓇ 250−ᓂᒃ ᕿᑭᖅᑖᓗᒃᑯᑦ ᑕᐃᒪᐃᖏᓐᓇᕐᓂᐊᖅᑐᖅ.


Motion 049 – 4(3): Extension of Question Period (Enook)

ᐱᒋᐊᖅᑎᑕᖅ 049 - 4(3): ᐃᓚᔭᐅᓂᖓ ᐊᐱᖅᓱᕐᓇᐅᔪᖅ (ᐃᓄᒃ)


Pursuant to our rules, I move, seconded by the Member for Gjoa Haven, to extend question period.

ᒪᓕᒐᕆᔭᕗᑦ ᒪᓕᒡᓗᒋᑦ, ᐱᖁᔨᕗᖓ ᐊᐃᑉᐱᖅᑕᐅᓪᓗᖓ ᒪᓕᒐᓕᐅᖅᑎᒧᑦ ᐅᖅᓱᖅᑑᕐᒧᑦ ᑖᓐᓇ ᐊᐱᖅᓱᕐᓇᖅ ᐃᓚᒋᐊᒃᑲᓐᓂᖁᓪᓗᒍ.


Speaker (interpretation): Thank you. (interpretation ends) There is a motion on the floor to extend question period.

ᐅᖃᖅᑎ: ᖁᔭᓐᓇᒦᒃ. (ᑐᓵᔨᑎᒍᑦ) ᐱᖁᔨᕗᖔᕈᑎᑕᖃᕐᖓᑦ ᐊᐱᖅᓱᕐᓇᖅ ᐅᐃᒍᔭᐅᔪᒪᓪᓗᓂ.


The motion is in order and is not subject to debate.

ᐱᖁᔨᕗᖔᕈᑎ ᓈᒻᒪᒃᑐᖅ ᐊᒻᒪᓗ ᐊᐃᕙᐅᑎᒃᓴᐅᒐᓂ.


All those in favour. (interpretation) Thank you. (interpretation ends) Opposed.

ᓈᒻᒪᒃᓴᖅᑐᐃᑦ. (ᑐᓵᔨᑎᒎᕈᓐᓃᖅᑐᖅ) ᖁᔭᓐᓇᒦᒃ. (ᑐᓵᔨᑎᒍᑦ) ᐊᑭᕋᖅᑐᖅᑐᑦ.


(interpretation) Thank you. (interpretation ends) The motion is carried and question period is extended for an additional 30 minutes.

(ᑐᓵᔨᑎᒎᕈᓐᓃᖅᑐᖅ) ᖁᔭᓐᓇᒦᒃ. (ᑐᓵᔨᑎᒍᑦ) ᐱᖁᔨᕗᖔᕈᑎ ᑲᔪᓯᔪᖅ. ᐊᐱᖅᓱᕐᓇᖅ ᐅᐃᒍᔭᐅᕗᖅ ᐃᑲᕐᕋᐅᑉ ᐊᕝᕙᒃᑲᓐᓂᖓᓄᑦ.